Legal Document

Category: 685

Text:
1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 496 της 15/29 Δεκ. 1987 (ΦΕΚ Α΄ 229)  (Διόρθ. Σφαλμ. στο ΦΕΚ Α΄ 16/29 Ιαν. 1988)  Προέλευση, προσόντα, κατάταξη, μονιμοποίηση, ειδική εκπαίδευση-μετεκπαίδευση και υποχρεωτική υπηρεσία του αστυνομικού προσωπικού του Υπουργείου Δημόσιας Τάξης.  Έχοντας υπόψη: 1.Τις διατάξεις: α.Του άρθρου 11 του Ν. 1481/1984 (ΦΕΚ Α΄-152) «Οργανισμός Υπουργείου Δημόσιας Τάξης», όπως αντικαταστάθηκε με το άρθρο 1 του Ν. 1590/1986 (ΦΕΚ Α΄-49) και των άρθρων 27 παρ. 2,3, και 4, 28 παρ. 4, 31 παρ. 3, 34 παρ. 3, 35 παρ. 2, 43 παρ. 3 και 53 του ίδιου νόμου (Ν. 1481/84). β.Του Π.Δ. 137/1986 (ΦΕΚ Α΄-51) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» και 2.Τις 536 και 688/1987 γνωμοδοτήσεις του Συμβουλίου της Επικρατείας ύστερα από πρόταση του Υπουργού Δημόσιας Τάξης, αποφασίζουμε: ΜΕΡΟΣ ΠΡΩΤΟ ΠΡΟΕΛΕΥΣΗ ΑΣΤΥΝΟΜΙΚΟΥ ΠΡΟΣΩΠΙΚΟΥ ΤΜΗΜΑ Α΄ ΠΡΟΕΛΕΥΣΗ ΑΣΤΥΝΟΜΙΚΟΥ ΠΡΟΣΩΠΙΚΟΥ ΓΕΝΙΚΩΝ ΚΑΘΗΚΟΝΤΩΝ ΚΕΦΑΛΑΙΟ ΠΡΩΤΟ ΠΡΟΕΛΕΥΣΗ ΑΣΤΥΦΥΛΑΚΩΝ ΓΕΝΙΚΩΝ ΚΑΘΗΚΟΝΤΩΝ Άρθρο 1. Προέλευση–Προσόντα. Ως δόκιμοι αστυφύλακες γενικών καθηκόντων κατατάσσονται ιδιώτες, άνδρες και γυναίκες, Έλληνες πολίτες ή ομογενείς από τη Βόρεια Ήπειρο, την Κύπρο και την Τουρκία (άρθρο 27 παρ. 1 Ν. 1481/1984), εφόσον συγκεντρώνουν τα παρακάτω προσόντα: 1.Έχουν συμπληρώσει το 18ο και δεν έχουν υπερβεί το 26ο έτος της ηλικίας τους κατά την ημερομηνία λήξης της προθεσμίας υποβολής των δικαιολογητικών του άρθρου 2 παρ. 1 του παρόντος. Με την παρ. 1 του άρθρου μόνου του Π.Δ. 257/3-8 Αυγ. 1990 (ΦΕΚ Α΄ 105), ορίστηκε ότι: «Το ανώτατο όριο ηλικίας που προβλέπεται από την παρ. 1 του άρθρ. 1 του Π.Δ. 496/1987 (Α΄ 229), για κατάταξη ιδιωτών ως δοκίμων αστυφυλάκων καθορίζεται για τα έτη 1990 και 1991 από το 26ο έτος στο 28ο έτος της ηλικίας τους». 2.Είναι απόφοιτοι τουλάχιστον Λυκείου ή άλλης αναγνωρισμένης ισότιμης Σχολής. 3.Έχουν υγεία και άρτια σωματική διάπλαση, διαπιστούμενη από την αρμόδια υγειονομική επιτροπή κατάταξης, σύμφωνα με τις ισχύουσες κάθε φορά διατάξεις για τη σωματική ικανότητα υποψηφίων των Σχολών Στρατού Ξηράς. 4.Έχουν σωματικά, ψυχικά και διανοητικά προσόντα, ανταποκρινόμενα στις απαιτήσεις του αστυνομικού έργου.  (Αντί για τη σελ. 24,909(β) Σελ.  24,909(γ) Τεύχος 1336 Σελ. 23 Οργανικές Διατάξεις Ελληνικής Αστυνομίας 4.ΑΑ.α.1   884 5.Έχουν πίστη στο Σύνταγμα, αφοσίωση στην πατρίδα και δεν πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους. 6.Έχουν ανάστημα τουλάχιστον 1,70μ. οι άνδρες και 1,65μ. οι γυναίκες, χωρίς υποδήματα και στηθική περίμετρο οι άνδρες τουλάχιστον 0,83μ. 7.Οι άνδρες έχουν εκπληρώσει τις στρατιωτικές τους υποχρεώσεις ή έχουν απαλλαγεί νόμιμα απ’ αυτές, όχι όμως για λόγους υγείας. 8.Δεν έχουν καταδικασθεί για τέλεση ή απόπειρα κακουργήματος ή των εγκλημάτων ανυποταξίας, λιποταξίας, προσβολών του πολιτεύματος, προδοσίας της χώρας, προσβολών κατά της πολιτειακής εξουσίας, κατά της ελεύθερης άσκησης των πολιτικών δικαιωμάτων, παραχάραξης, κιβδηλίας, πλαστογραφίας, ψευδορκίας, ψευδής καταμήνυσης, ψευδής ανώμοτης κατάθεσης, απιστίας περί την υπηρεσία, παράβασης καθήκοντος, ανθρωποκτονίας εκτός της προερχόμενης από αμέλεια, κατά της γενετήσιας ελευθερίας και οικονομικής εκμετάλλευσης της γενετήσιας ζωής, συκοφαντικής δυσφήμισης, κλοπής, υπεξαίρεσης, εκβίασης, απάτης, απιστίας, επαιτείας, αλητείας, δωροδοκίας, καταπίεσης, ναρκωτικών, ζωοκλοπής, ζωοκτονίας, λαθρεμπορίας, ή οποιουδήποτε άλλου εγκλήματος από δόλο τελεσθέντος, για το οποίο επιβλήθηκε ποινή φυλάκισης τουλάχιστον τριών μηνών. «Υποψήφιοι, οι οποίοι έχουν παραπεμφθεί σε δίκη, μπορούν να υποβάλουν τα δικαιολογητικά κατάταξης, αλλά δεν κατατάσσονται στο Σώμα, αν μέχρι το χρόνο έκδοσης της διαταγής κατάταξης δεν έχει εκδοθεί αμετάκλητη αθωωτική απόφαση». Το δεύτερο μέσα σε « » εδάφιο αντικαταστάθηκε ως άνω από την παρ. 1 του άρθρ. 3 του Π.Δ. 153/4-10 Απρ. 1990 (ΦΕΚ Α΄ 57). Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα. 9.Δεν έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους. 10.Δεν τελούν υπό απαγόρευση ή δικαστική αντίληψη. Άρθρο 2 Δικαιολογητικά υποψηφίων. 1.Οι επιθυμούντες να καταταγούν ως δόκιμοι αστυφύλακες υποβάλλουν, μέσα στις προθεσμίες που ορίζει η προκήρυξη, τα εξής δικαιολογητικά: α.Αίτηση συμμετοχής, χαρτοσημασμένη.  Σελ.  24,910(γ) Τεύχος 1336 Σελ. 24 Όσοι γνωρίζουν οποιαδήποτε ξένη γλώσσα, μπορούν να επισυνάπτουν στην αίτηση τα τυχόν υπάρχοντα αποδεικτικά στοιχεία, από τα οποία προκύπτει ο βαθμός γνώσης της γλώσσας. β.Επικυρωμένο φωτοαντίγραφο του δελτίου ταυτότητάς τους. Σε περίπτωση που στοιχεία του δελτίου ταυτότητας έχουν μεταβληθεί, τα στοιχεία αυτά δηλώνονται με υπεύθυνη δήλωση του άρθρου 8 του Ν. 1599/86 (Α΄-75). γ.Υπεύθυνη δήλωση του άρθρου 8 του Ν. 1599/86 ότι έχουν τα προσόντα που αναφέρονται στις παραγράφους 2, 7, 8, 9, και 10 του προηγουμένου άρθρου του παρόντος, ως και τυχόν επιπρόσθετα προσόντα ή γνώσεις. Στην ίδια δήλωση αναφέρουν αν υπάγονται στις ειδικές κατηγορίες του άρθρου 3 παρ. 1 του παρόντος, καθώς και αν επιθυμούν να κάνουν χρήση του σχετικού δικαιώματος. δ.Οι έγγαμοι με αλλογενείς αλλοδαπούς υποβάλλουν υπεύθυνη δήλωση του άρθρου 8 του Ν. 1599/86, στην οποία δηλώνουν την υπηκοότητα του συζύγου τους. 2.Όσοι από τους υποψήφιους καλούνται προς κατάταξη, σύμφωνα με τις διατάξεις του παρόντος, υποβάλλουν στις Υπηρεσίες κατάταξης του άρθρου 10 παρ. 2 του παρόντος τα εξής δικαιολογητικά: α.Πιστοποιητικό σπουδών. β.Αντίγραφο Ποινικού Μητρώου, τύπου Α΄, που εκδίδεται τρεις μήνες το πολύ πριν από την ημερομηνία υποβολής. «γ.Πιστοποιητικό Εισαγγελίας ότι δεν έχουν παραπεμφθεί σε δίκη, που εκδίδεται τρεις μήνες το πολύ πριν από την ημερομηνία υποβολής». Το μέσα σε « » εδάφ. γ΄, αντικαταστάθηκε ως άνω από την παρ. 2 του άρθρ. 3 του Π.Δ. 153/4-10 Απρ. 1990(ΦΕΚ Α΄ 57). δ.Πιστοποιητικό Στρατολογικού Γραφείου, τύπου Α΄ (οι άνδρες). ε.Οι υπαγόμενοι στις ειδικές κατηγορίες της παραγράφου 1 του άρθρου 3 του παρόντος, εφόσον δήλωσαν ότι επιθυμούν να κάνουν χρήση του σχετικού δικαιώματος, υποβάλλουν επιπλέον τα εξής δικαιολογητικά: 4.ΑΑ.α.1 Οργανικές Διατάξεις Ελληνικής Αστυνομίας   885 (1) Οι πολύτεκνοι και τα τέκνα τους: Βεβαίωση του προέδρου του οικείου Συλλόγου Πολυτέκνων ή, όπου δεν υπάρχει, του οικείου Ταμείου Πρόνοιας και Προστασίας Πολυτέκνων, θεωρημένη από την Ανώτατη Συνομοσπονδία Πολυτέκνων Ελλάδας. (2) Τα τέκνα αναπήρων και θυμάτων πολέμου καθώς και αναπήρων ή θυμάτων εν ενεργεία ή εν συντάξει αστυνομικού προσωπικού ειρηνικής περιόδου: (α) Βεβαίωση του Γενικού Λογιστηρίου του Κράτους ότι η οικογένεια του υποψήφιου συνταξιοδοτείται για τον ανωτέρω λόγο ή υπεύθυνη δήλωση του άρθρου 8 του Ν. 1599/86, του συνταξιοδοτούμενου, στην οποία αναφέρεται ο αριθμός, η χρονολογία έκδοσης και το όργανο που εξέδωσε την πράξη συνταξιοδότησης, μαζί με απόκομμα της επιταγής καταβολής της σύνταξης κατά τον τελευταίο, πριν την υποβολή της δήλωσης, μήνα. (β)Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική υπεύθυνη δήλωση του άρθρου 8 του Ν. 1599/86. (3)Τα τέκνα αναγνωρισμένων, βάσει της εκάστοτε ισχύουσας νομοθεσίας, ως αγωνιστών Εθνικής Αντίστασης: (α) Πιστοποιητικό της Διεύθυνσης Εφέδρων Πολεμιστών Αναπήρων, Θυμάτων και Αγωνιστών (Δ.Ε.Π.Α.Θ.Α.) ή της οικείας Νομαρχίας ότι ο πατέρας ή η μητέρα του υποψήφιου έχει αναγνωρισθεί ως αγωνιστής Εθνικής Αντίστασης. (β)Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική υπεύθυνη δήλωση του άρθρου 8 του Ν. 1599/86. (4)Τα τέκνα ή οι εν χηρεία σύζυγοι αστυνομικού προσωπικού, που πέθαναν κατά την εκτέλεση διατεταγμένης υπηρεσίας, ή εξαιτίας της υπηρεσίας: Βεβαίωση της αρμόδιας Διεύθυνσης του Υπουργείου Δημόσιας Τάξης ή βεβαίωση της Διεύθυνσης Συντάξεων του Γενικού Λογιστηρίου του Κράτους. Στη δεύτερη περίπτωση απαιτείται και πιστοποιητικό του οικείου Δήμου ή Κοινότητας για την οικογενειακή τους κατάσταση ή υπεύθυνη δήλωση του άρθρου 8 του Ν. 1599/86. Αριθμός κατατασσομένων. Άρθρ.3.-«1.Ο αριθμός των κατατασσομένων κάθε φορά στην Ελληνική Αστυνομία καθορίζεται με απόφαση του Αρχηγού της ελληνικής Αστυνομίας, με βάση τα κενά που υπάρχουν στο σύνολο της οργανικής δύναμης του αστυνομικού προσωπικού γενικών καθηκόντων του Σώματος κατά τη χρονολογία της αποφοίτησής τους από τη Σχολή Αστυφυλάκων. Από τον αριθμό αυτό ποσοστό μέχρι 10% καλύπτεται από τις ειδικές κατηγορίες του άρθρ. 42 του Νόμ. 1481/84. Η απόφαση εκδίδεται υποχρεωτικά πριν από την προκήρυξη της κατάταξης. Αύξηση του αριθμού των κατατασσομένων δεν επιτρέπεται μετά την έκδοση των αποτελεσμάτων (άρθρ.41 παρ. 8 του Νόμ. 1481/84). Σε περίπτωση που, τυχόν, υπάρχουν ειδικές ανάγκες της αστυνομίας σε αστυνομικό προσωπικό με αυξημένα προσόντα των εδαφ. β-ε της παρ. 2 του άρθρ. 8, θα καθορίζονται με την ως άνω απόφαση και οι συγκεκριμένες αυτές ανάγκες καθώς πόσοι από τους ως άνω κατατασσομένους χρειάζονται για την κάλυψη κάθε μιας από τις εν λόγω ειδικές ανάγκες. Η παρ. 1, που είχε ανατικατασταθεί από το άρθρ. 1 του Π.Δ. 286/19-27 Ιουλ. 1993 (ΦΕΚ Α΄124) επαναφέρθηκε σε ισχύ ως άνω από το άρθρ. 1 του Π.Δ. 333/20-24 Οκτ. 1994, (ΦΕΚ Α΄ 175), το οποίο και κατάργησε το άρθρ. 1 του Π.Δ. 286/1993. 2.Με απόφαση του Υπουργού Δημόσιας Τάξης καθορίζεται το ποσοστό καθώς και ο αριθμός που αντιστοιχεί σ’ αυτό, χωρίς να λαμβάνονται υπόψη τα κλασματικά υπόλοιπα, των κατατασσομένων γυναικών, σύμφωνα με τις διατάξεις του άρθρου 23 παρ. 3 του Ν. 1481/84. Άρθρο 4. Προκήρυξη κατάταξης. 1.Η κατάταξη στην Ελληνική Αστυνομία γίνεται μετά από προκήρυξη του Αρχηγού της Ελληνικής Αστυνομίας και επιλογή των υποψηφίων, σύμφωνα με τις διατάξεις των άρθρων 5-10 του παρόντος. 2.Στην προκήρυξη ορίζονται: α.Ο αριθμός εκείνων που θα καταταγούν συνολικά και κατά κατηγορίες. β.Τα απαιτούμενα προσόντα. Σε περίπτωση ύπαρξης ειδικών αναγκών, σύμφωνα με το τελευταίο εδάφιο της παρ. 1 του άρθρου 3, θα ορίζονται συγκεκριμένα και τα απαιτούμενα, για την κάλυψη της αντίστοιχης ειδικής ανάγκης, αυξημένα προσόντα των υποψηφίων. γ.Τα απαιτούμενα δικαιολογητικά, ο χρόνος και τρόπος υποβολής τους. δ.Η εξεταστέα ύλη, ο χρόνος και ο τόπος των εξετάσεων. ε.Κάθε άλλη αναγκαία λεπτομέρεια. 3.Η προκήρυξη αποστέλλεται στις Υπηρεσίες της Ελληνικής Αστυνομίας, στα μέσα μαζικής ενημέρωσης, στον ημερήσιο τύπο, στους Δήμους και στις Κοινότητες, στα κατά τόπους Γραφεία του ΟΑΕΔ και στις Πρεσβείες και τα Προξενεία της Ελλάδας στο εξωτερικό, για την όσο το δυνατό ευρύτερη ενημέρωση των ενδιαφερομένων.  (Αντί για τη σελ. 24,9101(β) Σελ.  24,9101(γ) Τεύχος 1336 Σελ. 25 Οργανικές Διατάξεις Ελληνικής Αστυνομίας 4.ΑΑ.α.1   886 Άρθρο 5. Υποβολή και έλεγχος των δικαιολογητικών. 1.Οι υποψήφιοι υποβάλλουν αυτοπροσώπως στα Αστυνομικά Τμήματα του τόπου κατοικίας ή διαμονής τους τα δικαιολογητικά του άρθρου 2 παρ. 1 του παρόντος, μέσα στις προθεσμίες που ορίζει η προκήρυξη. 2.Το Αστυνομικό Τμήμα που δέχεται τα δικαιολογητικά: α.Ελέγχει αυτά για την εμπρόθεσμη υποβολή τους, καθώς και για την ακρίβεια, την πληρότητα και τη σύνταξή τους, σύμφωνα με τις διατάξεις του παρόντος και τις σχετικές διαταγές και οδηγίες. β.Μετράει το ανάστημα κάθε υποψήφιου και συντάσσει σχετική βεβαίωση που επισυνάπτει στα δικαιολογητικά. γ.Επιστρέφει, χωρίς άλλη διατύπωση, τα δικαιολογητικά στους υποψήφιους, που δεν έχουν το απαιτούμενο ανάστημα ή στερούνται κάποιου από τα προσόντα των παραγράφων 1 και 2 του άρθρου 1 του παρόντος, πλην αυτών που συνέταξε η Υπηρεσία. δ.Υποβάλλει τα ανωτέρω δικαιολογητικά στην προϊσταμένη Αστυνομική Διεύθυνση ή Διεύθυνση Αστυνομίας ή Διεύθυνση Τάξης. «3.Οι Υπηρεσίες του εδαφ. δ΄ της προηγούμενης παραγράφου ελέγχουν τα δικαιολογητικά, μεριμνούν για τη συμπλήρωση ή διόρθωση τυχόν ελλείψεων και σφαλμάτων και διαβιβάζουν αυτά στα αρμόδια Συμβούλια Επιλογής του άρθρ. 6 του παρόντος». Η παρ. 3, η οποία είχε αντικατασταθεί από το άρθρ. 2 του Π.Δ. 286/19-27 Ιουλ. 1993, (ΦΕΚ Α΄124) επαναφέρθηκε σε ισχύ ως άνω από το άρθρ. 1 του Π.Δ. 333/20-24 Οκτ. 1994 (ΦΕΚ Α΄ 175) το οποίο κατάργησε και το άρθρ. 2 του Π.Δ. 286/1993. Συμβούλιο Επιλογής Επαναφέρθηκε σε ισχύ, όπως είχε αντικατασταθεί από το Π.Δ. 136/12-17 Απρ. 1991 (ΦΕΚ Α΄55), από το άρθρ. 1 του Π.Δ. 333/20-24 Οκτ. 1994 (ΦΕΚ Α΄175). Άρθρ.6.-«1.Για την επιλογή των υποψηφίων προς κατάταξη, καθορίζονται με απόφαση του Αρχηγού της Ελληνικής Αστυνομίας μία ή και περισσότερες αστυνομικές Υπηρεσίες, ανάλογα με τον αριθμό των υποψηφίων, στις έδρες των οποίων συγκροτούνται τριμελή συμβούλια επιλογής, που αποτελούνται από ένα Αστυνομικό Διευθυντή ή Αστυνομικό Υποδιευθυντή ως Πρόεδρο και δύο Αστυνόμους Α΄ ή Β΄ ως μέλη. Το ένα από τα δύο μέλη μπορεί να είναι Υγειονομικός Αξιωματικός του Σώματος. Ως Γραμματέας ορίζεται κατώτερος αξιωματικός. Σελ.  24,9102(γ) Τεύχος 1336 Σελ. 26 2.Με διαταγή του Αρχηγού της Ελληνικής Αστυνομίας ορίζονται ονομαστικής Αστυνομίας ορίζονται ονομαστικά τα τακτικά και αναπληρωματικά μέλη των συμβουλίων, οι Γραμματείς αυτών, η ημερομηνία έναρξης και λήξης των εργασιών τους και κάθε άλλη αναγκαία λεπτομέρεια». Εξέταση υποψηφίων Επαναφέρθηκε σε ισχύ, όπως είχε αντικατασταθεί από το Π.Δ. 136/12-17 Απρ. 1991 (ΦΕΚ Α΄55), από το άρθρ. 1 του Π.Δ. 333/20-24 Οκτ. 1994 (ΦΕΚ Α΄175). Άρθρ.7.-«1.Οι υποψήφιοι παραπέμπονται στα συμβούλια επιλογής με διαταγή του Αρχηγού της Ελληνικής Αστυνομίας, στην οποία καθορίζεται ο χρόνος εξέτασης των υποψηφίων και κάθε άλλη σχετική λεπτομέρεια. 2.Οι υποψήφιοι εξετάζονται: α. Στα σωματικά προσόντα. β. Στις διανοητικές και ψυχικές ικανότητες. 3.Για την εκτίμηση των σωματικών προσόντων λαμβάνονται υπόψη: α. Η γενική εμφάνιση και παράσταση (αρτιμέλεια, διάπλαση, παράστημα, δυσμορφίες κλπ.). β. Η αθλητική επίδοση. για την εξακρίβωση αυτής, οι υποψήφιοι, υποβάλλονται στα εξής αγωνίσματα: (1)Άλμα σε μήκος τουλάχιστον 3,5μ. για τους άνδρες και 2,5μ. για τις γυναίκες (τρεις προσπάθειες). (2)Δρόμος 1.000 μέτρων για τους άνδρες και 800 μέτρων για τις γυναίκες μέσα σε χρόνο 4΄ και 20΄΄  (μία προσπάθεια). Η συμμετοχή των εγκύων γυναικών στα ανωτέρω αγωνίσματα επιτρέπεται εφόσον κατατεθεί στο Συμβούλιο ιατρική γνωμάτευση, με την οποία θα βεβαιούται ότι η υποψήφια δύναται να συμμετάσχει σ’ αυτά χωρίς κίνδυνο της υγείας αυτής ή του εμβρύου, διαφορετικά αποκλείεται των περαιτέρω εξετάσεων. Η γενική εμφάνιση και παράσταση και η αθλητική επίδοση βαθμολογούνται χωριστά. 4.ΑΑ.α.1 Οργανικές Διατάξεις Ελληνικής Αστυνομίας   887 4.Για την εξακρίβωση των διανοητικών και ψυχικών ικανοτήτων, οι υποψήφιοι εξετάζονται γραπτά και προφορικά ως εξής: α. Γραπτά: (1)Τίθενται στους υποψηφίους καθ’ υπαγόρευση 15 ερωτήσεις, που επιλέγονται από πίνακα δοκιμασιών (TESTS), τον οποίο καταρτίζει η Διεύθυνση Αστυνομικού Προσωπικού του Υπουργείου Δημόσιας Τάξης και αφήνεται χρόνος 10 λεπτών για την απάντησή τους. Με την εξέταση αυτή ερευνάται κυρίως η νοημοσύνη, η παρατηρητικότητα και η κρίση. (2)Τίθεται στους υποψηφίους για ανάπτυξη ένα απλό θέμα έκθεσης, το οποίο επιλέγεται από το Συμβούλιο και αναπτύσσεται μέσα σε χρόνο 30 λεπτών της ώρας. Με την εξέταση αυτή κρίνονται η ορθογραφία, οι γνώσεις και ο τρόπος που ο υποψήφιος διατυπώνει τις σκέψεις του. β. Προφορικά: Οι υποψήφιοι παρουσιάζονται στην επιτροπή, ομαδικά ή ατομικά κατά την κρίση της, και τίθεται σ’ αυτούς ένα θέμα για συζήτηση ή στον καθένα μία ή περισσότερες ερωτήσεις. Με την εξέταση αυτή κρίνονται η αντίληψη, ευστροφία πνεύματος, αισθήματα, ικανότητα συζητήσεως, τρόπος εκφράσεως, τόνος φωνής, χειρονομία, ύφος κλπ. Η γραπτή και προφορική εξέταση βαθμολογούνται χωριστά. 5.Η βαθμολόγηση κάθε εξέτασης γίνεται με ακέραιους αριθμούς από 0-20 και έχει συντελεστή βαθμολογίας τον αριθμό 10. 6.Ο βαθμός για κάθε επιμέρους εξέταση  προκύπτει από το άθροισμα των βαθμών των μελών του συμβουλίου, πολλαπλασιαζόμενου με τον συντελεστή 10 (π.χ. 16 + 17 + 15 = 48 Χ 10 + 480). 7.Το άθροισμα της βαθμολογίας των παραπάνω 4 επιμέρους εξετάσεων αποτελεί τον τελικό βαθμό επιτυχίας κάθε υποψηφίου (π.χ. εμφάνιση - παράσταση 350 μόρια, αθλητική επίδοση 400 μόρια, γραπτή εξέταση 450 μόρια και προφορική εξέταση 400 μόρια. Σύνολο 1.600 μόρια). 8.Υποψήφιος που δε συγκεντρώνει τη βάση 10 (300 μόρια), έστω και σε μία από τις παραπάνω επιμέρους εξετάσεις, θεωρείται αποτυχών. 9.Τα μέλη των συμβουλίων βαθμολογούν κατά σειρά αρχαιότητας, αρχής γενομένης από το νεώτερο μέλος. 10.Τα συμβούλια επιλογής συμπληρώνουν για κάθε υποψήφιο ατομικό δελτίο επίδοσης, σε ειδικό έντυπο που καταρτίζει η αρμόδια διεύθυνση του Υπουργείου Δημόσιας Τάξης. Στο δελτίο αυτό καταχωρίζεται αναλυτικά η βαθμολογία για κάθε εξέταση και ο τελικός βαθμός επιτυχίας του υποψηφίου. Ο τελικός βαθμός επιτυχίας καταχωρίζεται ολογράφως και αριθμητικώς. Το δελτίο μετά τη συμπλήρωση του υπογράφεται από όλα τα μέλη του συμβουλίου». Σύνταξη - Κύρωση - Ισχύς Πινάκων υποψηφίων Επαναφέρθηκε σε ισχύ, όπως είχε αντικατασταθεί από το Π.Δ. 136/12-17 Απρ. 1991 (ΦΕΚ Α΄55), από το άρθρ. 1 του Π.Δ. 333/20-24 Οκτ. 1994 (ΦΕΚ Α΄175). Άρθρ.8.-«1.Μετά το τέλος των εξετάσεων τα συμβούλια επιλογής συντάσσουν κατ’ αλφαβητική σειρά, με τη βοήθεια της Διεύθυνσης Πληροφορικής, τους εξής πίνακες: α. Επιτυχόντων. β. Αποτυχόντων. γ. Μη παρουσιασθέντων για εξέταση. 2.Στον πίνακα των επιτυχόντων καταχωρίζονται,  σε ειδικές στήλες, τα εξής στοιχεία για κάθε υποψήφιο: α. Τελικός βαθμός επιτυχίας. β. Το ανάστημα. γ. Γραμματικές γνώσεις. δ. Ξένες γλώσσες. ε. Οι τεχνικές ή άλλες γνώσεις. στ. Η ειδική κατηγορία του άρθρ. 3 παρ. 1 του παρόντος, εφόσον δήλωσε ότι υπάγεται σ’ αυτή και επιθυμεί να κάνει χρήση του σχετικού δικαιώματος. 3.Οι πίνακες της παρ. 1 του παρόντος άρθρου υπογράφονται από τα μέλη των συμβουλίων και, με μέριμνα των Προέδρων αυτών, υποβάλλονται μαζί με τα ατομικά δελτία επίδοσης των υποψηφίων στη Διεύθυνση Αστυνομικού Προσωπικού του Υπουργείου Δημόσιας Τάξης, μέσα σε 5 ημέρες από τη λήξη των εργασιών των συμβουλίων. Μετά την υποβολή των ανωτέρω πινάκων και των ατομικών δελτίων επίδοσης, τα συμβούλια μεριμνούν, μέσω των Υπηρεσιών στις οποίες λειτουργούν, για την επιστροφή των δικαιολογητικών στις Διευθύνσεις Αστυνομίας ή Αστυνομικές Διευθύνσεις, οι οποίες τα είχαν δεχθεί. Για την τύχη των γραπτών εφαρμόζεται, από τη Διεύθυνση Αστυνομικού Προσωπικού του Υπουργείου Δημόσιας Τάξης, το εδάφ. β΄ της παρ. 2 του άρθρ. 122 του Π.Δ. 585/1985 (Α΄ 205). 4.Η Διεύθυνση Αστυνομικού Προσωπικού του Υπουργείου Δημόσιας Τάξης, συντάσσει με τη συνδρομή της Διεύθυνσης Πληροφορικής, ενιαίο πίνακα επιτυχόντων κατά σειρά επιτυχίας και ενιαίο πίνακα αποτυχόντων κατ’ αλφαβητική σειρά. Στον πίνακα επιτυχόντων καταχωρίζει σε ιδιαίτερες στήλες και τα υπόλοιπα στοιχεία της παρ. 2 του παρόντος άρθρου. Σε περίπτωση που ισοβαθμούν δύο ή περισσότεροι υποψήφιοι, προηγούνται στη σειρά οι έχοντες υψηλότερη βαθμολογία διαδοχικά στα γραπτά, στα προφορικά, στην εμφάνιση - παράσταση και στην αθλητική επίδοση. Αν και πάλι προκύπτει ισοβαθμία, οι ισοβαθμούντες εγγράφονται κατ’ αλφαβητική σειρά. Στην περίπτωση αυτή και προκειμένου για ισοβαθμία  (Αντί για τη σελ. 24,9102001(α) Σελ.  24,9102001(β) Τεύχος 1336 Σελ. 27 Οργανικές Διατάξεις Ελληνικής Αστυνομίας 4.ΑΑ.α.1   888 στην τελευταία θέση του καθοριζόμενου αριθμού προς κατάταξη, εφαρμόζεται η διάταξη του προτελευταίου εδαφίου της παρ. 1 του άρθρ. 9 του παρόντος. 5.Ο Αρχηγός της Ελληνικής Αστυνομίας κυρώνει τους πίνακες επιτυχόντων και αποτυχόντων μέσα σε 10 ημέρες από την υποβολή τους. Ο κυρούμενος πίνακας επιτυχόντων ισχύει επί ένα χρόνο από την κύρωσή του». Υγειονομική εξέταση και δακτυλοσκόπηση. Άρθρ.9.-«1.Οι υποψήφιοι που περιλαμβάνονται στον κυρωμένο πίνακα επιτυχόντων καλούνται, κατά σειρά επιτυχίας και σε αριθμό ίσο με τον αριθμό που καθορίζεται στην προκήρυξη, με διαταγή του Αρχηγού της Ελληνικής Αστυνομίας, να προσέλθουν μέσα σε ορισμένες προθεσμίες στις αρμόδιες υγειονομικές επιτροπές κατάταξης για εξέταση της σωματικής ικανότητας και καταλληλότητας αυτών από υγειονομικής πλευράς σύμφωνα με τις διατάξεις των άρθρ. 52 και 53 του Π.Δ. 584/1985 (Α΄ 204) «Οργάνωση και λειτουργία Υγειονομικής Υπηρεσίας της Ελληνικής Αστυνομίας». Κατ’ εξαίρεση, εφόσον, εντός του αριθμού των κατά τα ανωτέρω καλουμένων, δεν υπάρχει ο απαιτούμενος, κατά το άρθρ. 3 παρ. 1 εδ. τελευταίο, αριθμός για κάλυψη ειδικών αναγκών της αστυνομίας σε αστυνομικό προσωπικό με αυξημένα προσόντα των εδ. β-ε της παρ. 2 του άρθρ. 8, όπως αυτά καθορίζονται ειδικότερα στην προκήρυξη κατάταξης, σύμφωνα με το άρθρ. 4 παρ. 2 εδ. β, ο Αρχηγός, με αιτιολογημένη πράξη του, καλεί για υγειονομική εξέταση προς κατάταξη από τον πίνακα επιτυχόντων και κατά σειρά επιτυχίας ισάριθμους υποψήφιους που έχουν στον αυξημένο βαθμό τα προσόντα αυτά. Οι υποψήφιοι αυτοί καταλαμβάνουν ισάριθμες τελευταίες θέσεις των προ αυτών στερουμένων των ανωτέρω προσόντων οι οποίοι παραλείπονται και δεν καλούνται για υγειονομική εξέταση. Οι παραλειπόμενοι παραμένουν στον πίνακα επιτυχόντων και διατηρούν τη μεταξύ τους σειρά επιτυχίας. Σε περίπτωση που περισσότεροι του ενός υποψήφιοι ισοβαθμούν στην τελευταία θέση του καθοριζόμενου αριθμού προς κατάταξη, η σειρά αυτών καθορίζεται με κλήρωση. Οι διατάξεις των δύο προηγουμένων υποπαραγράφων εφαρμόζονται και στην περίπτωση κατά την οποία, εντός του αριθμού των κατά τα ανωτέρω καλουμένων δεν υπάρχει ο απαιτούμενος αριθμός για την κάλυψη του ποσοστού που προβλέπεται για τις ειδικές κατηγορίες του άρθρ. 3 παρ. 1 του παρόντος.  Σελ.  24,9102002(β) Τεύχος 1336 Σελ. 28 2.Οι Υπηρεσίες της παρ. 1 του άρθρ. 5 του παρόντος, με την κοινοποίηση της παραπάνω διαταγής του Αρχηγού στους επιτυχόντες, που καλούνται για υγειονομική εξέταση, προβαίνουν στη δακτυλοσκόπηση αυτών, υποβάλλουν τα δακτυλοσκοπικά δελτία σε δύο αντίτυπα, στην Υποδιεύθυνση Εγκληματολογικών Ερευνών Αττικής και κοινοποιούν την υποβλητική αναφορά τους στις Υπηρεσίες κατάταξης της παρ. 2 του άρθρ. 10 του παρόντος. Η Υποδιεύθυνση Εγκληματολογικών Ερευνών Αττικής αποστέλλει απευθείας τις απαντήσεις της στις Υπηρεσίες κατάταξης, οι οποίες τις επισυνάπτουν στα λοιπά δικαιολογητικά. Το άρθρ. 9, που είχε αντικατασταθεί από το άρθρ. 5 του Π.Δ. 286/19-27 Ιουλ. 1993 (ΦΕΚ Α΄124), επαναφέρθηκε σε ισχύ ως άνω από το άρθρ. 1 του π.Δ. 333/20-24 Οκτ. 1994 (ΦΕΚ Α΄175), το οποίο και κατάργησε το άρθρ. 5 του Π.Δ. 286/1993. Κατάταξη επιλεγομένων. Άρθρ.10.-1.Οι υποψήφιοι που κρίνονται ως ικανοί από τις υγειονομικές επιτροπές κατάταξης και δεν προκύπτει από τη δακτυλοσκόπηση κώλυμα κατάταξής τους, κατατάσσονται στην Ελληνική Αστυνομία, ως δόκιμοι αστυφύλακες με ονομαστική διαταγή του Αρχηγού της Ελληνικής Αστυνομίας, αφού δώσουν τον προβλεπόμενο όρκο. Η παρ. 1 του άρθρ. 10 επαναφέρθηκε σε ισχύ ως άνω από το άρθρ. 1 του Π..Δ. 333/20-24 Οκτ. 1994 (ΦΕΚ α΄ 175), το οποίο κατάργησε το άρθρ. 6 του Π.Δ.286 19-27 Ιουλ. 1993 (ΦΕΚ Α΄124),που την είχε αντικαταστήσει. 2.Η κατάταξη γίνεται στην Αστυνομική Διεύθυνση ή Διεύθυνση Αστυνομίας ή Διεύθυνση Τάξης, σε Υπηρεσίες των οποίων οι υποψήφιοι είχαν υποβάλει τα δικαιολογητικά. Με τη διαταγή κατάταξης καθορίζεται η ημερομηνία κατάταξης, καθώς και η ημερομηνία παρουσίασης των καταταγέντων στη Σχολή Αστυφυλάκων για την έναρξη της εκπαίδευσης. 4.ΑΑ.α.1 Οργανικές Διατάξεις Ελληνικής Αστυνομίας   889 3.Οι Υπηρεσίες στις οποίες γίνεται η κατάταξη, μετά τη λήψη της διαταγής κατάταξης, ενεργούν ως εξής: α.Ειδοποιούν, με αποδεικτικό, μέσω των κατά τόπους Αστυνομικών Τμημάτων, τους υποψηφίους που καλούνται για κατάταξη να μεταβούν σ’ αυτές την καθορισμένη με τη διαταγή του Αρχηγού ημερομηνία, προσκομίζοντας και τα δικαιολογητικά της παραγράφου 2 του άρθρου 2 του παρόντος. β.Προβαίνουν στην κατάταξη των παρουσιαζομένων, μετά από έλεγχο των δικαιολογητικών τους προς διαπίστωση της ύπαρξης όλων των απαιτουμένων για την κατάταξη προσόντων, συντάσσοντες για κάθε ένα των κατατασσομένων πρακτικό κατάταξης και ορκωμοσίας, καθώς και Φύλλο Μητρώου. Κανένας υποψήφιος δεν κατατάσσεται, αν διαπιστωθεί ότι στερείται και ενός προς κατάταξη προσόντος, τυχόν δε κατάταξή του θεωρείται αυτοδικαίως άκυρη. γ.Αναφέρουν στην αρμόδια Διεύθυνση του Υπουργείου Δημόσιας Τάξης τα ονοματεπώνυμα των καταταγέντων και των μη καταταγέντων για οποιοδήποτε λόγο. δ.Υποβάλλουν, ακολούθως, στην ίδια Διεύθυνση όλα τα δικαιολογητικά κατάταξης των καταταγέντων, τα πρωτότυπα των πρακτικών κατάταξης και ορκωμοσίας και τα Φύλλα Μητρώου. Την υποβλητική αναφορά κοινοποιούν: (1)Στη Σχολή Αστυφυλάκων. (2)Στη Διεύθυνση Πληροφορικής του Υπουργείου Δημόσιας Τάξης, με απογραφικό δελτίο κάθε υποψηφίου. (3)Στη διαχείριση Χρηματικού του Υπουργείου Δημόσιας Τάξης, με δύο αντίγραφα Φύλλου Μητρώου. (4)Στα Στρατολογικά Γραφεία του τόπου γέννησης των καταταγέντων, με αντίγραφα του πρακτικού κατάταξης και ορκωμοσίας, του Φύλλου Μητρώου και του φύλλου πορείας για τη Σχολή Αστυφυλάκων. (5)Στη Διεύθυνση Οικονομικών του Υπουργείου Δημόσιας Τάξης, με αντίγραφα του πρακτικού κατάταξης και ορκωμοσίας και του Φύλλου Μητρώου, για την ενημέρωση των οικείων Ασφαλιστικών Ταμείων. (6)Στα οικεία Τμήματα Ασφάλειας, με τα δελτία ταυτότητας των καταταγέντων. ε.Χορηγούν στους καταταγέντες φύλλο πορείας για τη Σχολή Αστυφυλάκων, προς εκπαίδευση. στ.Επιστρέφουν στους μη καταταγέντες για οποιοδήποτε λόγο τα δικαιολογητικά τους, πλην αυτών που συνέταξε η Υπηρεσία. 4.Με αιτιολογημένη απόφαση του Αρχηγού της Ελληνικής Αστυνομίας, που κοινοποιείται στους ενδιαφερομένους, διαγράφονται από τον κυρωμένο πίνακα επιτυχόντων οι υποψήφιοι που: α.Διαπιστώνεται ότι στερούνται έστω και ενός προς κατάταξη προσόντος. β.Καλούνται και δεν προσέρχονται για υγειονομική εξέταση ή για κατάταξη μέσα στις ορισμένες προθεσμίες, εκτός των περιπτώσεων ανώτερης βίας, όχι όμως πέρα του 10ημέρου. γ.Κρίνονται ως μη ικανοί από τις υγειονομικές επιτροπές κατάταξης. δ.Προκύπτει από τη δακτυλοσκόπηση κώλυμα κατάταξής τους. «ε.Παραιτούνται πριν από την είσοδό τους στη Σχολή. Ως παραίτηση θεωρείται και η μη παρουσίασή τους στη Σχολή, σύμφωνα με τη διάταξη της περίπτ. α΄ του άρθρ. 101 του Π.Δ. 585/1985, όπως τροποποιηθείσα ισχύει. Σε αντικατάσταση αυτών ο Αρχηγός καλεί άλλους υποψηφίους από τον κυρωμένο πίνακα επιτυχόντων και προβαίνει στην κατάταξη αυτών, σύμφωνα με την προαναφερόμενη διαδικασία. Σε καμμιά περίπτωση δεν είναι δυνατή η κατάταξη υποψηφίου Αστυφύλακα, όταν έχει παρέλθει το ανώτατο χρονικό όριο, το οποίο αποτελεί λόγο διακοπής της φοίτησης». Το εδάφ. ε΄ αντικαταστάθηκε ως άνω από το άρθρ. 28 του Π.Δ. 80/8-18 Μαρτ. 1993 (ΦΕΚ Α 35΄), (Διόρθ. Σφαλμ. στο ΦΕΚ Α΄ 60/21 Απρ. 1993) ανωτ. σελ. 24,8401. Άρθρο 11. Επανακατάταξη. 1.Επιτρέπεται η επανακατάταξη στην Ελληνική Αστυνομία με το βαθμό του αστυφύλακα αυτών που προϋπηρέτησαν σ’ αυτή ή στα πρώην Σώματα Χωροφυλακής ή Αστυνομίας Πόλεων με τον αυτό ή αντίστοιχο βαθμό, εφόσον συγκεντρώνουν τα προσόντα των παραγράφων 2, 3 και 5-10 του άρθρου 1 του παρόντος και δεν έχουν υπερβεί το 35ο έτος της ηλικίας τους κατά την 31η Δεκεμβρίου του έτους υποβολής των δικαιολογητικών επανακατάταξης. 2.Επανακατάταξη αυτών που αποτάσσονται από το Σώμα ή βαρύνονται με ανώτερες πειθαρχικές ποινές ή εξέρχονται απ’ αυτό ως μη ικανοί για μόνιμη παραμονή δεν επιτρέπεται. Η επανακατάταξη αυτών που εξέρχονται του Σώματος για οποιοδήποτε άλλο λόγο αλλά βαρύνονται με πειθαρχικά παραπτώματα που επισύρουν κατώτερες πειθαρχικές ποινές εναπόκεινται στην κρίση του Αρχηγού της Ελληνικής Αστυνομίας. 3.Για την επανακατάταξη εφαρμόζονται ανάλογα οι διατάξεις των άρθρων 9 και 10 του παρόντος. Οι επανακατατασσόμενοι δεν εκπαιδεύονται στη Σχολή Αστυφυλάκων, αλλά με διαταγή του Αρχηγού τοποθετούνται στις Υπηρεσίες του Σώματος. . (Μετά τη σελ. 24,9102002(β) Σελ.  24,9102003 Τεύχος 1336 Σελ. 29 Οργανικές Διατάξεις Ελληνικής Αστυνομίας 4.ΑΑ.α.1   890 4.ΑΑ.α.1 Οργανικές Διατάξεις Ελληνικής Αστυνομίας   891 ΚΕΦΑΛΑΙΟ ΔΕΥΤΕΡΟ ΜΟΝΙΜΟΠΟΙΗΣΗ ΑΣΤΥΦΥΛΑΚΩΝ ΓΕΝΙΚΩΝ ΚΑΘΗΚΟΝΤΩΝ Άρθρο 12. Γενικά. Οι Αστυφύλακες γενικών καθηκόντων, μετά την ευδόκιμη αποφοίτησή τους από τη Σχολή Αστυφυλάκων, υπηρετούν δοκιμαστικά για δύο χρόνια σε περιφερειακές Υπηρεσίες. Μετά τη συμπλήρωση των δύο χρόνων δοκιμαστικής υπηρεσίας, στην οποία δεν περιλαμβάνεται ο χρόνος φοίτησής τους στη Σχολή, κρίνονται για τη μόνιμη παραμονή τους στην Ελληνική Αστυνομία ή την απόλυσή τους, σύμφωνα με τις διατάξεις των άρθρων 13-17 του παρόντος. Άρθρο 13. Προτάσεις Ικανότητας. 1.Για τους αστυφύλακες που συμπληρώνουν δύο χρόνια δοκιμαστικής υπηρεσίας συντάσσονται από τους ιεραρχικά προϊσταμένους τους προτάσεις ικανότητας για μόνιμη παραμονή τους στο Σώμα, οι οποίες υποβάλλονται, εντός μηνός από τη συμπλήρωση της διετίας, στην αρμόδια Διεύθυνση του Υπουργείου Δημόσιας Τάξης. 2.Για τη σύνταξη των προτάσεων ικανότητας και τη γνωμάτευση σ’ αυτές εφαρμόζονται ανάλογα οι διατάξεις για τη σύνταξη των εκθέσεων ικανότητας αστυφυλάκων. Κάθε σχετική αμφιβολία αίρεται με διαταγή του Αρχηγού. Κατά την αξιολόγηση των υποψηφίων προς μονιμοποίηση λαμβάνεται υπόψη ιδία η υπηρεσιακή απόδοση, ο ζήλος και το ενδιαφέρον για την υπηρεσία, η πειθαρχικότητα και η διαγωγή. Άρθρο 14. Γραπτές εξετάσεις. 1.Οι υποψήφιοι για μονιμοποίηση υποβάλλονται σε γραπτές εξετάσεις, κατά τα οριζόμενα στις επόμενες παραγράφους του παρόντος άρθρου, ύστερα από διαταγή του Αρχηγού της Ελληνικής Αστυνομίας, στην οποία ορίζονται ο χρόνος των εξετάσεων, η εξεταστέα ύλη και κάθε άλλη αναγκαία λεπτομέρεια. Η ημερομηνία έναρξης των εξετάσεων πρέπει να απέχει τουλάχιστον ένα μήνα από την κοινοποίηση της διαταγής. 2.Οι υποψήφιοι εξετάζονται σ’ ένα απλό πρακτικό θέμα απο την ύλη των μαθημάτων του Ποινικού Κώδικα, της Ποινικής Δικονομίας και των Οργανικών Νόμων και Κανονισμών της Ελληνικής Αστυνομίας, που διδάσκονται στη Σχολή Αστυφυλάκων. Το θέμα καταρτίζει τριμελής επιτροπή, η οποία συγκροτείται στο Υπουργείο Δημόσιας Τάξης με διαταγή του Αρχηγού και αποτελείται από αξιωματικούς, από τους οποίους ο ένας τουλάχιστον είναι ανώτερος. 3.Οι εξετάσεις γίνονται στις έδρες των Αστυνομικών Διευθύνσεων και Διευθύνσεων Αστυνομίας, στις οποίες υπηρετούν. Οι υπηρετούντες σε Υπηρεσίες που δεν υπάγονται στις πιο πάνω Διευθύνσεις εξετάζονται στις έδρες των Αστυνομικών Διευθύνσεων ή Διευθύνσεων Αστυνομίας, στην περιοχή των οποίων εδρεύουν οι Υπηρεσίες αυτές. Στις Αστυνομικές Διευθύνσεις και Διευθύνσεις Αστυνομίας αποστέλλεται έγκαιρα από την αρμόδια Διεύθυνση του Υπουργείου Δημόσιας Τάξης το θέμα των εξετάσεων, μέσα σε σφραγισμένο φάκελλο, καθώς και ο αναγκαίος αριθμός χάρτη εξετάσεων, που φέρει στην άνω αριστερή γωνία τεμάχιο αδιαφανούς κυανού χάρτη για την κάλυψη των γραπτών των υποψηφίων,τη σφραγίδα της αρμόδιας Διεύθυνσης του Υπουργείου Δημόσιας Τάξης και την υπογραφή του Διευθυντή αυτής. Η υπογραφή του Διευθυντή μπορεί να τίθεται με σφραγιστήρα. Το θέμα χαρακτηρίζεται ως απόρρητο και αποστέλλεται προσωπικά στους Διευθυντές των πιο πάνω Διευθύνσεων, από τους οποίους και φυλάσσεται μέχρι την υπαγόρευσή του στους εξεταζόμενους. Ο φάκελλος που περιέχει το θέμα ανοίγεται παρουσία των εξεταζομένων, αφού βεβαιωθεί το απαραβίαστο αυτού. 4.Στην έδρα κάθε Αστυνομικής Διεύθυνσης, Διεύθυνσης Αστυνομίας και Διεύθυνσης Τάξης, συγκροτείται με διαταγή του οικείου Διευθυντή τριμελής επιτροπή εξετάσεων, αποτελούμενη από αξιωματικούς, η οποία είναι αρμόδια για την υπαγόρευση του θέματος και την ομαλή διεξαγωγή των εξετάσεων. Ο οικείος Διευθυντής ορίζει επίσης τον αναγκαίο αριθμό επιτηρητών. 5.Οι εξετάσεις διαρκούν δύο ώρες από το τέλος της υπαγόρευσης του θέματος στους υποψηφίους. 6.Οι υποψήφιοι πρέπει να βρίσκονται στον καθορισμένο τόπο μισή ώρα πριν από την ορισμένη ώρα έναρξης της εξέτασης, με το δελτίο ταυτότητας και στυλογράφο διαρκείας ή μελάνης μπλε χρώματος. 7.Για την εξέταση αυτή η επιτροπή ενεργεί προσκλητήριο, κατανέμει τους υποψηφίους με κλήρωση στην αίθουσα εξετάσεων, ενεργεί έλεγχο της ταυτότητας αυτών και διανέμει σ’ αυτούς τον απαιτούμενο χάρτη. Μετά τη συμπλήρωση και κάλυψη των στοιχείων των υποψηφίων, υπαγορεύεται σ’ αυτούς, για ανάπτυξη, το θέμα της παραγράφου 3 του παρόντος άρθρου. 8.Κατά το χρόνο της γραπτής εξέτασης απαγορεύεται στους εξεταζόμενους να συνεννοούνται μεταξύ τους, να συμβουλεύονται κείμενα ή σημειώσεις σχετικές με το εξεταζόμενο μάθημα ή να μετέρχονται οποιοδήποτε άλλο τρόπο προκειμένου να αντιγράψουν. Αν διαπιστωθεί τέτοια περίπτωση, η επιτροπή αφαιρεί το γραπτό του υποψήφιου, καταχωρεί πάνω σ’ αυτό σχετική πράξη, την οποία υπογράφει και ο επιτηρητής αξιωματικός που διαπίστωσε την παράβαση και αποβάλλει τον παραβάτη από την αίθουσα των εξετάσεων, το γραπτό αυτό μηδενίζεται από την επιτροπή της παρ. 2 του παρόντος άρθρου. 9.Τα γραπτά, μετά το πέρας της εξέτασης, συγκεντρώνονται από την επιτροπή εξετάσεων και μονογράφονται στο τέλος του κειμένου κάθε γραπτού από τον πρόεδρο της επιτροπής. 10.Για την διεξαγωγή των εξετάσεων η επιτροπή συντάσσει πρακτικό. Σ’ αυτό καταχωρείται και κάθε τυχόν ένσταση υποψήφιου για ενέργεια ή παράλειψη που αντίκειται στις σχετικές με τις εξετάσεις διατάξεις του παρόντος. Ένσταση μπορεί να υποβληθεί από εξεταζόμενο μόνο εγγράφως και μέχρι της παράδοσης του γραπτού στην επιτροπή. Επί των ενστάσεων αποφαίνεται οριστικά ο Αρχηγός. 11.Αναθεώρηση των γραπτών δεν επιτρέπεται. 12.Η συμμετοχή στη γραπτή εξέταση είναι υποχρεωτική. Οι αστυφύλακες, που λόγω κωλύματος δεν μπόρεσαν να μετάσχουν στην εξέταση αυτή, εξετάζονται σε νέο θέμα, σύμφωνα με τη διαδικασία του παρόντος άρθρου, σε μεταγενέστερο χρόνο, που καθορίζεται με διαταγή του Αρχηγού του Σώματος. Τα ανωτέρω εφαρμόζονται και σε περίπτωση που, λόγω εξαιρετικών και εκτάκτων υπηρεσιακών αναγκών, αναβάλλεται η εξέταση αυτή σε μία ή περισσότερες αστυνομικές Υπηρεσίες με έγκριση του Αρχηγού. Άρθρο 15. Βαθμολογία. 1.Τα γραπτά, μαζί με το πρακτικό διεξαγωγής των εξετάσεων και τις τυχόν ενστάσεις, υποβάλλονται με απόδειξη και μέριμνα των Αστυνομικών Διευθύνσεων, Διευθύνσεων Αστυνομίας και Διευθύνσεων Τάξης στην αρμόδια Διεύθυνση του Υπουργείου Δημόσιας Τάξης, η οποία παραδίνει τα γραπτά στην επιτροπής της παρ. 2 του άρθρου 14 του παρόντος για τη βαθμολόγησή τους. 2.Η βαθμολογία των γραπτών αρχίζει από το νεώτερο μέλος και γίνεται σε ακέραιους αριθμούς από 0-20.Οι βαθμοί τίθενται στα γραπτά αριθμητικώς και ολογράφως. Το άθροισμα των βαθμών των μελών αποτελεί τη γενική βαθμολογία κάθε υποψήφιου. 3.Η αποκάλυψη των γραπτών γίνεται από την αρμόδια Διεύθυνση του Υπουργείου Δημόσιας Τάξης, η οποία στη συνέχεια θέτει αυτά στους ατομικούς φακέλλους των υποψηφίων. Άρθρο 16. Συμβούλια Κρίσης. 1.Για τη μόνιμη παραμονή στο Σώμα ή την απόλυση των αστυφυλάκων, που συμπληρώνουν δύο χρόνια δοκιμαστικής υπηρεσίας, αποφασίζει το πρωτοβάθμιο Συμβούλιο κρίσης, που συγκροτείται με απόφαση του Αρχηγού και αποτελείται από ένα αστυνομικό διευθυντή, ως πρόεδρο και δύο αστυνομικούς υποδιευθυντές, ως μέλη (άρθρο 47 παράγραφος 1 Ν. 1481/84). 2.Η κρίση του Συμβουλίου βασίζεται στις προτάσεις ικανότητας του άρθρου 13 του παρόντος, στην επίδοση του υποψηφίου στη Σχολή Αστυφυλάκων και στα αποτελέσματα των εξετάσεων των άρθρων 14 και 15 του παρόντος (άρθρο 27 παρ. 2 του Ν. 1481/84). 3.Το Συμβούλιο αποφαίνεται χωριστά για κάθε υποψήφιο. Αν η απόφαση του Συμβουλίου είναι αρνητική, αιτιολογείται και κοινοποιείται στον ενδιαφερόμενο, ο οποίος δικαιούται, μέσα σε ανατρεπτική προθεσμία 10 ημερών από την κοινοποίηση, να ασκήσει προσφυγή στο δευτεροβάθμιο Συμβούλιο κρίσης, που συγκροτείται με απόφαση του Αρχηγού και αποτελείται από ένα Ταξίαρχο και δύο Αστυνομικούς Διευθυντές. Η απόφαση του δευτεροβάθμιου Συμβουλίου κρίσης είναι τελεσίδικη και κοινοποιείται στον ενδιαφερόμενο. 4.Στις αποφάσεις συγκρότησης των Συμβουλίων των παραγράφων 1 και 3 του παρόντος, διορίζονται και αναπληρωματικά μέλη ισάριθμα προς τα τακτικά, καθώς και γραμματέας με τον αναπληρωτή του (άρθρο 10 παρ. 3 Ν. 1339/83). 5.Οι αποφάσεις των Συμβουλίων είναι υποχρεωτικές για τον Αρχηγό. 6.Για όσους από τους κρινόμενους ως απολυτέους διατελούν σε διαθεσιμότητα λόγω νοσήματος ή σε μακρά άδεια γι’ αυτή την αιτία ή νοσηλεύονται σε νοσοκομείο, εφαρμόζονται οι διατάξεις των παραγράφων 6 και 7 του άρθρου 16 του Ν.Δ. 935/71.  (Αντί για τη σελ. 24,9103) Σελ. 24,9103(α) Τεύχος 1172-Σελ. 49 Οργανικές Διατάξεις Ελληνικής Αστυνομίας 4.ΑΑ.α.1   892 Άρθρο 17. Διαδικασία μονιμοποίησης ή απόλυσης. Με βάση τις αποφάσεις των Συμβουλίων του προηγουμένου άρθρου του παρόντος, ο Αρχηγός της Ελληνικής Αστυνομίας: 1.Μονιμοποιεί τους κριθέντες ως ικανούς για μόνιμη παραμονή από την ημερομηνία συμπλήρωσης δύο χρόνων δοκιμαστικής υπηρεσίας. 2.Εφαρμόζει τις διατάξεις του άρθρου 6 του Ν. 1145/1981 (Α΄- 100), για τους κριθέντες ως μη ικανούς. Άρθρο 18. Μονιμοποίηση επανακαταταγέντων. Για τη μονιμοποίηση των επανακαταταγέντων στο Σώμα αστυφυλάκων που δεν είχαν μονιμοποιηθεί, εφαρμόζονται ανάλογα οι διατάξεις των άρθρων 12-17 του παρόντος. Αυτοί συμμετέχουν στις αμέσως επόμενες, μετά τη συμπλήρωση της διετούς παραμονής τους, εξετάσεις που διενεργούνται για το σκοπό αυτό για τους λοιπούς αστυφύλακες του άρθρου 12 του παρόντος. ΚΕΦΑΛΑΙΟ ΤΡΙΤΟ ΠΡΟΕΛΕΥΣΗ ΑΡΧΙΦΥΛΑΚΩΝ ΓΕΝΙΚΩΝ ΚΑΘΗΚΟΝΤΩΝ Άρθρο 19. Προέλευση – Προσόντα. 1.Οι Αρχιφύλακες γενικών καθηκόντων άνδρες και γυναίκες προέρχονται από: α.Απόφοιτους της Σχολής Αρχιφυλάκων και β.Αστυφύλακες οι οποίοι προάγονται στο βαθμό του Αρχιφύλακα με βάση ειδικές διατάξεις (έτη υπηρεσίας, ολυμπιονίκες παρ. 6 και 9 άρθρου 48 Ν. 1481/1984), επ’ ανδραγαθία Ν. 36/1946, αποκατάσταση άρθρο 4 παρ. 2 Ν. 1590/1986, κ.λπ.). 2.Δικαίωμα συμμετοχής στις εισιτήριες εξετάσεις της Σχολής Αρχιφυλάκων έχουν: α.Αρχιφύλακες οι οποίοι προάγονται στο βαθμό του Αρχιφύλακα με βάση τα χρόνια υπηρεσίας (άρθρο 48 παρ. 6 Ν. 1481/1984), ανεξάρτητα από το χρόνο προαγωγής τους στο βαθμό. «β.Αστυφύλακες, εφόσον συμπληρώνουν ένα έτος υπηρεσίας στο βαθμό μέχρι την 31 Δεκεμβρίου του έτους διενέργειας των εξετάσεων. ΄Οσοι από τους επιτυχόντες στις εξετάσεις εισάγονται στη Σχολή και δεν έχουν κριθεί για την παραμονή τους στην Ελληνική Αστυνομία από το αρμόδιο Συμβούλιο, σύμφωνα με τις διατάξεις των άρθρ. 12-18 του παρόντος, θεωρούνται αυτοδικαίως ικανοί για την παραμονή τους». Το εδάφ. β΄ αντικαταστάθηκε ως άνω από το άρθρ. 29 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993, ανωτ. σελ. 24,8401. 3.Οι δικαιούμενοι συμμετοχής στις εξετάσεις πρέπει να έχουν και τα εξής προσόντα: α.Να μην υπερβαίνουν το 35ο έτος της ηλικίας τους κατά την 31η Δεκεμβρίου του έτους διενέργειας των εξετάσεων. β.Να είναι απόφοιτοι τουλάχιστον Λυκείου ή εξαταξίου Γυμνασίου ή άλλης ισότιμης αναγνωρισμένης Σχολής. γ.Να έχουν υγεία και άρτια σωματική διάπλαση, διαπιστούμενη από την αρμόδια υγειονομική επιτροπή, σύμφωνα με τις διατάξεις που ισχύουν κάθε φορά. Σελ. 24,9104(α) Τεύχος 1172-Σελ. 50 δ.Να έχουν ευμενή πρόταση των ιεραρχικά προϊσταμένων τους ότι έχουν τα απαιτούμενα προσόντα και διαγωγή. 4.Στη Σχολή εισάγονται χωρίς εξετάσεις και καθ’ υπέρβαση του αριθμού των εισακτέων, εγγραφόμενοι στο τέλος του πίνακα εισαγομένων στη Σχολή: α.Αρχιφύλακες και Αστυφύλακες της παραγράφου 2 του παρόντος άρθρου, ανεξάρτητα από το χρόνο παραμονής τους στο βαθμό και την ηλικία τους, πτυχιούχοι Ανωτάτων Εκπαιδευτικών Ιδρυμάτων ή άλλης αναγνωρισμένης ισότιμης Σχολής, εφόσον έχουν και τα προσόντα των εδαφίων γ και δ της προηγούμενης παραγράφου. β.Αρχιφύλακες οι οποίοι προήχθησαν στο βαθμό αυτό βάσει των ειδικών διατάξεων του Ν. 36/1946 (επ’ ανδραγαθία), του άρθρου 48 παρ. 9 Ν. 1481/1984 (Ολυμπιονίκες) και του άρθρου 4 περ. 2 του Ν. 1590/1986 (αποκατάσταση), εφόσον έχουν τα προσόντα της παρ. 3 του παρόντος. Άρθρο 20. Αριθμός εισακτέων. 1.Ο αριθμός των εισασκτέων στη Σχολή Αρχιφυλάκων καθορίζεται κάθε φορά με απόφαση του Αρχηγού, με βάση τα κενά που υπάρχουν στο βαθμό του Αρχιφύλακα – Ανθυπαστυνόμου κατά τη χρονολογία της αποφοίτησής τους. Η απόφαση εκδίδεται υποχρεωτικά πριν από την προκήρυξη των εξετάσεων. Αύξηση του αριθμού των εισακτέων δεν επιτρέπεται μετά την έκδοση των αποτελεσμάτων. 2.Με απόφαση του Υπουργού Δημόσιας Τάξης καθορίζεται το ποσοστό, καθώς και ο αριθμός που αντιστοιχεί σ’ αυτό, των εισακτέων γυναικών, χωρίς να λαμβάνονται υπόψη τα κλασματικά υπόλοιπα, σύμφωνα με τις διατάξεις του άρθρου 23 παρ. 3 του Ν. 1481/1984. 3.Με την απόφαση της παρ. 1 του παρόντος άρθρου καθορίζεται και το ποσοστό, καθώς και ο αριθμός που αντιστοιχεί σ’ αυτό, των υποψηφίων ειδικών κατηγοριών του άρθρου 3 παρ. 1 του παρόντος. Άρθρο 21. Προκήρυξη εισιτηρίων εξετάσεων. 1.Οι εισιτήριες εξετάσεις διενεργούνται στην Αθήνα και Θεσσαλονίκη με μέριμνα της Σχολής Αρχιφυλάκων και της Διεύθυνσης Τάξης Θεσσαλονίκης αντίστοιχα. Με την προκήρυξη των εξετάσεων δύναται να ορίζεται ως τόπος διενέργειας αυτών μόνο η Αθήνα. 2.Οι εισιτήριες εξετάσεις γίνονται μετά από προκήρυξη του Αρχηγού της Ελληνικής Αστυνομίας, στην οποία ορίζονται: α.Ο αριθμός των εισακτέων συνολικά και κατά κατηγορίες. β.Τα απαιτούμενα προσόντα. γ.Τα απαιτούμενα δικαιολογητικά, ο χρόνος και ο τρόπος υποβολής τους. δ.Ο χρόνος και ο τόπος των εξετάσεων. Η ημερομηνία έναρξης των εξετάσεων δεν μπορεί να απέχει λιγότερο από 2 μήνες από τη δημοσίευση της προκήρυξης, ούτε να μετατεθεί παρά μόνο σε περίπτωση έκτακτης υπηρεσιακής ανάγκης ή άλλης σοβαρής αιτίας. ε.Η εξεταστέα ύλη στα μαθήματα του αρθρου 25 του παρόντος. στ.Κάθε άλλη αναγκαία λεπτομέρεια. 3.Η προκήρυξη διαβιβάζεται στις Υπηρεσίες της Ελληνικής Αστυνομίας για ενημέρωση των ενδιαφερομένων.   4.ΑΑ.α.1 Οργανικές Διατάξεις Ελληνικής Αστυνομίας   893 Άρθρο 22. Δικαιολογητικά υποψηφίων. 1.Οι υποψήφιοι, που επιθυμούν να συμμετάσχουν στις εισιτήριες εξετάσεις, υποβάλλουν, στις Υπηρεσίες τους, που διοικούνται από Αξιωματικούς, μέσα στην προθεσμία που ορίζεται στην προκήρυξη, τα εξής δικαιολογητικά: α.Αίτηση συμμετοχής χαρτοσημασμένη. β.Απλή δήλωση ότι επιθυμούν να εξετασθούν σε μία ή περισσότερες από τις γλώσσες: Αγγλική, Γαλλική, Γερμανική και Ιταλική. γ.Υπεύθυνη δήλωση του άρθρου 8 του Ν. 1599/1986, στην οποία δηλώνουν ότι υπάγονται στις ειδικές κατηγορίες της παραγράφου 3 του άρθρου 20 του παρόντος και ότι επιθυμούν να κάνουν χρήση του σχετικού δικαιώματος, εφόσον δεν έχουν κάνει χρήση αυτού για την εισαγωγή τους στη Σχολή Αστυφυλάκων. δ.Τίτλο σπουδών ή απλή δήλωση ότι ο τίτλος σπουδών έχει κατατεθεί στην αρμόδια Διεύθυνση του Υπουργείου Δημόσιας Τάξης ή ότι θα κατατεθεί μέχρι την προηγούμενη της έναρξης των εξετάσεων ημέρα, προκειμένου δε περί πτυχιούχων Ανωτάτων Εκπαιδευτικών Ιδρυμάτων μέχρι την προηγούμενη της εισόδου τους στη Σχολή. 2.Οι καλούμενοι προς φοίτηση στη Σχολή Αρχιφυλάκων, εφόσον υπάγονται στις ειδικές κατηγορίες της παραγράφου 3 του άρθρου 20 του παρόντος και δηλώνουν ότι επιθυμούν να κάνουν χρήση του δικαιώματος, υποβάλλουν επιπλέον τα δικαιολογητικά που ορίζονται στο άρθρο 2 παρ. 2 εδαφ. ε του παρόντος. Άρθρο 23. Υποβολή και έλεγχος δικαιολογητικών – Προτάσεις ικανότητας υποψηφίων. 1.Οι Υπηρεσίες που δέχονται τα δικαιολογητικά συμμετοχής των υποψηφίων στις εισιτήριες εξετάσεις. α.Ελέγχουν αυτά για την ακρίβεια, την πληρότητα, την ορθή σύνταξη και την εμπρόθεσμη υποβολή τους. β.Συντάσσουν για κάθε υποψήφιο πρόταση ικανότητας συμμετοχής στις εξετάσεις, λαμβάνοντας υπόψη την υπηρεσιακή απόδοση, το ζήλο και το ενδιαφέρον για την υπηρεσία, την πειθαρχικότητα και τη διαγωγή. Για τη σύνταξη των προτάσεων ικανότητας και τη γνωμάτευση σ’ αυτές εφαρμόζονται ανάλογα οι διατάξεις για τη σύνταξη των εκθέσεων ικανότητας Αστυφυλάκων. Κάθε σχετική αμφιβολία αίρεται με διαταγή του Αρχηγού. γ.Υποβάλλουν, μέσα στην οριζόμενη με την προκήρυξη προθεσμία, τα δικαιολογητικά και τις προτάσεις ικανότητας στις οποίες επισυνάπτεται αντίγραφο του ατομικού βιβλιαρίου των υποψηφίων Α΄ και Β΄ μέρους, εξαιρουμένων των αδειών, μεταθέσεων και μετακινήσεων, στις άμεσα προϊστάμενες Αστυνομικές Διευθύνσεις ή Διευθύνσεις Αστυνομίας, Ασφάλειας, Τροχαίας ή προς αυτές εξομοιούμενες Υπηρεσίες. Δικαιολογητικά που υποβάλλονται μετά την οριζόμενη στην προκήρυξη προθεσμία δεν γίνονται δεκτά. 2.Οι Υπηρεσίες της παραγράφου 1 εδαφ. γ του παρόντος άρθρου: α.Μεριμνούν για τη συμπλήρωση ή διόρθωση τυχόν ελλείψεων ή σφαλμάτων στα δικαιολογητικά. β.Υποβάλλουν στην αρμόδια Διεύθυνση του Υπουργείου Δημόσιας Τάξης και μέσα στην οριζόμενη από την προκήρυξη προθεσμία: (1)Συγκεντρωτικές ονομαστικές καταστάσεις, με αλφαβητική σειρά και σε δύο αντίτυπα, των υποψηφίων που κρίνονται ομόφωνα ως ικανοί για συμμετοχή στις εξετάσεις. Όμοιες συγκεντρωτικές καταστάσεις υποβάλλονται για τους υποψήφιους οι οποίοι: (α) Υπέβαλαν δικαιολογητικά που δεν είναι πλήρη και κανονικά. (β) Δήλωσαν ότι επιθυμούν να εξετασθούν σε μία ή περισσότερες από τις ξένες γλώσσες. (γ) Ανήκουν σε ειδική κατηγορία από τις αναφερόμενες στην παρ. 3 του άρθρου 20 του παρόντος. (2)Συγκεντρωτικές ονομαστικές καταστάσεις, με αλφαβητική σειρά και σε δύο αντίτυπα, μαζί με όλα τα δικαιολογητικά των υποψηφίων που κρίνονται ομόφωνα ως μη ικανοί για συμμετοχή στις εξετάσεις ή για την ικανότητα των οποίων υπάρχει διαφωνία. Άρθρο 24. Πίνακες ικανών και αποκλειστέων υποψηφίων. 1.Ο Αρχηγός της Ελληνικής Αστυνομίας, μετά τη συγκέντρωση όλων των απαιτούμενων στοιχείων: α.Αποφασίζει, τελικά και ατομικά, για κάθε περίπτωση, για τη συμμετοχή ή όχι στις εξετάσεις των υποψηφίων που κρίνονται από τους ιεραρχικά προϊσταμένους τους ομόφωνα ως μη ικανοί ή για την ικανότητα των οποίων υπάρχει διαφωνία. Για τον αποκλεισμό υποψήφιου από τις εξετάσεις λαμβάνεται υπόψη η διάπραξη πειθαρχικού παραπτώματος, εφόσον μαρτυρεί προφανή διαφθορά χαρακτήρα ή αναξιοπρεπή διαγωγή ή αδιαφορία ή βαρειά αμέλεια περί την εκτέλεση των υπηρεσιακών καθηκόντων, καθώς και η καθέξη διάπραξη πειθαρχικών παραπτωμάτων. β.Καταρτίζει πίνακες ικανών υποψηφίων για τη συμμετοχή στις εξετάσεις και αποκλειστέων από αυτές. γ.κοινοποιεί τους πίνακες αυτούς, με διαταγή του, στις Υπηρεσίες της Ελληνικής Αστυνομίας και καλεί τους υποψήφιους του πίνακα ικανών για εξέταση στα μαθήματα του άρθρου 25 του παρόντος, μέσα σε ορισμένες προθεσμίες και σε συγκεκριμένους τόπους. 2.Αν υποψήφιος απώλεσε ένα από τα προσόντα συμμετοχής στις εξετάσεις πριν από τη διενέργεια αυτών διαγράφεται από τους πίνακες ικανών με απόφαση του Αρχηγού της Ελληνικής Αστυνομίας. Άρθρο 25. Εξεταστέα μαθήματα – Θέματα εξετάσεων. 1.Οι υποψήφιοι εξετάζονται στα ακόλουθα μαθήματα: α.Ελληνικά (Έκθεση Ιδεών). β.Ποινικό Κώδικα. γ.Ποινική Δικονομία. δ.Οργανισμό και Κανονισμούς της Ελληνικής Αστυνομίας και ε.Προαιρετικά, ξένες γλώσσες: Αγγλική, Γαλλική, Γερμανική και Ιταλική. 2.Τα μαθήματα της προηγούμενης παραγράφου βαθμολογούνται με ακέραιους αριθμούς από 0-20 και έχουν συντελεστή βαθμολογίας τον αριθμό 10. 3.Στα μαθήματα αυτά οι υποψήφιοι εξετάζονται γραπτά, η δε διάρκεια της εξέτασης κάθε μαθήματος ορίζεται σε δύο ώρες, από το τέλος της υπαγόρευσης του θεμάτος στους υποψήφιους. 4.Η εξεταστέα ύλη των μαθημάτων β, γ και δ της παραγράφου 1 καθορίζεται με την εγκύκλιο προκήρυξης του Αρχηγού της Ελληνικής Αστυνομίας που κοινοποιείται στους υποψήφιους. 5.Για κάθε μάθημα δίνεται μόνο ένα θέμα από μία ή περισσότερες ερωτήσεις, τις οποίες οι υποψήφιοι υποχρεούνται να αναπτύξουν. 6.Στο μάθημα των Ελληνικών (Έκθεση Ιδεών) δίνεται για ανάπτυξη ένα ζήτημα που αναφέρεται σε γενικό θέμα με περιληπτικό τίτλο. Για τη βαθμολογία του μαθήματος αυτού λαμβάνεται ιδιαίτερα υπόψη η ευρύτητα των γνώσεων, η ορθή και ακριβής διατύπωση των ιδεών, η ορθογραφία και η σύνταξη. 7.Στα μαθήματα του Ποινικού Κώδικα και Ποινικής Δικονομίας το θέμα αποτελείται από θεωρητικό και πρακτικό μέρος. Το πρακτικό δεν εξάγεται από το θεωρητικό, συμπεριλαμβάνεται όμως στην καθορισμένη εξεταστέα ύλη. Το θεωρητικό και πρακτικό είναι ισοδύναμα και καθένα βαθμολογείται από 0 έως 10. Το άθροισμα των δύο βαθμών δίνει το βαθμό του μαθήματος. 8.Στις ξένες γλώσσες οι υποψήφιοι εξετάζονται στην ύλη που εξετάζονται οι υποψήφιοι για την απόκτηση του κατώτερου πτυχίου της αντίστοιχης γλώσσας. Η εξέταση αποτελείται από τις ακόλουθες ασκήσεις, για τις οποίες παρέχεται χρονικό περιθώριο δύο ωρών. α.Έκθεση (COMPOSITION). Δίνεται ένα ή δύο θέματα έκθεσης από τα οποία οι υποψήφιοι επιλέγουν το ένα. Το περιεχόμενο του θέματος μπορεί να είναι αφηγηματικό ή περιγραφή ή διάλογος. Χρόνος ανάπτυξης της έκθεσης 50΄ περίπου λεπτά της ώρας. β.Άσκηση κατανόησης (RADING COMPREHENSION). Δίνεται ένα κείμενο 300 περίπου λέξεων από βιβλία ειδικά γραμμένα για τις εξετάσεις του FIRST CERTIFICATE ή άλλα σχετικά βιβλία. Κάτω από το κείμενο υπάρχουν περίπου πέντε ερωτήσεις που πρέπει να απαντηθούν σύμφωνα με το κείμενο. Οι ερωτήσεις αυτές μπορεί να απαντηθούν και με το σύστημα της πολλαπλής επιλογής (MULTIPLE CHOICE QUESTION). Χρόνος για απάντηση 20΄ περίπου λεπτά της ώρας. γ.Άσκηση για συμπλήρωση λέξεων σε κενά κειμένου (COMPLETION EXERCISE). Δίνεται κείμενο διακοσίων περίπου λέξεων, μέσα στο οποίο υπάρχουν κενά, τα οποία καλούνται να συμπληρώσουν οι υποψήφιοι. Χρόνος για συμπλήρωση 20΄ περίπου λεπτά της ώρας. δ.Άσκηση για απόδοση προτάσεων με διαφορετικό τρόπο χωρίς να αλλάξει το νόημα (REWRITING SENTENCES). Δίνονται πέντε προτάσεις στην ξένη γλώσσα και ζητείται από τους υποψήφιους να σχηματίσουν νέες αντίστοιχες προτάσεις με το ίδιο νόημα, για τις οποίες δίνονται οι αρχικές λέξεις (μία έως τρεις). Χρόνος για απάντηση 20΄ περίπου λεπτά της ώρας.  (Αντί για τη σελ. 24,9105) Σελ. 24,9105(α) Τεύχος 1172-Σελ. 51 Οργανικές Διατάξεις Ελληνικής Αστυνομίας 4.ΑΑ.α.1   894 Άρθρο 26. Κατανομή υποψηφίων στις αίθουσες. 1.Με διαταγή του διοικητή της Σχολής Αρχιφυλάκων και του Διευθυντή Τάξης Θεσσαλονίκης, καθορίζονται οι αίθουσες στις οποίες διενεργούνται οι εξετάσεις στην Αθήνα και στη Θεσσαλονίκη. 2.Ανάλογα με τον αριθμό των υποψηφίων και των διατιθέμενων χώρων, οι υποψήφιοι κατανέμονται στις αίθουσες σύμφωνα με τα αρχικά γράμματα του επωνύμου τους. 3.Η είσοδος των υποψηφίων στις αίθουσες πραγματοποιείται κατά τον καθοριζόμενο στο άρθρο 33 παρ. 3 του παρόντος τρόπο. Άρθρο 27. Εξεταστικές επιτροπές – Καθήκοντα. 1.Οι εξεταστικές επιτροπές συγκροτούνται με απόφαση του Αρχηγού της Ελληνικής Αστυνομίας, μία ή περισσότερες για κάθε εξεταζόμενο μάθημα, ανάλογα με τον αριθμό των εξεταζομένων υποψηφίων. Σε περίπτωση ορισμού περισσοτέρων επιτροπών τα γραπτά, για τον έλεγχο και βαθμολόγηση, κατανέμονται ισομερώς μεταξύ τους και κάθε γραπτό βαθμολογείται από μία επιτροπή. Με τη διαταγή ορισμού των επιτροπών ορίζεται η επιτροπή που θα είναι υπεύθυνη για την εξαγωγή των προς εξέταση θεμάτων, την κλήρωσή τους, την ορθή μεταβίβαση του κληρωθέντος θεματος στη Θεσσαλονίκη, τον έλεγχο της ορθής υπαγόρευσής του στους διαγωνιζομένους στην Αθήνα, την επίλυση των διαφόρων αποριών των διαγωνιζομένων και το κανονικό της εν γένει διενέργειας του διαγωνισμού. Η επιτροπή αυτή παρίσταται σ’ όλη τη διάρκεια του εξεταζομένου στην Αθήνα μαθήματος. Σε περίπτωση διενέργειας των εξετάσεων και στη Θεσσαλονίκη, εξεταστικές επιτροπές συγκροτούνται μόνο στην Αθήνα. 2.Οι εξεταστικές επιτροπές συγκροτούνται: α.Για το μάθημα των Ελληνικών: Από ένα Αστυνομικό Διευθυντή ή Αστυνομικό Υποδιευθυντή, ως πρόεδρο, από ένα Αστυνόμο Α΄ ή Β΄ και ένα φιλόλογο καθηγητή, ως μέλη. β.Για κάθε ένα από τα μαθήματα του Ποινικού Κώδικα, της Ποινικής Δικονομίας και του Οργανισμού και Κανονισμών της Ελληνικής Αστυνομίας: Από ένα Αστυνομικό Διευθυντή ή Αστυνομικό Υποδιευθυντή, ως πρόεδρο και από δύο Αστυνόμους Α΄ ή Β΄ ως μέλη. γ.Για τις ξένες γλώσσες: Από δύο αξιωματικούς της Ελληνικής Αστυνομίας κατόχους της εξεταζόμενης γλώσσας, εκ των οποίων ο αρχαιότερος ασκεί καθήκοντα προέδρου, και ένα καθηγητή της οικείας γλώσσας. 3.Στις επιτροπές που δεν συμμετέχει καθηγητής, στη διαταγή συγκρότησής τους ορίζεται ότι ένα από τα μέλη εκτελεί καθήκοντα καθηγητή. 4.Με την απόφαση συγκρότησης των εξεταστικών επιτροπών ορίζονται και τα αναπληρωματικά μέλη, αναλόγου βαθμού και προσόντων, ο τόπος συνεδρίασης και κάθε αναγκαία λεπτομέρεια. 5.Οι εξεταστικές επιτροπές έχουν τα εξής κυρίως καθήκοντα: α.Παρέχουν οδηγίες στους επιτηρητές και τους υποψήφιους για την κανονική διεξαγωγή των εξετάσεων και παρακολουθούν για τη συμμόρφωση των υποχρέων. β.Είναι υπεύθυνες για την εξαγωγή των προς εξέταση θεμάτων, την κλήρωσή τους, την ορθή μεταβίβαση του κληρωθέντος θέματος στη Θεσσαλονίκη, τον έλεγχο της ορθής υπαγόρευσής του στους διαγωνιζόμενους στην Αθήνα και την επίλυση των διαφόρων αποριών των διαγωνιζομένων. Παρίστανται σ’ όλη τη διάρκεια των εξεταζομένων στην Αθήνα μαθημάτων. γ.Επισκέπτονται όλες τις αίθουσες των εξετάσεων, βεβαιώνονται για την τήρηση των διατάξεων του παρόντος και των σχετικών διαταγών και οδηγιών και επιλαμβάνονται των θεμάτων που τυχόν ανακύπτουν. δ.Ευθύνονται, γενικά, για την ομαλή διεξαγωγή των εξετάσεων και την πλήρη συμμόρφωση προς τις επιβαλλόμενες με το παρόν ή άλλες διαταγές υποχρεώσεις  Σελ. 24,9106(α) Τεύχος 1172-Σελ. 52  ε.Ευθύνονται, γενικά, για την ασφάλεια των γραπτών, ως αυτή καθορίζεται στις διατάξεις του άρθρου 33 παρ. 8 του παρόντος. «στ.Σε περίπτωση παράβασης από τον υποψήφιο των υποχρεώσεων που ορίζονται στην παρ. 2 εδάφ. α΄-δ΄ του άρθρ. 32 του παρόντος, η εξεταστική επιτροπή, με απόφασή της, που λαμβάνεται αμέσως και κατά πλειοψηφία, βαθμολογεί το γραπτό με μηδέν και συντάσσει επί τούτου σχετική πράξη, που υπογράφεται από τα μέλη αυτής. Αν οι ως άνω παραβάσεις διαπράττονται από τους διαγωνιζόμενους στη Θεσσαλονίκη ή σε άλλα εξεταστικά κέντρα των Αθηνών, στα οποία η εξεταστική Επιτροπή δεν είναι παρούσα και δεν είναι δυνατή η άμεση μετάβασή τους σ’ αυτά, ο επιτηρητής της αίθουσας, ένας των βοηθών αυτού και ο επόπτης συντάσσουν επί του γραπτού σχετική πράξη, την οποία και υπογράφουν, ο δε μηδενισμός του γραπτού ενεργείται από την οικεία εξεταστική επιτροπή κατά τα ως άνω οριζόμενα. Μετά τη σύνταξη και υπογραφή των ανωτέρω πράξεων διατάσσεται η άμεση αποβολή του υποψηφίου από την αίθουσα των εξετάσεων. Ο υποψηφίος αυτό αποκλείεται οριστικά από την εξέταση στα υπόλοιπα μαθήματα και τιμωρείται πειθαρχικά. Στην περίπτωση παράβασης της υποχρέωσης του εδάφ. ε΄ της παρ. 2 του άρθρ. 32 του παρόντος, ο παραβάτης δεν επιτρέπεται να συνεχίσει την εξέταση, το γραπτό του όμως βαθμολογείται κανονικά». Το εδάφ. στ΄, αντικαταστάθηκε ως άνω από το άρθρ. 30 του Π.Δ. 80/8-18 Μαρτ. 1993 (ΦΕΚ Α΄35), (Διόρθ. Σφαλμ. στο ΦΕΚ Α΄ 60/21 Απρ. 1993) ανωτ. σελ. 24,8401. Άρθρο 28. Επόπτης εξετάσεων – Επιτηρητές – Καθήκοντα. 1.Επόπτες εξετάσεων ορίζονται, με διαταγή του Αρχηγού της Ελληνικής Αστυνομίας, ο Διοικητής της Σχολής Αρχιφυλάκων και βοηθός του ο Υποδιοικητής της Σχολής για την Αθήνα και ο Διευθυντής της Διεύθυνσης Τάξης Θεσσαλονίκης και βοηθός του ένας από τους αναπληρωτές του για τη Θεσσαλονίκη. Οι επόπτες ευθύνονται για την κανονική εκτέλεση του έργου των επιτηρητών, σύμφωνα με τις διατάξεις του παρόντος και τις διαταγές και οδηγίες του Αρχηγού της Ελληνικής Αστυνομίας. Στη Θεσσαλονίκη, ο επόπτης έχει επιπλέον τα καθήκοντα που ορίζονται στις διατάξεις των άρθρων 27 παρ. 5 εδάφ. α και γ-στ, 31 παρ. 2-4, 33 παρ. 5-8 και 34 παρ. 2 του παρόντος. 2.Σε κάθε αίθουσα εξετάσεων ορίζεται ένας Αστυνόμος Α΄ ή Β΄ως επιτηρητής και ανάλογος αριθμός Αξιωματικών, ως βοηθοί αυτού με διαταγή του Διοικητή της Σχολής Αρχιφυλάκων για την Αθήνα και του Διευθυντή Τάξης για τη Θεσσαλονίκη. Οι οριζόμενοι επιτηρητές λαμβάνονται από τη δύναμη των Σχολών ή άλλων Υπηρεσιών της Αττικής για την Αθήνα και από τη δύναμη των Υπηρεσιών έδρας ή άλλων Υπηρεσιών του Νομού για τη Θεσσαλονίκη. 3.Οι επιτηρητές έχουν τα ακόλουθα καθήκοντα: α.Ελέγχουν την καλή προετοιμασία των αιθουσών και την εξασφάλιση των αναγκαίων υλικών. β.Παραλαμβάνουν από τη Σχολή ή από τη Διεύθυνση Τάξης Θεσσαλονίκης, κατά περίπτωση, με απόδειξη, όλα τα σχετικά με το διαγωνισμό υλικά. γ.Ελέγχουν την ταυτότητα των υποψηφίων, κατανέμουν αυτούς στις αίθουσες και διανέμουν τη γραφική ύλη. δ.κοινοποιούν στους υποψήφιους οδηγίες και διαταγές σχετικά με τα δικαιώματα και τις υποχρεώσεις τους κατά τις εξετάσεις. ε.Παραλαμβάνουν από τους υποψήφιους κάθε βοήθημα ή σημείωμα σχετικό με το εξεταζόμενο μάθημα. στ.Παρέχουν οδηγίες σχετικά με την αναγραφή των απαιτούμενων στοιχείων των υποψηφίων επί των γραπτών. ζ.Υπαγορεύουν τα θέματα στους διαγωνιζόμενους στις οικείες αίθουσες των εξετάσεων και, όσοι απ’ αυτούς ασκούν τα καθήκοντά τους στο κτίριο που γίνεται η κλήρωση των θεμάτων, παρίστανται σ’ αυτή. η.Ελέγχουν για τη συμμόρφωση των υποψηφίων και ασκούν αυστηρή και συνεχή επιτήρηση επ’ αυτών. θ.Απαγορεύουν την είσοδο στις αίθουσες των εξετάσεων προσώπων άλλων, εκτός εκείνων που ορίζονται με τις σχετικές διαταγές. ι.Παραδίνουν μετά το πέρας των εξετάσεων τα γραπτά σ’ αυτούς που ορίζονται από τις διατάξεις του άρθρου 33 παρ. 5 του παρόντος, τα δε λοιπά είδη στη Σχολή Αρχιφυλάκων ή στη Διεύθυνση Τάξης Θεσσαλονίκης, κατά περίπτωση. 4.ΑΑ.α.1 Οργανικές Διατάξεις Ελληνικής Αστυνομίας   895 Σύνταξη θεμάτων. Άρθρ.29.-«1.Τα θέματα των εξετάσεων επιλέγονται από την εξεταστική επιτροπή κάθε μαθήματος. Για το σκοπό αυτό κάθε επιτροπή συνέρχεται στην οριζόμενη με διαταγή της Σχολής αίθουσα δύο ώρες πριν από την καθοριζόμενη για την έναρξη των εξετάσεων ώρα και προβαίνει στην κατάρτιση των θεμάτων του εξεταζόμενου μαθήματος. Ο αριθμός των θεμάτων δεν μπορεί να είναι μικρότερος των πέντε ούτε μεγαλύτερος των δέκα, καθορίζεται δε κατά την κρίση της εξεταστικής επιτροπής». Η παρ. 1 αντικαταστάθηκε ως άνω από το άρθρ. 31 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993, ανωτ. σελ. 24,8401). 2.Τα θέματα αυτά αριθμούνται και τίθενται μέσα σε φακέλλους του ίδιου χρώματος, σχήματος και μεγέθους, οι οποίοι και αριθμούνται. Συγχρόνως καταρτίζονται ισάριθμοι ομοιόμορφοι κλήροι. Άρθρο 30. Διανομή γραφικής ύλης. 1.Μετά την τοποθέτηση των υποψηφίων στις θέσεις τους, χορηγείται σ’ αυτούς φύλλο χάρτου που φέρει τη σφραγίδα της Σχολής Αρχιφυλάκων και την υπογραφή του Διοικητή της Σχολής και στην άνω αριστερή γωνία τεμάχιο αδιαφανούς χάρτου αναλόγων διαστάσεων, το οποίο, όταν επικολλάται κατάλληλα, καλύπτει τα στοιχεία ταυτότητας του υποψήφιου. Η υπογραφή του Διοικητή της Σχολής μπορεί να τίθεται με σφραγιστήρα. 2.Στους υποψήφιους χορηγείται, επίσης, ένα ημίφυλλο χάρτου, σφραγισμένο όπως ορίζεται στην προηγούμενη παράγραφο, που φέρει την ένδειξη ΣΧΕΔΙΟ και χρησιμοποιείται για πρόχειρες σημειώσεις. Επιτρέπεται η χορήγηση στους υποψήφιους, μετά από αίτησή τους, ενός ή περισσοτέρων συμπληρωματικών φύλλων χάρτου, με επικάλυμμα, σφραγισμένων και υπογεγραμμένων, κατά τα ανωτέρω, καθώς και δεύτερο σχεδιόχαρτο. 3.Ο χάρτης γραφής που απαιτείται για τις εισιτήριες εξετάσεις προετοιμάζεται από τη Σχολή Αρχιφυλάκων, η οποία αποστέλλει στη Διεύθυνση Τάξης Θεσσαλονίκης τον αριθμό φύλλων χάρτου που είναι αναγκαίος για τις εξετάσεις. Τα φύλλα χάρτου που δεν χρησιμοποιούνται επιστρέφονται από τη Διεύθυνση Τάξης Θεσσαλονίκης στη Σχολή Αρχιφυλάκων. Άρθρο 31. Κλήρωση θεμάτων. 1.Η εξεταστική επιτροπή, μετά την κατανομή των υποψηφίων στις αίθουσες των εξετάσεων και την εκτέλεση των απαραιτήτων προκαταρτικών εργασιών παραλαμβάνει το φάκελλο των θεμάτων και μεταβαίνει σε μία από τις αίθουσες των εξετάσεων, στην οποία μεταβαίνουν και όλοι οι επιτηρητές καθώς επίσης και ένας υποψήφιος από κάθε αίθουσα. Ο πρόεδρος της επιτροπής καλεί με κλήρωση έναν από τους υποψήφιους που βρίσκονται στην αίθουσα, ο οποίος και προβαίνει στην εξαγωγή από την κληρωτίδα ενός κλήρου. Ο αριθμός του θέματος που κληρώνεται διαβάζεται μεγαλοφώνως από τον υποψήφιο και παραδίνεται στον πρόεδρο, αφού προηγουμένως υπογραφεί από τον ίδιο και τα μέλη της επιτροπής. Στη συνέχεια το θέμα αναπαράγεται σε τόσα αντίτυπα, όσες και οι αίθουσες των εξετάσεων, μονογράφεται από τα μέλη της εξεταστικής επιτροπής και παραδίνεται στους επιτηρητές για υπαγόρευση στους υποψήφιους. Αμέσως μετά από αυτά ο πρόεδρος και τα μέλη της εξεταστικής επιτροπής μεταβιβάζουν, με το τηλέτυπο, στη Θεσσαλονίκη, το θέμα που κληρώθηκε. 2.Ο επόπτης στη Θεσσαλονίκη, επί παρουσία όλων των επιτηρητών και ενός των υποψηφίων, λαμβάνει με το τηλέτυπο το θέμα που μεταβιβάζεται και αφού με μέριμνά του αναπαραχθεί σε τόσα αντίτυπα όσα και οι αίθουσες των εξετάσεων και μονογραφηθεί από αυτόν, το παραδίνει στους επιτηρητές για την υπαγόρευση στους υποψήφιους. 3.Σε αδυναμία χρησιμοποίησης του τηλέτυπου από οποιαδήποτε αιτία, η μεταβίβαση των θεμάτων που κληρώνονται, πραγματοποιείται με το τηλέφωνο. 4.Οι υποψήφιοι που παρίστανται στην κλήρωση του θέματος και στη λήψη αυτού, προκειμένου για τη Θεσσαλονίκη, δεν λαμβάνουν γνώση του περιεχομένου του θέματος. Άρθρο 32. Υποχρεώσεις υποψηφίων. 1.Οι υποψήφιοι υποχρεούνται να προσέρχονται έγκαιρα στον τόπο των εξετάσεων με τα καθορισμένα είδη και να συμμορφώνονται επακριβώς στις διαταγές και οδηγίες της εξεταστικής επιτροπής, του επόπτη, των επιτηρητών και των βοηθών αυτών. 2.Κατά τη διάρκεια των εξετάσεων απαγορεύεται στους υποψήφιους να: α.Αναγράφουν στο χάρτη διαγωνισμού στοιχεία ταυτότητας άλλου ατόμου αντί των δικών τους. β.Συνεννοούνται μεταξύ τους και να κατέχουν ή να συμβουλεύονται κείμενα ή σημειώσεις ή οποιοδήποτε αντικείμενο που μπορεί να προσφέρει βοήθεια στο εξεταζόμενο μάθημα. γ.Παρέχουν σε άλλους υποψήφιους στοιχεία προς αντιγραφή, να βοηθούν με οποιοδήποτε τρόπο αυτούς ή να βοηθούνται από άλλους. δ.Αναγράφουν στο γραπτό διάφορα ενδεικτικά σημεία που μπορεί να εκληφθούν ως σκόπιμα για τη διαπίστωση της ταυτότητάς τους. ε.Εξέρχονται από την αίθουσα κατά τη διάρκεια των εξετάσεων, εκτός αν υπάρχει αναπότρεπτη ανάγκη, κατά την κρίση της εξεταστικής επιτροπής ή του οικείου επιτηρητή που στην περίπτωση αυτή λαμβάνουν τα αναγκαία μέτρα για την αποφυγή παράβασης των διατάξεων του παρόντος άρθρου. στ.Κατακρατούν μετά το τέλος της εξέτασης τα γραπτά και τα σχεδιόχαρτά τους. Άρθρο 33. Διενέργεια εισιτηρίων εξετάσεων. 1.Οι υποψήφιοι καλούνται για εξέταση στα μαθήματα του άρθρου 25 του παρόντος με διαταγή του Αρχηγού της Ελληνικής Αστυνομίας, που κοινοποιείται σ’ αυτούς έγκαιρα. Στη διαταγή ορίζεται ο τόπος και η ακριβής ημερομηνία και ώρα διενέργειας των εξετάσεων. 2.Οι υποψήφιοι υποχρεούνται να ευρίσκονται στους χώρους εξέτασης την οριζόμενη με τη διαταγή του Αρχηγού ώρα και να φέρουν μαζί τους την υπηρεσιακή τους ταυτότητα και στυλό διαρκείας ή μελάνης χρώματος μπλε. Υποψήφιος που παρουσιάζεται μετά την ενέργεια του προσκλητηρίου και πριν από την υπαγόρευση του θέματος, μπορεί να λάβει μέρος στις εξετάσεις μόνο ύστερα από απόφαση της εξεταστικής επιτροπής στην Αθήνα ή έγκριση του επόπτη στη Θεσσαλονίκη. Αν παρουσιασθεί μετά την υπαγόρευση του θέματος, αποκλείεται της εξέτασης. 3.Οι επιτηρητές ελέγχουν την ταυτότητα των υποψηφίων με βάση τα δελτία ταυτότητας, ορίζουν με κλήρο τις ακριβείς θέσεις μέσα στις αίθουσες, ενεργούν προσκλητήριο αυτών και τους ανακοινώνουν τις υποχρεώσεις που αναφέρονται στο άρθρο 32 του παρόντος. 4.Μετά την τοποθέτηση των υποψηφίων στις θέσεις τους και τη χορήγηση σ’ αυτούς της γραφικής ύλης που ορίζεται στο άρθρο 30 του παρόντος, οι υποψήφιοι γράφουν στην οικεία θέση του χάρτου τα στοιχεία ταυτότητάς τους (βαθμό, αριθμό μητρώου, επώνυμο, όνομα, πατρώνυμο). Αφού γίνει έλεγχος των στοιχείων από τους επιτηρητές με βάση τα δελτία ταυτότητας των υποψηφίων διατάσσεται η κάλυψή τους με επικόλληση του αδιαφανούς χάρτου και ακολούθως υπαγορεύεται σ’ αυτούς από τους επιτηρητές το θέμα που κληρώνεται σύμφωνα με τα οριζόμενα στο άρθρο 31 του παρόντος. Το θέμα αναγράφεται στον πίνακα εφόσον αποφασισθεί αυτό από την εξεταστική επιτροπή. 5.Μετά την εκπνοή του καθοριζόμενου για την ανάπτυξη του θέματος χρόνου, οι επιτηρητές παραλαμβάνουν τα γραπτά, έστω και αν οι υποψήφιοι δεν έχουν ολοκληρώσει την ανάπτυξη του θέματος και μονογράφουν στο τέλος του κειμένου αυτών. Εφόσον χρησιμοποιούνται από τους υποψήφιους συμπληρωματικά φύλλα χάρτου για την ανάπτυξη του θέματος, αυτά τοποθετούνται μέσα στα πρώτα και συγκρατούνται με καρφίδες προς πρόληψη απώλειάς τους ή ανάμιξής τους με άλλα. Τα γραπτά παραδίνονται από τους επιτηρητές με πρωτόκολο για μεν την Αθήνα στην εξεταστική επιτροπή για δε τη Θεσσαλονίκη στον επόπτη. Τα χρησιμοποιηθέντα σχεδιόχαρτα καταστρέφονται από τους επιτηρητές. 6.Μετά το πέρας της εξέτασης κάθε μαθήματος συντάσσονται, για μεν την Αθήνα από την εξεταστική επιτροπή, για δε τη Θεσσαλονίκη από τον επόπτη και τους επιτηρητές, πρακτικά περί της κανονικής διεξαγωγής των εξετάσεων, τα οποία περιέχουν την ώρα έναρξης του προσκλητηρίου των υποψηφίων, τους παρόντες αριθμητικά, τους απόντες αριθμητικά και ονομαστικά, το κληρωθέν θέμα, την ώρα κλήρωσης, τα στοιχεία του υποψηφίου που ανέσυρε τον κλήρο, την ώρα έναρξης της εξέτασης, τις ενστάσεις που τυχόν υποβλήθηκαν και κάθε άλλο θέμα σχετικό με τις εξετάσεις. Τα πρακτικά υπογράφονται κανονικά. 7.Τα γραπτά των υποψηφίων που διαγωνίζονται στη Θεσσαλονίκη και το πρακτικό διεξαγωγής των εξετάσεων με μέριμνα του επόπτη των  (Αντί για τη σελ 24,9107) Σελ. 24,9107(α) Τεύχος 1172-Σελ. 53 Οργανικές Διατάξεις Ελληνικής Αστυνομίας 4.ΑΑ.α.1   896 εξετάσεων αποστέλλονται αυθημερόν με κατώτερο Αξιωματικό της Διεύθυνσης Τάξης στη Σχολή Αρχιφυλάκων. 8.Για την ασφαλή φύλαξη των γραπτών ευθύνεται ο πρόεδρος της εξεταστικής επιτροπής από την παραλαβή και μέχρι την παράδοσή τους στη Σχολή. Ειδικότερα για τα γραπτά των διαγωνιζομένων στη Θεσσαλονίκη ευθύνονται: α.Ο επόπτης από την παραλαβή και μέχρι την παράδοσή τους στον οριζόμενο στην προηγούμενη παράγραφο Αξιωματικό. β.Ο Αξιωματικός αυτός από την παραλαβή και μέχρι την παράδοσή τους στη Σχολή. γ.Ο Διοικητής της Σχολής από την παραλαβή και μέχρι την παράδοσή τους στον Πρόεδρο της οικείας εξεταστικής επιτροπής. Άρθρο 34. Ενστάσεις – Αναθεώρηση γραπτών. 1.Ένσταση κατά του κύρους εξέτασης μαθήματος δικαιούται να υποβάλει κάθε διαγωνιζόμενος κατά τη διάρκεια εξέτασης του μαθήματος και μέχρι παράδοσης του γραπτού του, εφόσον η ένσταση αναφέρεται σε παράβαση διατάξεων που διέπουν τη διενέργεια των εξετάσεων. «2.Η ένσταση μαζί με τη σχετική έκθεση της εξεταστικής επιτροπής στην Αθήνα ή του επόπτη για τη Θεσσαλονίκη και αντίγραφο του πρακτικού διεξαγωγής της εξέτασης του μαθήματος υποβάλλεται αμέσως από τη Σχολή ή την Αστυνομική Διεύθυνση Θεσσαλονίκης στον Αρχηγό της Ελληνικής Αστυνομίας, ο οποίος αποφαίνεται επ’ αυτής μέσα σε τρεις ημέρες. Σε περίπτωση που η υποβληθείσα ένσταση γίνει δεκτή εφαρμόζεται η παρ. 3 του άρθρ. 120 του Π.Δ. 585/1985». Η παρ. 2, αντικαταστάθηκε ως άνω από το άρθρ. 32 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993) ανωτ. σελ. 24,8401. 3.Αναθεώρηση των γραπτών δεν επιτρέπεται. Άρθρο 35. Βαθμολογία γραπτών. 1.Οι εξεταστικές επιτροπές συνεδριάζουν και εργάζονται με παρόντα όλα τα μέλη και υπό την ευθύνη των προέδρων αυτών. Ο χώρος εργασιών των επιτροπών και ο χρόνος πέρατος της βαθμολογίας καθορίζονται με διαταγή του Αρχηγού της Ελληνικής Αστυνομίας. 2.Οι εξεταστικές επιτροπές αναμιγνύουν τα γραπτά κάθε μαθήματος και τα αριθμούν κατ’ αύξοντα αριθμό. 3.Κάθε μέλος της επιτροπής, αρχής γενομένης από τον οικείο καθηγητή αξιολογεί κάθε γραπτό και βαθμολογεί αυτό, λαμβάνοντας υπόψη και τις ρυθμίσεις των διατάξεων των παραγράφων 6-8 του άρθρου 25 του παρόντος. Η βαθμολογία καταχωρείται σε ειδική κατάσταση για κάθε μέλος που καταρτίζεται με βάση τον αύξοντα αριθμό των γραπτών. Αν η βαθμολογία ενός μέλους διαφέρει από τη βαθμολογία των άλλων μελών περισσότερο από δύο βαθμούς γίνεται επανεξέταση του γραπτού από τα μέλη της επιτροπής και αναθεώρηση της βαθμολογίας για την άρση της διαφοράς. Σε περίπτωση που δεν αίρεται η διαφορά ο βαθμός των μελών προσαρμόζεται υποχρεωτικά με το βαθμό του καθηγητή με τη διαφορά των δύο μονάδων. Σελ. 24,9108(α) Τεύχος 1172-Σελ. 54 Σελ. 24,9108(α) Τεύχος 1172-Σελ. 54 4.Μετά το πέρας της βαθμολογίας των γραπτών, η επιτροπή συντάσσει σε δύο αντίτυπα ενιαίους τελικούς πίνακες βαθμολογίας, στους οποίους γράφει τις επιμέρους βαθμολογίες των μελών και το άθροισμα των τριών βαθμολογιών. Στους πίνακες αυτούς και μεταξύ του αύξοντα αριθμού του πίνακα και της βαθμολογίας του Β΄ μέλους της επιτροπής, αφήνεται στήλη κενή για την αναγραφή, μετά την αποκάλυψη των γραπτών, των στοιχείων ταυτότητας των υποψηφίων. 5.Από τους ενιαίους τελικούς πίνακες βαθμολογίας κάθε μέλος της επιτροπής μεταφέρει τη βαθμολογία του, με κόκκινο στυλό στην οικεία θέση του αντίστοιχου γραπτού αριθμητικώς και ολογράφως και υπογράφει παραπλεύρως του βαθμού. 6.Οι τεθέντες στα γραπτά βαθμοί δεν μεταβάλλονται, εκτός αν διαπιστωθεί μεταγενέστερα η ύπαρξη σφάλματος, οπότε η επιτροπή προβαίνει στη διόρθωση και συντάσσει επί του γραπτού σχετική πράξη με πλήρη αιτιολογία. 7.Κάθε εξεταστική επιτροπή, μετά το τέλος των εργασιών της, υποβάλλει στη Σχολή το πρακτικό διεξαγωγής των εξετάσεων, το κληρωθέν θέμα, τα αναπαραχθέντα από αυτό αντίτυπα, τα γραπτά των εξετάσεων και τα δύο αντίτυπα των τελικών πινάκων βαθμολογίας. Άρθρο 36. Αποκάλυψη γραπτών – Σύνταξη και κύρωση πινάκων αποτελεσμάτων. 1.Η αποκάλυψη των γραπτών και η εξαγωγή των αποτελεσμάτων γίνεται από ειδική επιτροπή ή επιτροπές που συγκροτούνται με διαταγή του Αρχηγού της Ελληνικής Αστυνομίας και αποτελούνται από ένα Αστυνομικό Διευθυντή ή Αστυνομικό Υποδιευθυντή και δύο Αστυνόμους Α΄ ή Β΄. Με την ίδια διαταγή ορίζονται και τα αναπληρωματικά μέλη. 2.Η επιτροπή αποκάλυψης γραπτών και εξαγωγής αποτελεσμάτων: α.Παραλαμβάνει τα γραπτά και τον ένα πίνακα βαθμολογίας κάθε μαθήματος από τη Σχολή Αρχιφυλάκων αμέσως μετά την παράδοση από την οικεία εξεταστική επιτροπή. β.Προβαίνει στην αποκάλυψη των γραπτών και στην αναγραφή των ονοματεπωνύμων των υποψηφίων στον πίνακα βαθμολογίας έναντι του αριθμού του αντίστοιχου γραπτού. γ.Συντάσσει, με τη συνδρομή της Διεύθυνσης Πληροφορικής του Υπουργείου Δημόσιας Τάξης, χωριστά για τους άνδρες και χωριστά για τις γυναίκες, τους εξής πίνακες σε δύο αντίτυπα. (1)Ονομαστικούς πίνακες βαθμολογίας κατά μάθημα. (2)Ονομαστικούς πίνακες βαθμολογίας κατά μάθημα και κατ’ αλφαβητική σειρά. (3)Ονομαστικούς πίνακες βαθμολογίας επιτυχόντων κατά σειρά επιτυχίας. (4)Ονομαστικούς πίνακες βαθμολογίας αποτυχόντων κατ’ αλφαβητική σειρά. (5)Ονομαστικούς πίνακες βαθμολογίας επιτυχόντων και αποτυχόντων κατ’ αλφαβητική σειρά. «(6) Ονομαστικούς πίνακες βαθμολογίας αποτυχόντων στο μάθημα των Ελληνικών κατ’ αλφαβητική σειρά». Η περίπτ. 6, προστέθηκε από την παρ. 1 του άρθρ. 33 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24,8401. 4.ΑΑ.α.1 Οργανικές Διατάξεις Ελληνικής Αστυνομίας   897 δ.Υποβάλλει τους ανωτέρω πίνακες το ταχύτερο στην αρμόδια Διεύθυνση του Υπουργείου για κύρωση από τον Αρχηγό της Ελληνικής Αστυνομίας. Το ένα αντίτυπο των πινάκων βαθμολογίας κατά μάθημα, μετά την κύρωση, αποστέλλεται στη Σχολή για ανακοίνωση της βαθμολογίας στους υποψήφιους χωρίς να αναμένεται η εξαγωγή των τελικών αποτελεσμάτων. Τα γραπτά των υποψηφίων αποστέλλονται στη Σχολή 3.Ο βαθμός κάθε μαθήματος προκύπτει από το άθροισμα των βαθμών των μελών της εξεταστικής επιτροπής, πολλαπλασιαζόμενο με το συντελεστή 10 (π.χ. 16+17+15=48Χ10=480). Ο γενικός βαθμός επιτυχίας κάθε υποψήφιου προκύπτει από το άθροισμα των βαθμών όλων των μαθημάτων και συμπεριλαμβάνει τον άνω της βάσης βαθμό στις ξένες γλώσσες. «4.Επιτυχών θεωρείται ο υποψήφιος που λαμβάνει τη βάση 10 στο μάθημα των Ελληνικών και συγκεντρώνει το 50% της συνολικής βαθμολογίας στα εξεταστέα μαθήματα, εκτός από τις ξένες γλώσσες». Η παρ. 4, αντικαταστάθηκε ως άνω απο την παρ. 2 του άρθρ. 33 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24,8401. 5.Οι εισαγόμενοι, κατά τις διατάξεις της παρ. 4 του άρθρου 19 του παρόντος στη Σχολή άνευ εξετάσεων και καθ’ υπέρβαση του κάθε φορά οριζόμενου αριθμού εισακτέων, πτυχιούχοι Ανωτάτων Εκπαιδευτικών Ιδρυμάτων και Αρχιφύλακες, οι οποίοι προήχθησαν στο βαθμό αυτό βάσει ειδικών διατάξεων, εγγράφονται στο τέλος του πίνακα εισαγομένων στη Σχολή, η δε σειρά εγγραφής τους καθορίζεται ως εξής: α.Πρώτοι εγγράφονται οι πτυχιούχοι με βάση τη χρονολογία απόκτησης του πτυχίου. Σε περίπτωση ταυτόχρονης απόκτησης του πτυχίου, η σειρά εγγραφής καθορίζεται με κλήρωση. β.Στη συνέχεια εγγράφονται οι Αρχιφύλακες ειδικών διατάξεων, βάσει της σειράς αρχαιότητάς τους. 6.Αν κατά την αποκάλυψη των γραπτών διαπιστώνεται πλαστοπροσωπεία στην ταυτότητα υποψήφιου ή αναγραφή στοιχείων ανύπαρκτου προσώπου, το γραπτό θεωρείται άκυρο. Σε περίπτωση μη αναγραφής στοιχείων υποψήφιου, γίνεται έρευνα προς εξακρίβωση των στοιχείων αυτού και σε αρνητική περίπτωση το γραπτό θεωρείται, επίσης, άκυρο. Η ακύρωση του γραπτού γίνεται με πράξη της επιτροπής αποκάλυψης επί του γραπτού που υπογράφεται απ’ όλα τα μέλη. Άρθρο 37. Ανακοίνωση αποτελεσμάτων. 1.Ο Αρχηγός της Ελληνικής Αστυνομίας, μετά την κύρωση των πινάκων των Αποτελεσμάτων, διατάσσει: α.Την κοινοποίηση των πινάκων για ενημέρωση των ενδιαφερομένων. β.Την εισαγωγή στη Σχολή ονομαστικά των επιτυχόντων, κατά σειρά επιτυχίας και σε αριθμό, κατά κατηγορίες, ίσο με τον καθορισμένο αριθμό εισακτέων. 2.Αν οι επιτυχόντες, που ανήκουν στις ειδικές κατηγορίες της παραγράφου 3 του άρθρου 20 του παρόντος, δεν καλύπτουν το καθορισμένο ποσοστό, ο αριθμός που υπολείπεται συμπληρώνεται από υποψήφιους της γενικής κατηγορίας. «3.Σε περίπτωση που ισοβαθμούν δύο ή περισσότεροι υποψήφιοι, προηγούνται στη σειρά επιτυχίας οι έχοντες υψηλότερη βαθμολογία κατά μάθημα διαδοχικά με τη σειρά που αναγράφονται στο άρθρ. 25 του παρόντος. Σε περίπτωση ισοβαθμίας σε όλα τα μαθήματα, η σειρά επιτυχίας καθορίζεται με κλήρωση που διενεργεί η Επιτροπή αποκάλυψης, για την οποία συντάσσεται σχετικό πρακτικό. Για τους υποψηφίους της Σχολής Αξιωματικών λαμβάνεται υπόψη η σειρά των μαθημάτων του άρθρ. 50 παρ. 1 του παρόντος». Η παρ. 3, αντικαταστάθηκε ως άνω από την παρ. 1 του άρθρ. 34 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24,8401. «4.Σε περίπτωση ισοβαθμίας στην τελευταία θέση, εισάγονται στη Σχολή οι 10 πρώτοι και προκειμένου για επιτυχόντες ειδικών κατηγοριών μόνο ο πρώτος, κατά τη σειρά επιτυχίας, η οποία καθορίζεται σύμφωνα με την προηγούμενη παράγραφο». Η παρ. 4 προστέθηκε από την περίπτ. 2 του άρθρ. 34 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24,8401. Άρθρο 38. Υγειονομική εξέταση υποψηφίων. 1.Οι καλούμενοι προς φοίτηση στη Σχολή Αρχιφυλάκων με μέριμνά της εξετάζονται από την ανωτάτη υγειονομική επιτροπή, σύμφωνα με τα οριζόμενα στις ισχύουσες διατάξεις περί υγειονομικής υπηρεσίας της Ελληνικής Αστυνομίας (άρθρο 55 παρ. β του Π.Δ. 584/1985 (Α΄-204), όπως τροποποιηθείσα ισχύει. (Αντί για τη σελ. 24,91081) Σελ.  24,91081(a) Τεύχος 1336 Σελ. 31 Οργανικές Διατάξεις Ελληνικής Αστυνομίας 4.ΑΑ.α.1   898 2.Οι κρινόμενοι ως μη ικανοί διαγράφονται απο τον πίνακα των επιτυχόντων με διαταγή του Αρχηγού και επιστρέφουν στις Υπηρεσίες τους με διαταγή της Σχολής. «3.Ειδικά οι γυναίκες που κρίνονται μη ικανές λόγω κύησης ή λοχείας, εισάγονται για φοίτηση στη Σχολή Αρχιφυλάκων, είτε στην ίδια εκπαιδευτική περίοδο, με τους περιορισμούς της διάταξης της  παρ. 8 του άρθρ. 33 του Π.Δ. 585/1985, όπως ισχύει κάθε φορά, είτε στην επόμενη, εφόσον κριθούν ικανές από την Α.Υ.Ε. και δεν απώλεσαν τα απαιτούμενα προσόντα, εκτός του ορίου ηλικίας. Αν στην τελευταία περίπτωση συντρέχει νέα κύηση ή λοχεία, εισάγονται για φοίτηση στη Σχολή, το αργότερο την αμέσως επόμενη εκπαιδευτική περίοδο, εφόσον κριθούν ικανές σύμφωνα με τα ανωτέρω. Μετά την αποφοίτησή τους εντάσσονται, ανάλογα με την βαθμολογία τους, στον πίνακα των συναδέλφων τους, με τους οποίους αποφοιτούν μαζί». Η παρ. 3 προστέθηκε από την παρ. 2 του άρθρ. 2 του Π.Δ. 202/13-17 Απρ. 1989 (ΦΕΚ Α΄ 97), ανωτ. σελ. 24,650.  «4.Για όσους από τους υποψηφίους πριν ονομασθούν δόκιμοι κωλύονται από την εκπαίδευση για λόγους υγείας έχουν ανάλογη εφαρμογή οι διατάξεις της παρ. 3 του άρθρ. 99 του Π.Δ. 585/1985». Η παρ. 4 προστέθηκε από το άρθρ. 35 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24,8401. Άρθρο 39. Είσοδος επιτυχόντων στη Σχολή. 1.Οι εισαγόμενοι παρουσιάζονται στη Σχολή εντός της προθεσμίας που καθορίζεται με τη διαταγή του Αρχηγού και φέρουν μαζί τους τα οριζόμενα είδη. Οι κριθέντες ικανοί ονομάζονται δόκιμοι αρχιφύλακες με διαταγή του Διοικητή της Σχολής από την επόμενη ημέρα της λήξης της υγειονομικής εξέτασης όλων των υποψηφίων. 2.Αν υποψήφιος, από την υποβολή της κατά το άρθρο 23 του παρόντος πρότασης ικανότητας, μέχρι την προηγούμενη ημέρα της ονομασίας του ως δόκιμου Αρχιφύλακα, απώλεσε, έστω και ένα από τα προβλεπόμενα από τις διατάξεις του παρόντος προσόντα, διαγράφεται από τον πίνακα επιτυχόντων με αιτιολογημένη απόφαση του Αρχηγού της Ελληνικής Αστυνομίας, που κοινοποιείται στον ενδιαφερόμενο και στην Υπηρεσία του . Σελ.  24,91082(a) Τεύχος 1336 Σελ. 32 3.Αν μέσα στο πρώτο δίμηνο από την ημερομηνία έναρξης των μαθημάτων κενωθούν, για οποιοδήποτε λόγο, θέσεις, ο Αρχηγός, μετά από πρόταση του Διοικητή της Σχολής. διατάσσει την εισαγωγή ισάριθμων επιτυχόντων υποψηφίων κατά σειρά επιτυχίας από τον κυρωμένο πίνακα και σύμφωνα με τον καθοριζόμενο, κατά κατηγορίες, αριθμό εισακτέων. 4.Δόκιμος Αρχιφύλακας, που εισάγεται στη Σχολή βάσει ψευδών ή ανακριβών δικαιολογητικών, εκτός από τις τυχόν ποινικές ευθύνες που έχει, αποβάλλεται από τη Σχολή, σύμφωνα με τις διατάξεις του Κανονισμού Εκπαίδευσης. ΚΕΦΑΛΑΙΟ ΤΕΤΑΡΤΟ ΠΡΟΕΛΕΥΣΗ ΑΝΘΥΠΑΣΤΥΝΟΜΩΝ ΓΕΝΙΚΩΝ ΚΑΘΗΚΟΝΤΩΝ Άρθρο 40. Προέλευση – Προσόντα. 1.Οι ανθυπαστυνόμοι γενικών καθηκόντων, άνδρες και γυναίκες, προέρχονται από αρχιφύλακες γενικών καθηκόντων, αποφοίτους της Σχολής Αρχιφυλάκων, ύστερα από προαγωγικές εξετάσεις. 2.Δικαίωμα συμμετοχής στις εξετάσεις έχουν οι αρχιφύλακες της παρ. 1, που συγκεντρώνουν τα εξής προσόντα: 4.ΑΑ.α.1 Οργανικές Διατάξεις Ελληνικής Αστυνομίας   899 «α. Πέντε χρόνια ευδόκιμης πραγματικής υπηρεσίας στο βαθμό του αρχιφύλακα μέχρι της χρονολογίας προκήρυξης των εξετάσεων. Η προϋπηρεσία αυτή μειώνεται σε δύο χρόνια για τους πτυχιούχους οποιουδήποτε Ελληνικού ή ισότιμου αλλοδαπού Ανώτατου Εκπαιδευτικού ιδρύματος και σε τρία χρόνια για τους πτυχιούχους Τεχνολογικών Εκπαιδευτικών Ιδρυμάτων (Τ.Ε.Ι., Κέντρων Ανωτέρας Τεχνικής και Επαγγελματικής Εκπαίδευσης (Κ.Α.Τ.Ε.Ε.) και Κέντρων Ανωτέρας Τεχνικής Εκπαίδευσης (Κ.Α.Τ.Ε.), ως και τους πτυχιούχους Παιδαγωγικής Ακαδημίας». Η μέσα σε «» περ. α αντικαταστάθηκε ως άνω από το άρθρ. 1 Π.Δ. 118/9-16 Ιουν. 1999 (ΦΕΚ Α΄ 120). β.Ευμενή πρόταση των ιεραρχικά προϊσταμένων ότι έχουν τα απαιτούμενα για ανθυπαστυνόμο προσόντα και διαγωγή. 3.Για τους πρώην ενωμοτάρχες και αρχιφύλακες παραγωγικών σχολών, που εντάχθηκαν στην Ελληνική Αστυνομία ως αρχιφύλακες, εφαρμόζονται οι διατάξεις του παρόντος διατάγματος, υπό την επιφύλαξη των τυχόν ευνοϊκοτέρων γι’ αυτούς διατάξεων που ίσχυαν πριν από την έναρξη ισχύος του Ν. 1481/1984. Οι ίδιες διατάξεις εφαρμόζονται και για τους πρώην χωροφύλακες και αστυφύλακες που εντάχθηκαν στην Ελληνική Αστυνομία και εξελίσσονται στο βαθμό του Αρχιφύλακα με εισιτήριες εξετάσεις και επιτυχή αποφοίτησή τους από τη Σχολή Αρχιφυλάκων. Άρθρο 41. Προκήρυξη και διενέργεια προαγωγικών  εξετάσεων. Για τα θέματα που αφορούν την προκήρυξη των εξετάσεων, τα δικαιολογητικά υποψηφίων, την υποβολή και έλεγχο δικαιολογητικών–προτάσεις ικανότητας υποψηφίων, τους πίνακες ικανών και αποκλειστέων υποψηφίων, τα εξεταστέα μαθήματα–θέματα εξετάσεων, την κατανομή των υποψηφίων στις αίθουσες, τις εξεταστικές επιτροπές–καθήκοντα, τον επόπτη εξετάσεων–επιτηρητές–καθήκοντα, τη σύνταξη θεμάτων, τη διανομή γραφικής ύλης, την κλήρωση θεμάτων, τις υποχρεώσεις των υποψηφίων, τη διενέργεια των εξετάσεων, τις ενστάσεις–αναθεωρήσεις γραπτών, τη βαθμολογία γραπτών και την αποκάλυψη γραπτών–σύνταξη και κύρωση πινάκων αποτελεσμάτων έχουν ανάλογη εφαρμογή οι διατάξεις των άρθρων 21-36 του παρόντος με τη διαφοροποίηση ότι στην προκήρυξη δεν καθορίζεται ο αριθμός προαγομένων. Άρθρο 42. Ανακοίνωση αποτελεσμάτων –Προαγωγή επιτυχόντων. Ο Αρχηγός της Ελληνικής Αστυνομίας, μετά την κύρωση των πινάκων αποτελεσμάτων, διατάσσει την: 1.Κοινοποίηση αυτών για ενημέρωση των ενδιαφερομένων. 2.Προαγωγή των επιτυχόντων.                                          (Μετά τη σελ. 24,91082(a) Σελ.  24,91083 Τεύχος 1336 Σελ. 33 Οργανικές Διατάξεις Ελληνικής Αστυνομίας 4.ΑΑ.α.1   900 4.ΑΑ.α.1 Οργανικές Διατάξεις Ελληνικής Αστυνομίας   901 ΚΕΦΑΛΑΙΟ ΠΕΜΠΤΟ ΠΡΟΕΛΕΥΣΗ ΑΞΙΩΜΑΤΙΚΩΝ ΓΕΝΙΚΩΝ ΚΑΘΗΚΟΝΤΩΝ Άρθρο 43. Προέλευση – Προσόντα. 1.Οι Υπαστυνόμοι Β΄ γενικών καθηκόντων, άνδρες και γυναίκες, προέρχονται από: α.Απόφοιτους της Σχολής Αξιωματικών της Ελληνικής Αστυνομίας. β.Ανθυπαστυνόμους ή Αρχιφύλακες που προάγονται στο βαθμό του Υπαστυνόμου Β΄ βάσει ειδικών διατάξεων (επ’ ανδραγαθία Ν. 36/1946, βαθμολογική εξέλιξη Ανθυπαστυνόμων άρθρο 29 Ν. 1481/1984, ολυμπιονίκες άρθρο 48 παρ. 9 Ν. 1481/1984, αποκατάσταση άρθρο 4 παρ. 2 Ν. 1590/1986, κ.λπ.). 2.Δικαίωμα συμμετοχής στις εισιτήριες εξετάσεις της Σχολής Αξιωματικών έχουν: α.Υπαστυνόμοι Β΄ του εδαφίου β της προηγούμενης παραγράφου και Ανθυπαστυνόμοι, ανεξάρτητα από το χρόνο προαγωγής τους στο βαθμό, απόφοιτοι της Σχολής Αρχιφυλάκων, που: (1)Δεν υπερβαίνουν το 35ο έτος της ηλικίας τους κατά την 31η Δεκεμβρίου του έτους διενέργειας των εξετάσεων. (2)Έχουν απολυτήριο Λυκείου ή εξαταξίου Γυμνασίου ή άλλης αναγνωρισμένης ισότιμης Σχολής. (3)Έχουν υγεία και άρτια σωματική διάπλαση, διαπιστούμενη από την αρμόδια υγειονομική επιτροπή, σύμφωνα με τις διατάξεις που ισχύουν κάθε φορά. (4)Έχουν ευμενή πρόταση των ιεραρχικά προϊσταμένων τους ότι έχουν τα απαιτούμενα προσόντα και διαγωγή. β.Αρχιφύλακες γενικών καθηκόντων, απόφοιτοι της Σχολής Αρχιφυλάκων: (1)Κατά το επόμενο, μετά την έξοδό τους από τη Σχολή Αρχιφυλάκων, έτος. (2)Που έχουν τα προσόντα των περιπτώσεων (1)– (4) του προηγούμενου εδαφίου. «γ.Αρχιφύλακες, Δόκιμοι Αρχιφύλακες και Αστυφύλακες, ανεξάρτητα από το χρόνο παραμονής τους στο βαθμό που έχουν: (1)Πτυχίο οποιουδήποτε Ανωτάτου Εκπαιδευτικού Ιδρύματος. (2)Τα προσόντα των περίπτ. (1), (3) και (4) του εδάφ. α΄ της παρούσας παραγράφου. Όσοι από τους επιτυχόντες στις εξετάσεις Αστυφύλακες εισάγονται στη Σχολή και δεν έχουν κριθεί για την παραμονή τους στην Ελληνική Αστυνομία από το αρμόδιο Συμβούλιο, σύμφωνα με τις διατάξεις των άρθρ. 12-18 του παρόντος, θεωρούνται αυτοδικαίως ικανοί για την παραμονή τους». Το εδάφ. γ΄ αντικαταστάθηκε ως άνω από το άρθρ. 36 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24,8401. δ.Ιδιώτες, που: (1)Δεν υπερβαίνουν το 28ο έτος της ηλικίας τους κατά την 31η Δεκεμβρίου του έτους διενέργειας των εξετάσεων. (2)Έχουν πτυχίο νομικών ή πολιτικών ή οικονομικών επιστημών ή Κοινωνιολογίας, Ελληνικού ή αλλοδαπού ισότιμου Ανώτατου Εκπαιδευτικού Ιδρύματος. (3)Έχουν τα προσόντα των περιπτώσεων 3-10 του άρθρου 1 του παρόντος. Άρθρο 44. Αριθμός εισακτέων. 1.Με απόφαση του Αρχηγού της Ελληνικής Αστυνομίας καθορίζεται κάθε φορά ο αριθμός: α.Των εισακτέων στη Σχολή Αξιωματικών, με βάση τα κενά που υπάρχουν στο βαθμό του Υπαστυνόμου Β΄ κατά τη χρονολογία της αποφοίτησής τους (Άρθρο 41 παρ. 8 του Ν. 1481/1984). β.Των γυναικών που εισάγονται στη Σχολή. Ο αριθμός αυτός δεν μπορεί να υπερβαίνει το 10% του συνόλου των εισακτέων. γ.Των υποψηφίων ειδικών κατηγοριών του άρθρου 3 παρ. 1 του παρόντος.  2.Το ποσοστό των ιδιωτών πτυχιούχων Ανωτάτων Εκπαιδευτικών Ιδρυμάτων, που εισάγονται στη Σχολή, καθώς και ο αριθμός που αντιστοιχεί σ΄αυτό ορίζεται με απόφαση του Υπουργού Δημόσιας Τάξης. Το ποσοστό αυτό δεν μπορεί να υπερβεί το μισό του αριθμού των εισαγομένων (Άρθρο 7 παρ. 6 Ν. 1339/1983 (Α΄ - 35). 3.Κατά τον καθορισμό του αριθμού που αντιστοιχεί στα ποσοστά των εδαφίων β και γ της παρ. 1 και της παρ. 2 του παρόντος, τα κλασματικά υπόλοιπα δεν λαμβάνονται υπόψη. 4.Οι αποφάσεις των παραγράφων 1 και 2 του παρόντος εκδίδονται υποχρεωτικά πριν από την προκήρυξη του διαγωνισμού και δεν επιτρέπεται αύξηση του αριθμού των εισακτέων μετά την έκδοση των αποτελεσμάτων. Άρθρο 45. Δικαιολογητικά υποψηφίων. Για τα απαιτούμενα διακιολογητικά των υποψηφίων της Σχολής Αξιωματικών εφαρμόζονται οι διατάξεις του άρθρου 22 του παρόντος για τους προερχόμενους από την Αστυνομία και του άρθρου 2 για τους ιδιώτες. Άρθρο 46. Προκήρυξη και διενέργεια εισιτηρίων εξετάσεων. 1.Οι εισιτήριες εξετάσεις διενεργούνται στην Αθήνα με μέριμνα της Σχολής Αξιωματικών της Ελληνικής Αστυνομίας. 2.Οι εισιτήριες εξετάσεις γίνονται μετά από προκήρυξη του Αρχηγού της Ελληνικής Αστυνομίας, στην οποία ορίζονται: α.Ο αριθμός των εισακτέων συνολικά και κατά κατηγορίες. β.Τα απαιτούμενα δικαιολογητικά, ο χρόνος και ο τρόπος υποβολής τους. γ.Τα απαιτούμενα προσόντα. δ.Ο χρόνος και ο τόπος των εξετάσεων. Η ημερομηνία έναρξης των εξετάσεων δεν μπορεί να απέχει λιγότερο από 2 μήνες από της δημοσίευσης της προκήρυξης, ούτε να μετατεθεί παρά μόνο σε περίπτωση έκτακτης υπηρεσιακής ανάγκης ή άλλης σοβαρής αιτίας. ε.Η εξεταστέα ύλη στα μαθήματα του άρθρου 50 του παρόντος. στ.Κάθε άλλη αναγκαία λεπτομέρεια. 3.Η προκήρυξη διαβιβάζεται στις Υπηρεσίες της Ελληνικής Αστυνομίας για ενημέρωση των ενδιαφερομένων. 4.Για τα θέματα που αφορούν την κατανομή των υποψηφίων στις αίθουσες, τις εξεταστικές επιτροπές – καθήκοντα, τον επόπτη εξετάσεων – επιτηρητές – καθήκοντα, τη σύνταξη θεμάτων τη διανομή γραφικής ύλης, την κλήρωση θεμάτων, τις υποχρεώσεις υποψηφίων, τη διενέργεια εισιτηρίων εξετάσεων, τις ενστάσεις – αναθεώρηση γραπτών, τη βαθμολογία γραπτών, την αποκάλυψη γραπτών – σύνταξη και κύρωση πινάκων αποτελεσμάτων, την ανακοίνωση αποτελεσμάτων και την υγειονομική εξέταση υποψηφίων έχουν ανάλογη εφαρμογή αντίστοιχα οι διατάξεις των άρθρων 25, 26, 27, 28, 29, 30, 31, 32, 33, 34, 35, 36, 37 και 38 του παρόντος, με τη διαφοροποίηση ότι οι εξεταστικές επιτροπές για κάθε ένα από τα μαθήματα Ποινικού Κώδικα και Ποινικής Δικονομίας συγκροτούναι: Από ένα Αστυνομικό Διευθυντή ή Αστυνομικό Υποδιευθυντή, ως πρόεδρο, από ένα Αστυνόμο Α΄ ή Β΄ και από ένα καθηγητή ή αναπληρωτή καθηγητή ή επίκουρο ή λέκτορα Ανώτατης Σχολής ή Δικαστικό ή Εισαγγελικό λειτουργό ή ανώτερο Αξιωματικό της αστυνομίας, ως μέλη. Όταν στις εξεταστικές επιτροπές συμμετέχει δικαστικός λειτουργός η προεδρία ανατίθεται σ’ αυτόν. Άρθρο 47. Υποβολή και έλεγχος δικαιολογητικών – Προτάσεις ικανότητας των υποψηφίων. Για την υποβολή και έλεγχο των δικαιολογητικών – προτάσεων ικανότητας των υποψηφίων που προέρχονται από την Αστυνομία εφαρμόζονται οι διατάξεις του άρθρου 23 του παρόντος και την υποβολή και έλεγχο των δικαιολογητικών των υποψηφίων ιδιωτών οι διατάξεις του άρθρου 5 του παρόντος.  (Αντί για τη σελ. 24,9109(α) Σελ. 24,9109(β) Τευχος 1172-Σελ. 57 Οργανικές Διατάξεις Ελληνικής Αστυνομίας 4.ΑΑ.α.1   902 Άρθρο 48. Συμβούλιο Επιλογής ιδιωτών –  Εξέταση σωματικών προσόντων των υποψηφίων – Σύνταξη σχετικών πινάκων. 1.Οι ιδιώτες υποψήφιοι, πριν από την εξέτασή τους στα μαθήματα του άρθρου 50 του παρόντος παραπέμπονται στο Συμβούλιο Επιλογής του άρθρου 6 του παρόντος, για την εξέταση των σωματικών προσόντων αυτών και την εξακρίβωση των διανοητικών και ψυχικών ικανοτήτων, σύμφωνα με τις διατάξεις των παρ. 3 και 4 του άρθρου 7 του παρόντος. 2.Το Συμβούλιο Επιλογής με βάση την επίδοση των υποψηφίων χαρακτηρίζει αυτούς, χωρίς να τους βαθμολογεί, ως ικανούς ή μη ικανούς για τη συμμετοχή τους στις εξετάσεις και συντάσσει σχετικούς πίνακες. Συντάσσει επίσης πίνακα μη παρουσιασθέντων προς εξέταση. Οι πίνακες συντάσσονται κατ’ αλφαβητική σειρά, υπογράφονται από όλα τα μέλη του Συμβουλίου και με μέριμνα του προέδρου αυτού υποβάλλονται στην αρμόδια Διεύθυνση του Υπουργείου Δημόσιας Τάξης. Άρθρο 49. Πίνακες ικανών και αποκλειστέων υποψηφίων. 1.Για τη σύνταξη των πινάκων ικανών και αποκλειστέων υποψηφίων που προέρχονται από την Αστυνομία εφαρμόζονται οι διατάξεις του άρθρου 24 του παρόντος. 2.Για τους ιδιώτες υποψήφιους που κρίθηκαν ικανοί από το Συμβούλιο επιλογής του άρθρου 48 του παρόντος συντάσσεται από τον Αρχηγό πίνακας ικανών υποψηφίων για τη συμμετοχή στις εξετάσεις και κοινοποιείται κατά τα καθοριζόμενα στην παρ. 1 εδαφ. γ του άρθρου 24 του παρόντος. Άρθρο 50. Εξεταστέα μαθήματα – Θέματα εξετάσεων. 1.Οι υποψήφιοι της παρ. 2 του άρθρου 43 του παρόντος εξετάζονται στα ακόλουθα μαθήματα: α.Ελληνικά (Έκθεση Ιδεών). β.Ποινικό Κώδικα. γ.Ποινική Δικονομία. δ.Ειδικούς ποινικούς νόμους. ε.Οργανισμό και Κανονισμούς της Ελληνικής Αστυνομίας. στ.Προαιρετικά ξένες γλώσσες: Αγγλική, Γαλλική, Γερμανική και Ιταλική. 2.Για τα λοιπά θέματα σχετικά με τα εξεταστέα μαθήματα έχουν αντίστοιχα εφαρμογή οι διατάξεις των παραγράφων 2-8 του άρθρου 25 του παρόντος. Σελ.24,91010(β) Τεύχος 1172-Σελ. 58 Άρθρο 51. Είσοδος επιτυχόντων στη Σχολή. 1.Για την είσοδο των επιτυχόντων στη Σχολή των προερχομένων από την Αστυνομία έχουν αντίστοιχα εφαρμογή οι διατάξεις του άρθρου 39 του παρόντος. 2.Για την κατάταξη των επιτυχόντων στη Σχολή ιδιωτών έχουν ανάλογη εφαρμογή οι διατάξεις του άρθρου 10 του παρόντος. «3.Οι καλούμενοι για φοίτηση στη Σχολή πτυχιούχοι Α.Ε.Ι. συνεκπαιδεύονται μετά των δοκίμων Υπαστυνόμων του Β΄ και Γ΄ έτους της Σχολής Αξιωματικών». Η παρ. 3, αντικαταστάθηκε ως ανω από το άρθρ. 37 του Π.Δ. 80/8-18 Μαρτ. 1993 (ΦΕΚ Α΄ 35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24,8401.   4.ΑΑ.α.1 Οργανικές Διατάξεις Ελληνικής Αστυνομίας   903 ΤΜΗΜΑ Β΄ ΠΡΟΕΛΕΥΣΗ ΑΣΤΥΝΟΜΙΚΟΥ  ΠΡΟΣΩΠΙΚΟΥ ΕΙΔΙΚΩΝ ΚΑΘΗΚΟΝΤΩΝ ΚΕΦΑΛΑΙΟ ΠΡΩΤΟ ΠΡΟΕΛΕΥΣΗ ΑΣΤΥΦΥΛΑΚΩΝ ΜΟΥΣΙΚΗΣ Άρθρο 52. Προέλευση - Προσόντα. Ως δόκιμοι αστυφύλακες μουσικής κατατάσσονται ιδιώτες, που συγκεντρώνουν τα προσόντα των παραγράφων 1-10 του άρθρου 1 του παρόντος και έχουν γνώσεις μουσικής. Άρθρο 53. Δικαιολογητικά υποψηφίων. 1.Οι επιθυμούντες να καταταγούν στην Ελληνική Αστυνομία ως δόκιμοι αστυφύλακες μουσικής υποβάλλουν τα δικαιολογητικά του άρθρου 2 του παρόντος και επιπλέον απλή υπεύθυνη δήλωση για τις μουσικές τους γνώσεις, στην οποία επισυνάπτουν και αντίγραφα τυχόν κατεχομένων σχετικών αποδεικτικών. 2.Ως προς τον τρόπο υποβολής των δικαιολογητικών και τις ενέργειες των Αστυνομικών Υπηρεσιών που τα παραλαμβάνουν εφαρμόζονται οι διατάξεις του άρθρου 5 του παρόντος. Άρθρο 54. Αριθμός κατατασσομένων. Για τον καθορισμό του αριθμού των κατατασσομένων κάθε φορά στην Ελληνική Αστυνομία ως δοκίμων αστυφυλάκων μουσικής εφαρμόζονται οι διατάξεις του άρθρου 3 του παρόντος. Άρθρο 55. Προκήρυξη κατάταξης. 1.Η κατάταξη στην Ελληνική Αστυνομία του καθοριζόμενου αριθμού υποψηφίων αστυφυλάκων μουσικής γίνεται με προκήρυξη του Αρχηγού της Ελληνικής Αστυνομίας και σύμφωνα με τη διαδικασία που προβλέπεται στις διατάξεις των άρθρων 56-62 του παρόντος. 2.Ως προς το περιεχόμενο της προκήρυξης και τον τρόπο ενημέρωσης των ενδιαφερομένων εφαρμόζονται οι διατάξεις του άρθρου 4 παρ. 2 και 3 του παρόντος. Άρθρο 56. Συμβούλια Επιλογής - Γενική εξέταση υποψηφίων - Σύνταξη πινάκων ικανότητας.  1.Ως προς τα Συμβούλια Επιλογής και τον τρόπο παραπομπής σ’ αυτά εφαρμόζονται οι διατάξεις των άρθρων 6 και 7 παρ. 1 του παρόντος. 2.Οι υποψήφιοι εξετάζονται στα σωματικά προσόντα και στις διανοητικές και ψυχικές ικανότητες. Για την εκτίμηση των σωματικών προσόντων και την εξακρίβωση των διανοητικών και ψυχικών ικανοτήτων εφαρμόζονται οι διατάξεις των παραγράφων 3 και 4 του άρθρου 7 του παρόντος. 3.Με βάση την επίδοση των υποψηφίων σε κάθε επιμέρους εξέταση (γραπτή, προφορική, σωματικών προσόντων) τα Συμβούλια Επιλογής χαρακτηρίζουν αυτούς, χωρίς να τους βαθμολογούν, ως ικανούς ή μη ικανούς προς κατάταξη και συντάσσουν σχετικούς πίνακες. Συντάσσουν, επίσης, πίνακα μη παρουσιασθέντων προς εξέταση. Οι πίνακες συντάσσονται κατ’ αλφαβητική σειρά, υπογράφονται από όλα τα μέλη των Συμβουλίων και με μέριμνα των προέδρων αυτών υποβάλλονται στην αρμόδια Διεύθυνση του Υπουργείου Δημόσιας Τάξης. Άρθρο 57. Ειδική εξεταστική επιτροπή. 1.Οι υποψήφιοι που κρίνονται ως ικανοί προς κατάταξη από τα Συμβούλια Επιλογής, υποβάλλονται ακολούθως σε εξέταση ενώπιον ειδικής εξεταστικής επιτροπής, στην οποία παραπέμπονται με διαταγή του Αρχηγού της Ελληνικής Αστυνομίας, προς διαπίστωση των γνώσεων μουσικής, σύμφωνα με τις διατάξεις των άρθρων 58-60 του παρόντος. «2.Η ειδική εξεταστική επιτροπή συγκροτείται με απόφαση του Αρχηγού μετά από πρόταση του Διοικητή της Υπηρεσίας Μουσικής και αποτελείται από: α.Ένα ανώτερο αξιωματικό της Αστυνομίας, ως πρόεδρο. β.Δύο κατώτερους αξιωματικούς μουσικής της Αστυνομίας, ως μέλη. Με την ίδια απόφαση ορίζονται και ισάριθμα αναπληρωματικά μέλη. Όπου δεν υπάρχουν ή κωλύονται αξιωματικοί μουσικοί των ανωτέρω βαθμών, για τη συγκρότηση της επιτροπής αναπληρώνονται από αντίστοιχους ομοιόβαθμούς τους αξιωματικούς μουσικής του στρατού ξηράς, που ορίζονται με διαταγή του Αρχηγού Γ.Ε.Σ. ή καθηγητές αναγνωρισμένου Ωδείου ή εν συντάξει ανώτερους αξιωματικούς μουσικής της Αστυνομίας. Χρέη γραμματέα της επιτροπής εκτελεί ανθυπαστυνόμος μουσικής της Αστυνομίας, που ορίζεται με την ίδια απόφαση. Η Επιτροπή εργάζεται με ευθύνη του προέδρου και με όλα τα μέλη παρόντα». «3.Η ανωτέρω επιτροπή είναι επίσης αρμόδια για την εξέταση των υποψηφίων στις προαγωγικές εξετάσεις σύμφωνα με τα άρθρ. 70. 74 και 77 του παρόντος. Ειδικότερα τα μέλη της επιτροπής πρέπει να κατέχουν πτυχίο Αρμονίας για τις προαγωγικές εξετάσεις μέχρι και το βαθμό του Ανθυπαστυνόμου και πτυχίο Αντίστιξης για το βαθμό του Υπαστυνόμου Β΄» Οι παρ. 2 και 3, αντικαταστάθηκαν ως άνω από το άρθρ. 38 του Π.Δ. 80/8-18 Μαρτ. 1993, (ΦΕΚ Α΄35), (Διόρθ. Σφαλμ. στο ΦΕΚ Α΄60/21 Απρ. 1993), ανωτ. σελ. 24,8401. Άρθρο 58. Ειδική εξέταση υποψηφίων - Εξεταστέα μαθήματα. 1.Οι υποψήφιοι εξετάζονται από την ειδική εξεταστική επιτροπή γραπτά, προφορικά και πρακτικά, ως εξής: α.Γραπτά. Σε θέματα και ασκήσεις από την ύλη της θεωρίας Μουσικής. β.Προφορικά. Στην ανάγνωση ρυθμικής μουσικής. Το μουσικό κείμενο προεκτείνεται στις βοηθητικές γραμμές του πενταγράμμου. Οι υποψήφιοι διαβάζουν το κείμενο στον γνώμονα (κλειδί) του Σολ ή του Φα ανάλογα με το γνώμονα που συμπεριλαμβάνεται στις μεθόδους του μουσικού τους οργάνου. Η ηχητική έκταση του κειμένου μπορεί να είναι μεγαλύτερη της έκτασης του μουσικού οργάνου, με το οποίο εξετάζεται ο υποψήφιος. γ.Πρακτικά. Στα κύρια πνευστά (ξύλινα ή χάλκινα) ή στα κύρια κρουστά όργανα, ανάλογα με την επιθυμία τους. Προαιρετικά μπορούν να εξετασθούν και σε δευτερεύοντα όργανα. Στην περίπτωση αυτή ο άνω της βάσης βαθμός συνυπολογίζεται στο γενικό βαθμό επιτυχίας του υποψηφίου. Στα κύρια πνευστά όργανα εκτελούν μία άσκηση της εκλογής της επιτροπής από την ύλη της Μέσης Σχολής του Κρατικού Ωδείου, δύο ασκήσεις της εκλογής τους, της αυτής δεξιοτεχνίας με την προαναφερθείσα ύλη, από τις οποίες η μία είναι εκφραστικού και η άλλη δεξιοτεχνικού χαρακτήρα. Επίσης εξετάζονται σε μείζονες και ελάσσονες κλίμακες με τριφώνους αρπισμούς. Στα κύρια κρουστά όργανα σε μία ρυθμική άσκηση για  ταμπούρο, της εκλογής της επιτροπής, από την ύλη της Μέσης Σχολής του Κρατικού Ωδείου. Κατόπιν σε μια ρυθμική άσκηση  για ταμπούρο της εκλογής τους, της αυτής δεξιοτεχνίας με  την προαναφερθείσα ύλη και σε ένα μουσικό κείμενο, της εκλογής της επιτροπής, από συμφωνία ή κονσέρτο ή εισαγωγή ή επιλογή μιας    σειράς     τεμαχίων   από     όπερα     για      γκράν - κάσσα  (Αντί για τη σελ. 24,91011) Σελ. 24,91011 (α) Τεύχος 1172-Σελ. 59 Οργανικές Διατάξεις Ελληνικής Αστυνομίας 4.ΑΑ.α.1   904 με τη συνοδεία της Μουσικής (Μπάντας). Επίσης εξετάζονται προφορικά στις μείζονες και ελάσσονες κλίμακες με τριφώνους αρπισμούς. 2.Συντελεστής βαθμολογίας για τη γραπτή και προφορική εξέταση της παρ. 1, εδ. α και β του παρόντος είναι το 8, για την πρακτική εξέταση στα κύρια όργανα του εδάφιου γ είναι το 10 και στα δευτερεύοντα μουσικά όργανα είναι το 8. Η εξέταση διαρκεί 2 ώρες για την γραπτή εξέταση, μέχρι 10΄ λεπτά της ώρας για κάθε υποψήφιο στην προφορική εξέταση, μέχρι 20΄ λεπτά της ώρας για κάθε υποψήφιο στην πρακτική εξέταση των κυρίων μουσικών οργάνων και μέχρι 10΄ λεπτά της ώρας για κάθε υποψήφιο στην εξέταση των δευτερευόντων μουσικών οργάνων. 3.Διάκριση μουσικών οργάνων. Τα μουσικά όργανα που χρησιμοποιούνται κατά τις εξετάσεις της παραγράφου 1 του παρόντος διακρίνονται σε κύρια και δευτερεύοντα, ως εξής: α.Κύρια μουσικά όργανα: (1)Ξύλινα πνευστά: (α)Πλαγίαυλος ή φλάουτο (FLAUTO) και μικρό φλάουτο (PICCOLO) ή (OTTAVINO). (β)Οξύαυλος ή όμποε (OBOE). (γ)Ευθύαυλος ή κλαρίνο (CLARINO) και μικρό κλαρίνο ή κουαρτίνο (QUARTINO). (δ)Βαρύαυλος ή φαγκόττο (FAGOTTO) και αντιβαρύαυλος ή κοντραφαγκόττο (CONTRAFAGOTTO) ή υποβαρύαυλος. (2)Χάλκινα πνευστά: (α)Σάλπιγγα με κλειδιά ή τρομπέττα (TROMPETTA). Η οικογένεια αυτή περιλαμβάνει τα κατωτέρω πέντε όργανα σε τονικότητα ΣΙ ύφεση: Τρομπέττα (TROMPETTA), κορνέττα (CORNETTA), φλικόρνο (FLUGELHORN), αλτικόρνο (ALTHORN), Τενόρο (TENORHORN). (β)Βαρύτονο ή ευφώνιο (EUFONIO). (γ)Σάλπιγγα αλκωτή ή τρομπόνι α τίρο (TROMBONE A TIRO) και τρομπόνι με κλειδιά ή έμβολα. (δ)Σάλπιγγα βαθειά ή μπάσσο σε τονικότητα ΜΙ ύφεση (BASSO MI BEMOL) και μπάσσο σε τονικότητα ΣΙ ύφεση (BASSO SI BEMOL). (ε)Κέρας ή κόρνο σε τονικότητα ΦΑ-ΜΙ ύφεση (CORNO FA-MI BEMOL) και κόρνο σε τονικότητα ΦΑ-ΣΙ ύφεση (CORNO FA-SI BEMOL). (3)Κρουστά: (α)Κύμβαλα (CYMBALS) ή πιατίνια (PIATTI). (β)Τύμπανο ή ταμπούρο (TAMBURO MILLITARE). (γ)Τύμπανο μεγάλο ή γκραν-κάσσα (GRAN-CASSA). (δ)Τύμπανα χορδιζόμενα (μεγάλο - μέτριο - μικρό) (TIMPANI: GRAVE - BEDIO - PICCOLO). β.Δευτερεύοντα μουσικά όργανα. (1)Έγχορδα: (α)Πιάνο (PIANO). (β)Βιολί (BIOLI) και βαρύχορδο ή κοντραμπάσσο (CONTRABASSO). (γ)Κιθάρα (GUITAR) κλασσική και ηλεκτρική. (2)Ηλεκτρονικά: Αρμόνιο (HARMONIUM). (3)Πνευστά: (α)Ακορντεόν (ACCORDION). (β)Σαξόφωνο άλτο (SAXOFONO ALTO) και σαξόφωνο τενόρο (SAXOFONO TENORO). (γ)Κλαρίνο (CLARINO) για δημοτικά τραγούδια και Ελληνικούς χορούς. (4)Κρουστά: (α)Συγκρότημα κρουστών οργάνων, τζαζ (JAZZ) ή ντραμς (DRAMS). (β)Στα δευτερεύοντα μουσικά όργανα, συμπεριλαμβάνεται και η ράβδος, η οποία χρησιμοποιείται στις παρελάσεις. Σελ. 24,91012 (α) Τεύχος 1172-Σελ. 60 4.Χρήση μουσικών οργάνων. α.Ορισμένα κρουστά όργανα με καθορισμένες ή και με ακαθόριστες οξύτητες ήχου, μπορεί να χρησιμοποιούνται σε διάφορες περιπτώσεις λόγω των ειδικών ηχητικών αποχρώσεών τους, όπως στις συναυλίες που συμμετέχουν οι ηχητικοί σωλήνες και το γκογκ, στις παρελάσεις η στρατιωτική λύρα και τα τύμπανα παρελάσεων στην ελαφρά ορχήστρα το ξυλόφωνο, το μεταλλόφωνο, το Ντέφι κ.λ.π., δεν μπορούν όμως να χρησιμοποιηθούν στις εξετάσεις, εφόσον δεν συμπεριλαμβάνονται στην προηγούμενη παράγραφο. β.Τα χάλκινα πνευστά όργανα τζένις (GENIS) και κόρνο - τζένις (CORNO - GENIS) θεωρούνται βοηθητικά της οικογενείας του κόρνου και δεν συμπεριλαμβάνονται ούτε στα κύρια, ούτε στα δευτερεύοντα μουσικά όργανα και κατά συνέπεια δεν μπορούν να τα χρησιμοποιούν οι υποψήφιοι στις εξετάσεις. γ.Όσοι από τους υποψήφιους γνωρίζουν την τεχνική των χάλκινων πνευστών οργάνων (κορνέττας, φλικόρνου, αλτικόρνου και τενόρου), επειδή αυτά είναι όργανα της οικογενείας της τρομπέττας, μπορεί να εξετάζονται με τα ίδια θέματα, τα οποία ορίζει η εξεταστική επιτροπή για την τρομπέττα. Επίσης τα θέματα των εξετάσεων για το βαρύτονο (ευφώνιο), μπορεί να είναι τα ίδια με του τρομπονίου. δ.Όσοι εξετάζονται στην γκραν-κάσσα πρέπει να χρησιμοποιούν συγχρόνως και τα δύο πιατίνια, οπότε το ένα από αυτά είναι προσαρμοσμένο στην κυλινδρική πλευρά της γκραν-κάσσας. Απαγορεύεται να εξετάζονται, μεμονωμένα, στα πιατίνια ή στη γκραν-κάσσα. Επίσης υποχρεούνται να γνωρίζουν την τεχνική του ταμπούρου και των άλλων κρουστών οργάνων. ε.Οι εξεταζόμενοι σε δευτερεύοντα μουσικά όργανα, εκτελούν μια άσκηση ελαφράς μουσικής, της εκλογής της επιτροπής και κατόπιν μια άσκηση με χορευτικό ρυθμό, της εκλογής τους. Άρθρο 59. Τρόπος διενέργειας των εξετάσεων. 1.Οι εξετάσεις διενεργούνται σε χρόνο και τόπο που καθορίζεται με την προκήρυξη του Αρχηγού. 2.Η ειδική εξεταστική επιτροπή συνέρχεται δύο ώρες πριν από την έναρξη της γραπτής και προφορικής εξέτασης και καταρτίζει πίνακα δέκα θεμάτων για κάθε μία από τις εξετάσεις αυτές, ο οποίος υπογράφεται από όλα τα μέλη της επιτροπής. Η ύλη των θεμάτων λαμβάνεται από τον κανονισμό του Κρατικού Ωδείου. 3.Για τη διεξαγωγή των εξετάσεων εφαρμόζονται ανάλογα οι διατάξεις των παραγράφων 5-11 του άρθρου 14 του παρόντος με τις εξής διαφοροποιήσεις: α.Η ειδική εξεταστική επιτροπή, μετά τη διανομή του χάρτου και κάλυψη των στοιχείων των υποψηφίων, καλεί ένα υποψήφιο και ανασύρει από την κληρωτίδα ένα κλήρο, που αντιστοιχεί αριθμητικά στο υπό ανάπτυξη θέμα του σχετικού πίνακα. Το κληρωθέν θέμα υπογραμμίζεται, μονογράφεται από τον πρόεδρο της επιτροπής και υπαγορεύεται για ανάπτυξη στους υποψήφιους. β.Ο μηδενισμός του γραπτού στην περίπτωση της παρ. 8 του άρθρου 14 του παρόντος γίνεται από την ειδική εξεταστική επιτροπή κατά το χρόνο που διαπιστώνεται η παράβαση. 4.Η προφορική και πρακτική εξέταση γίνεται κατά την κρίση της επιτροπής και με ανάλογη εφαρμογή των διατάξεων του παρόντος άρθρου για τις γραπτές εξετάσεις. Με την παρ. 7 του άρθρ. 5 της 7004/15/7λβ/21-23 Σεπτ. 1992 (ΦΕΚ Β΄576) απ. Υπ. Προεδρ. Κυβ., Οικον. και Δημ. Τάξης, ανωτ. σελ. 16,60714 καταργήθηκε η επιτροπή που προβλέπεται από τις διατάξεις του άνω άρθρ. 59.  4.ΑΑ.α.1 Οργανικές Διατάξεις Ελληνικής Αστυνομίας   905 Άρθρο 60. Βαθμολογία. 1.Οι υποψήφιοι για κάθε μάθημα της γραπτής, προφορικής και πρακτικής εξέτασης βαθμολογούνται από κάθε μέλος της ειδικής εξεταστικής επιτροπής με ακεραίους αριθμούς από 0-20. Η βαθμολογία τίθεται αριθμητικώς και ολογράφως, για μεν τη γραπτή εξέταση στα γραπτά, για δε την προφορική και πρακτική εξέταση σε ονομαστικές καταστάσεις και κάθε μέλος της επιτροπής υπογράφει έναντι του βαθμού που θέτει. Η βαθμολογία είναι φανερή. Πρώτος βαθμολογεί ο πρόεδρος και ακολούθως τα λοιπά μέλη. Η βαθμολογία δεν μπορεί να είναι μικρότερη ή μεγαλύτερη κατά δύο βαθμούς από τη βαθμολογία του πρώτου βαθμολογητή. 2.Ο βαθμός για κάθε μάθημα προκύπτει από το άθροισμα των βαθμών των μελών της επιτροπής, πολλαπλασιαζόμενο με τον οικείο συντελεστή (π.χ. 13+12+11=36Χ8=288). 3.Στο μάθημα της πρακτικής εξέτασης, το οποίο έχει συντελεστή 10 πρέπει ο υποψήφιος να συγκεντρώνει βαθμολογία 300 για να θεωρείται επιτυχών. 4.Σε κάθε μάθημα της γραπτής ή προφορικής εξέτασης το οποίο έχει συντελεστή 8 ο υποψήφιος δεν θεωρείται αποτυχών έστω και αν συγκεντρώνει βαθμολογία κάτω από 240. Ο βαθμός της γραπτής, προφορικής και πρακτικής εξέτασης, που περιλαμβάνει περισσότερα του ενός μαθήματα, προκύπτει από το άθροισμα του γινομένου των μαθημάτων αυτών, διαιρούμενο αντιστοίχως δια του αριθμού αυτών. 5.Το άθροισμα των βαθμών όλων των μαθημάτων, στο οποίο συμπεριλαμβάνεται και ο άνω της βάσης βαθμός στα δευτερεύοντα όργανα, αποτελεί τη γενική βαθμολογία κάθε υποψηφίου. Αν όμως ο υποψήφιος δεν συγκεντρώνει συνολική βαθμολογία τουλάχιστον 780, χωρίς την βαθμολογία των δευτερευόντων μουσικών οργάνων, θεωρείται αποτυχών. 6.Η ειδική εξεταστική επιτροπή μετά το πέρας της βαθμολογίας στη γραπτή εξέταση καταχωρεί αυτή αριθμητικώς και ολογράφως σε κατάσταση με βάση τον αύξοντα αριθμό κάθε γραπτού. Στην κατάσταση αυτή αφήνεται επαρκής χώρος για τη συμπλήρωση του ονοματεπωνύμου των υποψηφίων μετά την αποκάλυψη των γραπτών. Την κατάσταση αυτή μαζί με τις ονομαστικές καταστάσεις βαθμολογίας της προφορικής και πρακτικής εξέτασης, καθώς και τα γραπτά των υποψηφίων, το πρακτικό διεξαγωγής των εξετάσεων και τυχόν ενστάσεις, υποβάλλει στην αρμόδια Διεύθυνση του Υπουργείου Δημόσιας Τάξης. Με την παρ. 7 του άρθρ. 5 της 7004/15/7λβ/21-23 Σεπτ. 1992 (ΦΕΚ Β΄576) απ. Υπ. Προεδρ. Κυβ., Οικον. και Δημ. Τάξης, ανωτ. σελ. 16,60714, καταργήθηκε η επιτροπή που προβλέπεται από τις διατάξεις του άνω άρθρ. 60. Άρθρο 61. Σύνταξη-Κύρωση-Ισχύς πινάκων γενικής σειράς επιτυχίας. 1.Το Υπουργείο Δημόσιας Τάξης καταρτίζει τριμελή επιτροπή από ένα Αστυνομικό Διευθυντή, ένα Αστυνομικό Υποδιευθυντή και ένα Αστυνόμο Α΄ ή Β΄ και ισάριθμα αναπληρωματικά μέλη, η οποία αποκαλύπτει στα γραπτά τα ονοματεπώνυμα των υποψηφίων και μεταφέρει αυτά στην κατάσταση βαθμολογίας της γραπτής εξέτασης έναντι του αριθμού του αντιστοίχου γραπτού. Ακολούθως με τη συνδρομή της Διεύθυνσης Πληροφορικής συντάσσει πίνακα επιτυχόντων κατά σειρά επιτυχίας, με μνεία της γενικής βαθμολογίας κάθε υποψήφιου, καθώς και πίνακα αποτυχόντων κατ’ αλφαβητική σειρά. Με την παρ. 3 του άρθρ. 5 της 7004/15/7λβ/21-23 Σεπτ. 1992 (ΦΕΚ Β΄576) απ. Υπ. Προεδρ. Κυβ., Οικον. και Δημ. Τάξης, ανωτ. σελ. 16,60714, καταργήθηκε η επιτροπή που προβλέπεται από τις διατάξεις του άνω άρθρ. 61. Οι αρμοδιότητες της άνω Επιτροπής ασκούνται εφεξής από τη Διεύθυνση Εκπαίδευσης του Υπουργείου Δημόσιας Τάξης. 2.Ο Αρχηγός της Ελληνικής Αστυνομίας κυρώνει τους πίνακες επιτυχόντων και αποτυχόντων μέσα σε 10 ημέρες από της υποβολής τους και διατάσσει την κοινοποίησή τους. Οι πίνακες επιτυχόντων ισχύουν για ένα χρόνο από της ημερομηνίας κύρωσης. Άρθρο 62. Υγειονομική εξέταση - Κατάταξη επιτυχόντων. 1.Για την υγειονομική εξέταση των επιτυχόντων και την κατάταξη αυτών στο Σώμα εφαρμόζονται ανάλογα οι διατάξεις των άρθρων 9 και 10 του παρόντος. Σε περίπτωση που περισσότεροι του ενός υποψήφιοι ισοβαθμούν στην τελευταία θέση του καθοριζόμενου αριθμού προς κατάταξη, για τον καθορισμό της σειράς αυτών λαμβάνεται υπόψη η καλύτερη βαθμολογία που έλαβαν διαδοχικά, στην πρακτική, προφορική και γραπτή εξέταση. Αν και πάλι ισοβαθμούν, η σειρά καθορίζεται με κλήρωση. Άρθρο 63. Μονιμοποίηση Αστυφυλάκων Μουσικής. Για την μονιμοποίηση των Αστυφυλάκων Μουσικής εφαρμόζονται ανάλογα οι διατάξεις των άρθρων 12-18 του παρόντος, με τις εξής διαφοροποιήσεις: 1.Η εξέταση γίνεται γραπτά και πρακτικά ως εξής: α.Γραπτά. (1)Στην αντιγραφή μουσικού τεμαχίου δεκαέξι έως τριάντα δύο μέτρων, το οποίο να προεκτείνεται και στις βοηθητικές γραμμές του πενταγράμμου. Στην αντιγραφή εκτιμάται ιδιαίτερα η καλλιγραφία. (2)Σε δύο θέματα για εναρμόνιση: (α)Με δοσμένη μελωδία και (β)Ενάριθμο βάσιμο από την ύλη της Α΄ τάξης υποχρεωτικού μαθήματος αρμονίας. β.Πρακτικά: Στα κύρια πνευστά (ξύλινα ή χάλκινα) ή στα κύρια κρουστά όργανα. Προαιρετικά μπορούν να εξετασθούν και σε δευτερεύοντα μουσικά όργανα. Στην περίπτωση αυτή ο άνω της βάσης βαθμός συνυπολογίζεται στο γενικό βαθμό επιτυχίας του υποψηφίου. Στα κύρια πνευστά όργανα, σε δύο ασκήσεις της εκλογής τους από την ύλη της Ανώτερης Σχολής του Κρατικού Ωδείου από τις οποίες η μία είναι εκφραστικού και η άλλη δεξιοτεχνικού χαρακτήρα. Στα κύρια κρουστά όργανα σε δύο ασκήσεις της εκλογής τους από την ύλη της Ανώτερης Σχολής του Κρατικού Ωδείου, οι οποίες θα είναι δεξιοτεχνικού χαρακτήρα με διαφορετική ρυθμική αγωγή, η μία για ταμπούρο και η άλλη για την γκραν-κάσσα με την συνοδεία της Μουσικής (Μπάντας). 2.Η εξέταση διαρκεί δύο ώρες για κάθε μέρος της γραπτής εξέτασης, μέχρι 20΄ της ώρας για κάθε υποψήφιο στην πρακτική εξέταση των κυρίων οργάνων και μέχρι 10΄ της ώρας για κάθε υποψήφιο στην εξέταση των δευτερευόντων οργάνων. 3.Οι υποψήφιοι βαθμολογούνται από την ειδική εξεταστική επιτροπή του άρθρου 57 του παρόντος για την γραπτή και πρακτική εξέταση. Στη γραπτή εξέταση η βαθμολογία τίθεται επάνω στα γραπτά, ενώ στην πρακτική εξέταση τίθεται απέναντι από το όνομα κάθε υποψήφιου σε ειδικές καταστάσεις. 4.Τα βαθμολογούμενα γραπτά, οι καταστάσεις βαθμολογίας στην πρακτική εξέταση μαζί με το πρακτικό διεξαγωγής των εξετάσεων και τις τυχόν ενστάσεις υποβάλλονται στην αρμόδια Διεύθυνση του Υπουργείου Δημόσιας Τάξης. ΚΕΦΑΛΑΙΟ ΔΕΥΤΕΡΟ ΠΡΟΕΛΕΥΣΗ ΑΡΧΙΦΥΛΑΚΩΝ ΜΟΥΣΙΚΗΣ Άρθρο 64. Προέλευση - Προσόντα. 1.Οι αρχιφύλακες της μουσικής προέρχονται από αστυφύλακες της μουσικής, ύστερα από προαγωγικές εξετάσεις, που διενεργούνται στην Αθήνα με ευθύνη της Σχολής Αρχιφυλάκων. 2.Δικαίωμα συμμετοχής στις εξετάσεις έχουν οι αστυφύλακες μουσικής που συγκεντρώνουν τα εξής προσόντα: α.Τρία χρόνια υπηρεσίας στο βαθμό από την έξοδό τους από τη Σχολή Αστυφυλάκων και μέχρι την 31 Δεκεμβρίου του έτους διενέργειας των εξετάσεων. β.Ευμενή πρόταση των ιεραρχικά προϊσταμένων τους ότι έχουν τα απαιτούμενα για αρχιφύλακα μουσικής προσόντα και διαγωγή.  (Αντί για τη σελ. 24,91013 (α) Σελ. 24,91013 (β) Τεύχος 1172-Σελ. 61 Οργανικές Διατάξεις Ελληνικής Αστυνομίας 4.ΑΑ.α.1   906 γ.Απολυτήριο λυκείου ή εξαταξίου γυμνασίου ή άλλης αναγνωρισμένης ισότιμης σχολής. Ο περιορισμός αυτός δεν ισχύει για όσους εντάχθηκαν στην Ελληνική Αστυνομία, σύμφωνα με τις διατάξεις του Ν. 1481/84. Αριθμός προαγομένων. «Άρθρ.65.-Ο αριθμός των προαγομένων στο βαθμό του Αρχιφύλακα μουσικής καθορίζεται κάθε φορά με απόφαση του Αρχηγού της Ελληνικής Αστυνομίας, με βάση τα κενά που υπάρχουν στις οργανικές θέσεις των Αρχιφυλάκων - Ανθυπαστυνόμων μουσικής την 31 Δεκεμβρίου του έτους διενέργειας των εξετάσεων. Η απόφαση εκδίδεται υποχρεωτικά πριν από την προκήρυξη των εξετάσεων. Αύξηση του αριθμού των προαγομένων δεν επιτρέπεται μετά την έκδοση των αποτελεσμάτων». Το άρθρ. 65 αντικαταστάθηκε ως άνω από την παρ. 3 του άρθρ. 3 του Π.Δ. 153/4-10 Απρ. 1990 (ΦΕΚ Α΄57). Άρθρο 66. Προκήρυξη προαγωγικών εξετάσεων. 1.Οι προαγωγικές εξετάσεις γίνονται μετά από προκήρυξη του Αρχηγού της Ελληνικής Αστυνομίας και σύμφωνα με τις διατάξεις των άρθρων 68-71 του παρόντος. 2.Στην προκήρυξη ορίζονται: α.Ο αριθμός των προαγομένων. β.Τα απαιτούμενα προσόντα. γ.Τα απαιτούμενα δικαιολογητικά και ο χρόνος και τρόπος υποβολής τους. δ.Ο χρόνος και ο τόπος των εξετάσεων. Η ημερομηνία έναρξης των εξετάσεων δεν μπορεί να απέχει λιγότερο από 2 μήνες από τη δημοσίευση της προκήρυξης, ούτε να μετατεθεί παρά μόνο σε περίπτωση έκτακτης υπηρεσιακής ανάγκης ή άλλης σοβαρής αιτίας. ε.Τα εξεταστέα μαθήματα και η εξεταστέα ύλη. στ.Κάθε άλλη αναγκαία λεπτομέρεια. 3.Η προκήρυξη διαβιβάζεται στις Υπηρεσίες της Ελληνικής Αστυνομίας για ενημέρωση των ενδιαφερομένων. Άρθρο 67. Δικαιολογητικά υποψηφίων. Οι επιθυμούντες να συμμετάσχουν στις προαγωγικές εξετάσεις υποβάλλουν, μέσα στις προθεσμίες που ορίζει η προκήρυξη, τα εξής δικαιολογητικά: 1.Αίτηση συμμετοχής χαρτοσημασμένη. 2.Τίτλο σπουδών ή δήλωση (επί της αιτήσεως) ότι ο τίτλος σπουδών έχει κατατεθεί στην αρμόδια Διεύθυνση του Υπουργείου Δημόσιας Τάξης ή ότι θα κατατεθεί μέχρι την προηγούμενη της έναρξης των εξετάσεων ημέρα. 3.Κυρωμένα αντίγραφα τυχόν κατεχομένων αποδεικτικών μουσικών σπουδών. Άρθρο 68. Υποβολή και έλεγχος δικαιολογητικών – Προτάσεις ικανότητας. 1.Τα δικαιολογητικά υποβάλλονται στις Υπηρεσίες που οργανικά υπηρετούν οι υποψήφιοι οι οποίες: α.Ελέγχουν τα δικαιολογητικά για την εμπρόθεσμη υποβολή τους, καθώς και για την ακρίβεια, την πληρότητα και τη σύνταξή τους, σύμφωνα με τις σχετικές διαταγές και οδηγίες. Σελ. 24,91014 (β) Τεύχος 1172-Σελ. 62 β.Συντάσσουν για κάθε υποψήφιο πρόταση ικανότητας συμμετοχής στις εξετάσεις. Κατά τη σύνταξη των προτάσεων ικανότητας εφαρμόζονται ανάλογα οι διατάξεις του άρθρου 23 παρ. 1 εδαφ. β του παρόντος. γ.Υποβάλλουν στη Σχολή Αρχιφυλάκων, μέσα στην οριζόμενη με την προκήρυξη προθεσμία, τα δικαιολογητικά των υποψηφίων, τις προτάσεις ικανότητας αυτών, καθώς και αντίγραφα των ατομικών τους βιβλιαρίων, Α΄ και Β΄ μέρους, εξαιρουμένων των αδειών, μεταθέσεων και μετακινήσεων. 2.Η Σχολή Αρχιφυλάκων: α.Ελέγχει τα δικαιολογητικά και μεριμνά για τη συμπλήρωση ή διόρθωση τυχόν ελλείψεων και σφαλμάτων. β.Υποβάλλει στην αρμόδια Διεύθυνση του Υπουργείου Δημόσιας Τάξης, μέσα στην οριζόμενη από την προκήρυξη προθεσμία, συγκεντρωτικές καταστάσεις κατ’ αλφαβητική σειρά και σε δύο αντίτυπα, ξεχωριστά: (1)Των υποψηφίων, που κρίνονται ομόφωνα ως ικανοί για συμμετοχή στις εξετάσεις. (2)Των υποψηφίων, των οποίων τα δικαιολογητικά δεν είναι πλήρη και κανονικά και (3)Των υποψηφίων, που κρίνονται ομόφωνα ως μη ικανοί για συμμετοχή στις εξετάσεις ή για την ικανότητα των οποίων υπάρχει διαφωνία. Στην περίπτωση αυτή συνυποβάλλονται και όλα τα δικαιολογητικά τους. Άρθρο 69. Πίνακες ικανών και αποκλειστέων υποψηφίων. Ως προς τους πίνακες ικανών και αποκλειστέων υποψηφίων εφαρμόζονται οι διατάξεις του άρθρου 24 του παρόντος. Άρθρο 70. Εξεταστέα μαθήματα - Διενέργεια εξετάσεων. 1.Οι υποψήφιοι εξετάζονται ενώπιον της ειδικής εξεταστικής επιτροπής του άρθρου 57 του παρόντος γραπτά, προφορικά και πρακτικά ως εξής: α.Γραπτά: (1)Στην αντιγραφή μουσικού τεμαχίου δεκαέξι έως τριάντα μέτρων, το οποίο να προεκτείνεται και στις βοηθητικές γραμμές του πενταγράμμου. Στην αντιγραφή εκτιμάται ιδιαίτερα η καλλιγραφία. (2)Σε δύο θέματα για εναρμόνιση: (α)Με δοσμένη μελωδία και (β)Με ανάριθμο βάσιμο από την ύλη της Β΄ τάξης υποχρεωτικού μαθήματος Αρμονίας. β.Προφορικά: Στην ανάγνωση μουσικού κειμένου μελωδικά. Οι μελωδικές ασκήσεις (σολφέζ) λαμβάνονται από την ύλη των τάξεων Γ΄ και Δ΄ των υποχρεωτικών θεωρητικών μαθημάτων και γίνονται με την συνοδεία πιάνου.  4.ΑΑ.α.1 Οργανικές Διατάξεις Ελληνικής Αστυνομίας   907 γ.Πρακτικά: Στα κύρια ξύλινα και χάλκινα πνευστά ή στα κύρια κρουστά όργανα. Προαιρετικά μπορούν να εξετασθούν και σε δευτερεύοντα μουσικά όργανα. Στη περίπτωση αυτή ο άνω της βάσης βαθμός συνυπολογίζεται στο γενικό βαθμό επιτυχίας του υποψηφίου. Στα κύρια ξύλινα και χάλκινα πνευστά όργανα, σε μια άσκηση της εκλογής της επιτροπής από την ύλη της Ανώτερης Σχολής του Κρατικού Ωδείου και σε δύο ασκήσεις της εκλογής τους, της αυτής δεξιοτεχνίας με την προαναφερθείσα ύλη, από τις οποίες η μία είναι εκφραστικού και η άλλη δεξιοτεχνικού χαρακτήρα. Επίσης εξετάζονται σε μείζονες και ελάσσονες κλίμακες με τριφώνους και τετραφώνους αρπισμούς επί της δεσπόζουσας. Στα κύρια κρουστά όργανα, σε μια ρυθμική άσκηση για ταμπούρο της εκλογής της επιτροπής της Ανώτερης Σχολής του Κρατικού Ωδείου. Επίσης, σε μια ρυθμική άσκηση για ταμπούρο της εκλογής τους, της αυτής δεξιοτεχνίας με την προαναφερθείσα ύλη και σε ένα μουσικό κείμενο της εκλογής της επιτροπής από συμφωνία ή κοντσέρτο ή εισαγωγή ή επιλογή μιας σειράς τεμαχίων από όπερα για γκραν-κάσσα με τη συνοδεία Μουσικής (Μπάντας). Επίσης εξετάζονται προφορικά στις μείζονες και ελάσσονες κλίμακες με τριφώνους και τετραφώνους αρπισμούς επί της δεσπόζουσας. 2.Συντελεστής βαθμολογίας για την γραπτή και προφορική εξέταση των εδαφίων α και β της προηγούμενης παραγράφου του παρόντος άρθρου είναι το 8, στην πρακτική εξέταση των κυρίων μουσικών οργάνων του εδαφίου γ είναι το 10 και στα δευτερεύοντα μουσικά όργανα είναι το 8. Η εξέταση διαρκεί δύο ώρες για κάθε μέρος της γραπτής εξέτασης, μέχρι 10΄ λεπτά της ώρας και κάθε υποψήφιο στην προφορική εξέταση, μέχρι 20΄ λεπτά της ώρας για κάθε υποψήφιο στην πρακτική εξέταση των κυρίων μουσικών οργάνων και μέχρι 10΄ λεπτά της ώρας για κάθε υποψήφιο στην εξέταση των δευτερευόντων μουσικών οργάνων. 3.Για τον τρόπο διενέργειας των εξετάσεων και τη βαθμολογία των υποψηφίων, εφαρμόζονται ανάλογα οι διατάξεις των άρθρων 59 και 60 του παρόντος. Με την παρ. 5 του άρθρ. 5 της 7004/15/7λβ/21-23 Σεπτ. 1992 (ΦΕΚ Β΄576) απ. Υπ. Προεδρ. Κυβ., Οικον. και Δημ. Τάξης, ανωτ. σελ. 16,60714, καταργήθηκε η επιτροπή που προβλέπεται από τις διατάξεις του άνω άρθρ. 70. Άρθρο 71. Πίνακες αποτελεσμάτων - Προαγωγή επιτυχόντων. 1.Η αρμόδια Διεύθυνση του Υπουργείου Δημόσιας Τάξης αποκαλύπτει στα γραπτά τα ονοματεπώνυμα των υποψηφίων και μεταφέρει αυτά στην κατάσταση βαθμολογίας της γραπτής εξέτασης έναντι του αριθμού του αντίστοιχου γραπτού. Ακολούθως, συντάσσει πίνακες επιτυχόντων και αποτυχόντων κατά σειρά επιτυχίας, τους οποίους υποβάλλει στον Αρχηγό της Ελληνικής Αστυνομίας προς κύρωση. 2.Ο Αρχηγός κυρώνει τους πίνακες επιτυχόντων και αποτυχόντων μέσα σε πέντε μέρες από της υποβολής τους και διατάσσει την κοινοποίησή τους. Ο πίνακας των επιτυχόντων ισχύει για ένα χρόνο από την κύρωσή του. 3.Από τον κυρωμένο πίνακα των επιτυχόντων, ο Αρχηγός, με αποφάσεις του, προάγει ονομαστικά τους επιτυχόντες κατά σειρά επιτυχίας και σε αριθμό ίσο με τον αριθμό που καθορίζεται στην προκήρυξη. Σε περίπτωση που περισσότεροι του ενός υποψήφιοι ισοβαθμούν στην τελευταία θέση του καθοριζόμενου αριθμού προς προαγωγή, η σειρά αυτών καθορίζεται με βάση την καλύτερη βαθμολογία που έλαβαν, διαδοχικά, στη πρακτική, προφορική και γραπτή εξέταση. Αν και πάλι ισοβαθμούν η σειρά καθορίζεται με κλήρωση. 4.Αρχιφύλακας μουσικής, που προάγεται στο βαθμό αυτό σύμφωνα με τις διατάξεις του παρόντος, αν διαπιστωθεί μετά από ένορκη διοικητική εξέταση ότι η προαγωγή έγινε βάσει ψευδών ή ανακριβών δικαιολογητικών, εκπίπτει του βαθμού με απόφαση του Αρχηγού της Ελληνικής Αστυνομίας και επανέρχεται στο βαθμό του αστυφύλακα, στη θέση της επετηρίδας που είχε πριν από την προαγωγή του. Με την παρ. 7 του άρθρ. 5 της 7004/15/7λβ/21-23 Σεπτ. 1992 (ΦΕΚ Β΄576) απ. Υπ. Προεδρ. Κυβ., Οικον. και Δημ. Τάξης, ανωτ. σελ. 16,60714, καταργήθηκε η επιτροπή που προβλέπεται από τις διατάξεις του άνω άρθρ. 71. ΚΕΦΑΛΑΙΟ ΤΡΙΤΟ ΠΡΟΕΛΕΥΣΗ ΑΝΘΥΠΑΣΤΥΝΟΜΩΝ ΜΟΥΣΙΚΗΣ Άρθρο 72. Προέλευση - Προσόντα. 1.Οι ανθυπαστυνόμοι της μουσικής προέρχονται από αρχιφύλακες της μουσικής ύστερα από προαγωγικές εξετάσεις, που διενεργούνται στην Αθήνα με ευθύνη της Σχολής Αρχιφυλάκων. 2.Δικαίωμα συμμετοχής στις εξετάσεις έχουν οι αρχιφύλακες μουσικής που συγκεντρώνουν τα εξής προσόντα: α.Πέντε χρόνια πραγματικής ευδόκιμης υπηρεσίας στο βαθμό του Αρχιφύλακα μέχρι τη χρονολογία προκήρυξης των εξετάσεων. β.Ευμενή πρόταση των ιεραρχικά προϊσταμένων ότι έχουν τα απαιτούμενα για Ανθυπαστυνόμο μουσικής προσόντα και διαγωγή. γ.Απολυτήριο Λυκείου ή εξαταξίου Γυμνασίου ή άλλης αναγνωρισμένης ισότιμης Σχολής. Ο περιορισμός αυτός δεν ισχύει για όσους εντάχθηκαν στην Ελληνική Αστυνομία σύμφωνα με τις διατάξεις του Ν. 1481/1984. Προκήρυξη εξετάσεων- Δικαιολογητικά υποψηφίων- Υποβολή και έλεγχος δικαιολογητικών- Προτάσεις ικανότητας και πίνακες ικανών και αποκλειστέων υποψηφίων  «Άρθρ.73.-Ως προς την προκήρυξη των προαγωγικών εξετάσεων, τα δικαιολογητικά των υποψηφίων, την υποβολή και τον έλεγχο των δικαιολογητικών, τις προτάσεις ικανότητας και τους πίνακες ικανών και αποκλειστέων υποψηφίων, εφαρμόζονται οι διατάξεις των άρθρ. 66-69 του παρόντος, με τη διαφορά ότι στην προκήρυξη δεν καθορίζεται αριθμός προαγομένων». Το άρθρ. 73 αντικαταστάθηκε ως άνω από την παρ. 4 του άρθρ. 3 του Π.Δ. 153/4-10 Απρ. 1990 (ΦΕΚ Α΄57). Άρθρο 74. Εξεταστέα μαθήματα - Διενέργεια εξετάσεων -Αποτελέσματα - Προαγωγή επιτυχόντων. 1.Οι υποψήφιοι εξετάζονται ενώπιον της ειδικής εξεταστικής επιτροπής του άρθρου 57 του παρόντος γραπτά, προφορικά και πρακτικά ως εξής: α.Γραπτά: Σε δύο θέματα για εναρμόνιση: (1)Με δοσμένη μελωδία και (2)Με ανάριθμο βάσιμο από την ύλη της Γ΄ τάξης του υποχρεωτικού μαθήματος Αρμονίας. β.Προφορικά: Στην ανάγνωση μουσικού κειμένου μελωδικά. Οι μελωδικές ασκήσεις (σολφέζ) λαμβάνονται από την ύλη των τάξεων Ε΄ και ΣΤ΄ των υποχρεωτικών θεωρητικών μαθημάτων και γίνονται με την συνοδεία πιάνου. γ.Πρακτικά: Στα κύρια ξύλινα και χάλκινα πνευστά ή στα κύρια κρουστά όργανα. Προαιρετικά μπορούν να εξεταστούν και σε δευτερεύοντα μουσικά όργανα. Στην περίπτωση αυτή ο άνω της βάσης βαθμός συνυπολογίζεται στο γενικό βαθμό επιτυχίας του υποψηφίου. Στα κύρια πνευστά όργανα, σε μια άσκηση της εκλογής της επιτροπής από την ύλη της Ανώτερης Σχολής ή των Πτυχιακών εξετάσεων του Κρατικού Ωδείου και σε δύο ασκήσεις της εκλογής τους, της αυτής δεξιοτεχνίας με την προαναφερθείσα ύλη από τις οποίες η μία είναι εκφραστικού και η άλλη δεξιοτεχνικού χαρακτήρα. Επίσης εξετάζονται σε μείζονες και ελάσσονες κλίμακες με τριφώνους και τετραφώνους αρπισμούς επί της δεσπόζουσας. Στα κύρια κρουστά όργανα σε μία ρυθμική άσκηση για ταμπούρο, της εκλογής της επιτροπής, από την ύλη της Ανώτερης Σχολής του Κρατικού Ωδείου. Κατόπιν σε μία ρυθμική άσκηση για ταμπούρο της εκλογής τους, της αυτής δεξιοτεχνίας με την προαναφερθείσα ύλη και σε ένα μουσικό κείμενο της εκλογής της επιτροπής, από συμφωνία ή κοντσέρτο ή εισαγωγή ή επιλογή μιας σειράς τεμαχίων από όπερα για γκρανκάσσα με τη συνοδεία της μουσικής (Μπάντας). Επίσης εξετάζονται προφορικά στις μείζονες και ελάσσονες κλίμακες για τριφώνους και τετραφώνους αρπισμούς.  (Αντί για τη σελ. 24,91015 (α) Σελ. 24,91015 (β) Τεύχος 1172-Σελ. 63 Οργανικές Διατάξεις Ελληνικής Αστυνομίας 4.ΑΑ.α.1   908 2.Συντελεστής βαθμολογίας για την γραπτή και προφορική εξέταση των εδαφίων β και γ της προηγουμένης παραγράφου του παρόντος άρθρου είναι το 8, για την πρακτική εξέταση του εδαφ. γ το 10 και στα δευτερεύοντα όργανα το 8. Η εξέταση διαρκεί τρεις ώρες για τη γραπτή εξέταση μέχρι 15΄ λεπτά της ώρας για κάθε υποψήφιο στην προφορική εξέταση, μέχρι 20΄ λεπτά της ώρας για κάθε υποψήφιο στην πρακτική εξέταση των κυρίων μουσικών οργάνων και μέχρι 10΄ λεπτά της ώρας για την εξέταση των δευτερευόντων μουσικών οργάνων. 3.Για τον τρόπο διενέργειας των εξετάσεων και τη βαθμολογία εφαρμόζονται ανάλογα οι διατάξεις των άρθρων 60 και 61 του παρόντος. 4.Ως προς τους πίνακες αποτελεσμάτων και την προαγωγή των επιτυχόντων εφαρμόζονται ανάλογα οι διατάξεις του άρθρου 71 του παρόντος. Με την παρ. 6 του άρθρ. 5 της 7004/15/7λβ/21-23 Σεπτ. 1992 (ΦΕΚ Β΄576) απ. Υπ. Προεδρ. Κυβ., Οικον. και Δημ. Τάξης, ανωτ. σελ. 16,60714 καταργήθηκε η επιτροπή που προβλέπεται από τις διατάξεις του άρθρ. 74. ΚΕΦΑΛΑΙΟ ΤΕΤΑΡΤΟ ΠΡΟΕΛΕΥΣΗ ΥΠΑΣΤΥΝΟΜΩΝ Β΄  ΜΟΥΣΙΚΗΣ Άρθρο 75. Προέλευση - Προσόντα. 1.Οι Υπαστυνόμοι Β΄ της μουσικής προέρχονται από ανθυπαστυνόμους της μουσικής ύστερα από προαγωγικές εξετάσεις, που διενεργούνται στην Αθήνα με ευθύνη της Σχολής Αξιωματικών της Ελληνικής Αστυνομίας. 2.Δικαίωμα συμμετοχής στις εξετάσεις έχουν οι Ανθυπαστυνόμοι μουσικής που συγκεντρώνουν τα εξής προσόντα: «α.Τρία χρόνια πραγματικής ευδόκιμης υπηρεσίας στο βαθμό του Ανθυπαστυνόμου την 31 Δεκεμβρίου του έτους διενέργειας των εξετάσεων». Το μέσα σε «» εδάφ. α΄ αντικαταστάθηκε ως άνω από την παρ. 5 του άρθρ. 3 του Π.Δ. 153/4-10 Απρ. 1990 (ΦΕΚ Α΄57). β.Ευμενή πρόταση των ιεραρχικά προϊσταμένων ότι έχουν τα απαιτούμενα για Υπαστυνόμο Μουσικής προσόντα και διαγωγή. γ.Απολυτήριο Λυκείου ή εξαταξίου Γυμνασίου ή άλλης αναγνωρισμένης ισότιμης Σχολής. Ο περιορισμός αυτός δεν ισχύει για όσους εντάχθηκαν στην Ελληνική Αστυνομία, σύμφωνα με τις διατάξεις του Ν. 1481/84. Σελ. 24,91016 (β) Τεύχος 1172-Σελ. 64 δ.Κάτοχοι πτυχίων: (1)Αρμονίας. (2)Αντίστιξης. (3)Ενοργάνωσης πνευστών οργάνων. Για τους Ανθυπαστυνόμους, οι οποίοι εντάχθηκαν στην Ελληνική Αστυνομία σύμφωνα με τις διατάξεις του Ν. 1481/84, δεν απαιτείται πτυχίο Αντίστιξης για να λάβουν μέρος στις προαγωγικές εξετάσεις. Άρθρο 76. Αριθμός προαγομένων - Προκήρυξη Εξετάσεων Δικαιολογητικά υποψηφίων - Υποβολή  και έλεγχος δικαιολογητικών -  Προτάσεις ικανότητας και Πίνακες ικανών και αποκλειστέων υποψηφίων. Ως προς τον αριθμό των προαγομένων, την προκήρυξη των προαγωγικών εξετάσεων, τα δικαιολογητικά υποψηφίων, την υποβολή και τον έλεγχο των δικαιολογητικών, τις προτάσεις ικανότητας και τους πίνακες ικανών και αποκλειστέων υποψηφίων εφαρμόζονται οι διατάξεις των άρθρων 65-69 του παρόντος.   4.ΑΑ.α.1 Οργανικές Διατάξεις Ελληνικής Αστυνομίας   909 Εξεταστέα μαθήματα-Διενέργεια εξετάσεων- Αποτελέσματα-Προαγωγή επιτυχόντων «Άρθρ.77.-1.Οι υποψήφιοι εξετάζονται ενώπιον της ειδικής εξεταστικής επιτροπής του άρθρ. 57 του παρόντος γραπτά και πρακτικά ως εξής: α.Γραπτά: (1)Σε δύο θέματα για εναρμόνιση: (α)Με δοσμένη μελωδία και (β)Με ανάριθμο βάσιμο από την ύλη του ειδικού μαθήματος Αρμονίας. Κάθε θέμα αποτελείται από δεκαέξι έως τριάντα δύο μέτρα. (2)Σε ένα θέμα τετράφωνης Αντίστιξης με δοσμένη μελωδία (G,F), το οποίο αποτελείται τουλάχιστον από δώδεκα μέτρα και βρίσκεται σε οποιαδήποτε φωνή. Οι υπόλοιπες τρεις αντιστικτικές μελωδίες του θέματος αυτού θα πρέπει να γραφούν από τον εξεταζόμενο σε πέμπτο είδος (FLEUR). Στα τέσσερα πεντάγραμμα πρέπει να υπάρχουν τρία κλειδιά του Do στην πρώτη, τρίτη και τέταρτη γραμμή και το κλειδί του Fα στην τέταρτη γραμμή του πενταγράμμου. (3)Σε ενοργάνωση για Στρατιωτική Μουσική (μπάντα) ενός αποσπάσματος δεκαέξι έως τριάντα δύο μέτρων από εισαγωγή (CYVERTURE), η οποία είναι γραμμένη για πιάνο. (4)Σε θέματα Οργανολογίας για την προέλευση, την εξέλιξη και τις ιδιότητες των εγχόρδων, πνευστών, και κρουστών μουσικών οργάνων. (5)Σε θέματα Ιστορίας Μουσικής. (6)Σε θέματα Μορφολογίας. β.Πρακτικά: (1)Στη Διεύθυνση Στρατιωτικής Μουσικής (Μπάντας) με μια μουσική σύνθεση της εκλογής της επιτροπής, η οποία είναι εισαγωγή ή όπερα ή συμφωνία και κατόπιν με μια μουσική σύνθεση της εκλογής τους, των αυτών τεχνικών αξιώσεων με την προαναφερθείσα ύλη. (2)Σε μια σπουδή Μέσης Σχολής του Κρατικού Ωδείου της εκλογής της επιτροπής από την υποχρεωτική ύλη του πιάνου για τα πτυχία Αντίστιξης. Κατόπιν, από τα έργα των προκλασσικών, σε μια σύνθεση του J.S. BACH και ένα μέρος σονάτας από τις συνθέσεις των HAYDIN, MOZART, BEETHOVEN, της εκλογής τους, από την προαναφερθείσα ύλη της Μέσης Σχολής. (3)Στα κύρια ξύλινα και χάλκινα πνευστά ή στα κύρια κρουστά όργανα. Προαιρετικά εξετάζονται και σε δευτερεύοντα μουσικά όργανα. Στην περίπτωση αυτή ο άνω της βάσης βαθμός συνυπολογίζεται στο γενικό βαθμό επιτυχίας του υποψηφίου. (4)Στα κύρια πνευστά όργανα, σε μια άσκηση της εκλογής της επιτροπής από την ύλη της Ανώτερης Σχολής ή των πτυχιακών εξετάσεων του Κρατικού Ωδείου και σε δύο ασκήσεις της εκλογής τους, της αυτής δεξιοτεχνίας με την προαναφερθείσα ύλη από τις οποίες η μια είναι εκφραστικού και η άλλη δεξιοτεχνικού χαρακτήρα. Επίσης, εξετάζονται σε μείζονες και ελάσσονες κλίμακες με τριφώνους και τετραφώνους αρπισμούς επί της δεσπόζουσας. (5)Στα κύρια κρουστά όργανα σε μια ρυθμική άσκηση για ταμπούρο, της εκλογής της επιτροπής, από την ύλη της Ανώτερης Σχολής του Κρατικού Ωδείου. Κατόπιν σε μια ρυθμική άσκηση για ταμπούρο, της εκλογής της επιτροπής, από την ύλη της Ανώτερης Σχολής του Κρατικού Ωδείου. Κατόπιν σε μια ρυθμική άσκηση για ταμπούρο, της εκλογής τους, της αυτής δεξιοτεχνίας με την προαναφερθείσα ύλη και σε ένα μουσικό κείμενο της εκλογής της επιτροπής, από συμφωνία ή κοντσέρτο ή εισαγωγή ή επιλογή μιας σειράς τεμαχίων από όπερα για γκραν-κάσσα με την συνοδεία μουσικής (Μπάντας). Επίσης εξετάζονται προφορικά στις μείζονες και ελάσσονες κλίμακες με τρίφωνους και τετραφώνους αρπισμούς. 2.Οι Ανθυπαστυνόμοι, οι οποίοι εντάχθηκαν στην Ελληνική Αστυνομία σύμφωνα με τις διατάξεις του Νόμ. 1481/1984, εξετάζονται στα μαθήματα της προηγούμενης παραγράφου με τις εξής διαφοροποιήσεις: α.Αντί της γραπτής εξέτασης του εδαφ. α΄ περίπτ. (2) σε ένα δίφωνης αντίστιξης, από την υποχρεωτική ύλη του πτυχίου Αρμονίας, με δοσμένο (C, F,) στην έκταση της φωνής του βαθυφώνου (BASSO) με κλειδί Fα, το οποίο να αποτελείται από φθογγόσημα με αξίες ολοκλήρου. Η αντιστικτική φωνή γράφεται από τον εξεταζόμενο σε πέμπτο είδος (FLEUR) στη φωνής της υψιφώνου (SOPRANO) με κλειδί Do επί της πρώτης γραμμής του πενταγράμμου. Η έκταση του θέματος είναι τουλάχιστον δώδεκα μέτρα. β.Αντί της πρακτικής εξέτασης του εδαφίου β΄ περίπτ. (2) σε μια σπουδή Κατωτέρας Σχολής του Κρατικού Ωδείου της εκλογής της επιτροπής από την υποχρεωτική ύλη του πιάνου για το πτυχίου Αρμονίας (μέχρι Μέσης Σχολής). Κατόπιν σε μια σύνθεση προκλασσικών (J.S. BACH ή C.F. HANDEL) και ένα μέρος σονάτας της εκλογής τους από την ύλη της προαναφερθείσας Κατωτέρας Σχολής. 3.Συντελεστής Βαθμολογίας. α.Για κάθε γραπτή εξέταση των περίπτ. (1), (2), (3) του εδαφ. α΄ της παρ. 1 είναι το 10 και των περιπτώσεων (4), (5), (6) του ιδίου εδαφίου το 8. β.Στην πρακτική εξέταση του εδάφ. β΄ για την Διεύθυνση Στρατιωτικής Μουσικής είναι το 10, για το πιάνο το 8, για τα κύρια πνευστά και κρουστά μουσικά όργανα το 10 και για τα δευτερεύοντα μουσικά όργανα το 8. γ.Στη γραπτή εξέταση του εδαφ. β΄ της παρ. 2 της δίφωνης Αντίστιξης είναι το 8 και στα πρακτικά του εδάφ. β΄ στην υποχρεωτική ύλη του πιάνου. Κατωτέρας Σχολής για το πτυχίο Αρμονίας είναι το 8. 4.Η γραπτή εξέταση διαρκεί έξι ώρες για τα  δύο θέματα της Αρμονίας, έξι ώρες για το θέμα  της Αντίστιξης, έξι ώρες για την ενοργάνωση  και έξι ώρες για τα θέματα Οργανολογίας,  Ιστορίας Μουσικής και Μορφολογίας. Η πρακτική  εξέταση        διαρκεί          για      τη       Διεύθυνση  (Μετά τη σελ. 24,91016 (β) Σελ. 24,910161 Τεύχος 1172-Σελ. 65 Οργανικές Διατάξεις Ελληνικής Αστυνομίας 4.ΑΑ.α.1   910 Στρατιωτικής Μουσικής (Μπάντας) σε κάθε υποψήφιο μέχρι μια ώρα, για την εξέταση στο πιάνο σε κάθε υποψήφιο μέχρι 45΄ της ώρας, στην εξέταση των κυρίων πνευστών και κρουστών μουσικών οργάνων σε κάθε υποψήφιο μέχρι 25΄ της ώρας και στην εξέταση των δευτερευόντων μουσικών οργάνων σε κάθε υποψήφιο μέχρι 10΄ της ώρας. Η διάρκεια της γραπτής εξέτασης στο θέμα της δίφωνης Αντίστιξης και της εξέτασης το πιάνο της παρ. 2 είναι δύο ώρες και 45΄ της ώρας, αντίστοιχα, για κάθε υποψήφιο. 5.Για τη διενέργεια των εξετάσεων και τη βαθμολογία εφαρμόζονται ανάλογα οι διατάξεις των άρθρ. 59 και 60 του παρόντος. 6.Ως προς τους πίνακες αποτελεσμάτων και την προαγωγή των επιτυχόντων εφαρμόζονται ανάλογα οι διατάξεις του άρθρ. 71 του παρόντος». Το άρθρο 77 αντικαταστάθηκε ως άνω από το άρθρ. 39 του Π.Δ. 80/8-18 Μαρτ. 1993 (ΦΕΚ Α΄35), (Διόρθ. Σφαλμ. στο ΦΕΚ Α΄ 60/21 Απρ. 1993), ανωτ. σελ. 24, 8401 Άρθρο 78. Μετάταξη Αστυνομικών. Αστυφύλακες, Αρχιφύλακες και Ανθυπαστυνόμοι γενικών καθηκόντων που επιθυμούν να μεταταγούν στο προσωπικό της μουσικής της Ελληνικής Αστυνομίας, μετατάσσονται σ’ αυτό ύστερα από επιτυχείς εξετάσεις που γίνονται σύμφωνα με τις διατάξεις των άρθρων 57-61, 70-71 και 74 του παρόντος αντίστοιχα. Με την παρ. 8 του άρθρ. 5 της 7004/15/7λβ/21-23 Σεπτ. 1992 (ΦΕΚ Β΄576) απ. Υπ. Προεδρ. Κυβ., Οικον. και Δημ. Τάξης, ανωτ. σελ. 16, 60714, καταργήθηκε η επιτροπή που προβλέπεται από τις διατάξεις του άνω άρθρ. 78.  Σελ. 24, 910162 Τεύχος 1172-Σελ. 66 4.ΑΑ.α.1 Οργανικές Διατάξεις Ελληνικής Αστυνομίας   911 ΜΕΡΟΣ ΔΕΥΤΕΡΟ ΕΙΔΙΚΕΣ ΕΚΠΑΙΔΕΥΣΕΙΣ - ΜΕΤΕΚΠΑΙΔΕΥΣΕΙΣ ΥΠΟΧΡΕΩΤΙΚΗ ΥΠΗΡΕΣΙΑ ΑΣΤΥΝΟΜΙΚΟΥ  ΠΡΟΣΩΠΙΚΟΥ ΤΜΗΜΑ Α΄ ΕΙΔΙΚΕΣ ΕΚΠΑΙΔΕΥΣΕΙΣ - ΜΕΤΕΚΠΑΙΔΕΥΣΕΙΣ Άρθρο 79. Γενικά. 1.Το αστυνομικό προσωπικό, για πληρέστερη επαγγελματική, επιστημονική ή τεχνική κατάρτιση ή εξειδίκευση ή πρακτική άσκηση, είναι δυνατό να εκπαιδεύεται ή μετεκπαιδεύεται εκτός της αστυνομικής ακαδημίας, είτε στο εσωτερικό, είτε στο εξωτερικό, με έξοδα του ιδίου ή του Δημοσίου. Στην τελευταία περίπτωση καταβάλλεται η αποζημίωση που προβλέπεται και για τους λοιπούς δημόσιους υπαλλήλους (άρθρο 43 παρ. 1 Ν. 1481/84). 2.Ως ειδική εκπαίδευση ή μετεκπαίδευση θεωρείται και η συμμετοχή σε εκπαιδευτικά ταξίδια, εκθέσεις, συνέδρια, συζητήσεις, ασκήσεις ή πρακτικές εφαρμογές στο εσωτερικό ή στο εξωτερικό. 3.Το αντικείμενο της εκπαίδευσης ή μετεκπαίδευσης πρέπει να προσιδιάζει στην αποστολή της Ελληνικής Αστυνομίας. 4.Ειδικότερα, το αστυνομικό προσωπικό εκπαιδεύεται ή μετεκπαιδεύεται: α.Στο εσωτερικό, σε Σχολές ή Κέντρα εκπαίδευσης των Ενόπλων Δυνάμεων, σε εκπαιδευτικά προγράμματα του Υπουργείου Προεδρίας της Κυβέρνησης και σε Σχολές και Κέντρα Εκπαίδευσης, όλων των βαθμίδων, άλλων φορέων δημόσιου ή ιδιωτικού δικαίου, σύμφωνα με τις ισχύουσες διατάξεις. Η διάρκεια της εκπαίδευσης ή μετεκπαίδευσης αυτής καθορίζεται από την οικεία Σχολή ή Κέντρο ή εκπαιδευτικό πρόγραμμα. β.Στο εξωτερικό, σε αστυνομικές Σχολές ή Ανώτατα Εκπαιδευτικά Ιδρύματα ή Σχολές ή Κέντρα ή Υπηρεσίες. 5.Η εκπαίδευση ή μετεκπαίδευση γίνεται για μεν το εσωτερικό με διαταγή του Αρχηγού της Ελληνικής Αστυνομίας, για δε το εξωτερικό με απόφαση του Υπουργού Δημόσιας Τάξης. Στη διαταγή ή την απόφαση, κατά περίπτωση, καθορίζονται η Σχολή ή το Κέντρο ή το εκπαιδευτικό πρόγραμμα ή Υπηρεσία, όπου θα γίνει η εκπαίδευση ή μετεκπαίδευση, το αντικείμενο αυτής, οι υποχρεώσεις των εκπαιδευομένων ή μετεκπαιδευομένων και κάθε άλλη αναγκαία λεπτομέρεια. Αν πρόκειται για εκπαίδευση ή μετεκπαίδευση στο εξωτερικό, καθορίζονται επιπλέον η Χώρα και η διάρκεια της εκπαίδευσης ή μετεκπαίδευσης. Άρθρο 80. Προσόντα - Διαδικασία επιλογής. 1.Οι υποψήφιοι προς εκπαίδευση ή μετεκπαίδευση πρέπει να συγκεντρώνουν τα παρακάτω προσόντα, εκτός από αυτά που απαιτούνται από τις διατάξεις των οικείων Σχολών ή άλλων φορέων εκπαίδευσης ή μετεκπαίδευσης: α.Έχουν αξιολογηθεί με το γενικό χαρακτηρισμό τουλάχιστο λίαν καλός στις εκθέσεις ικανότητας του τελευταίου έτους. β.Έχουν κριθεί ευμενώς από τα αρμόδια Υπηρεσιακά Συμβούλια κατά την τελευταία κρίση. γ.Έχουν προταθεί από τους αρμόδιους για τη σύνταξη και αναθεώρηση των εκθέσεων ικανότητας προϊσταμένους τους, ως κατάλληλοι για τη συγκεκριμένη εκπαίδευση ή μετεκπαίδευση. Στην πρόταση επισημαίνονται τυχόν ιδιαίτερες ικανότητες, γνώσεις ή εμπειρία, σχετικές με το αντικείμενο της εκπαίδευσης ή μετεκπαίδευσης. 2.Επιπλέον, οι υποψήφιοι προς εκπαίδευση ή μετεκπαίδευση στο εξωτερικό πρέπει: α.Να γνωρίζουν άρτια και αποδεδειγμένα τη γλώσσα της Χώρας, όπου πρόκειται να αποσταλούν. β.Να μην έχουν υπερβεί οι μεν αστυφύλακες, αρχιφύλακες και ανθυπαστυνόμοι το 40ό έτος της ηλικίας τους, οι δε αξιωματικοί το 45ο. Ο περιορισμός αυτός δεν ισχύει, αν υπάρχουν εξαιρετικοί υπηρεσιακοί λόγοι. 3.Για την επιλογή αυτών που θα εκπαιδευτούν ή μετεκπαιδευτούν, η Διεύθυνση Εκπαίδευσης του Υπουργείου Δημόσιας Τάξης, σε συνεργασία με τη Διεύθυνση Προσωπικού, καταρτίζει πίνακα αυτών που συγκεντρώνουν τα προσόντα των προηγουμένων παραγράφων, στον οποίο καταχωρούνται για ένα έκαστο των υποψηφίων τυχόν επιπρόσθετα στοιχεία, σχετικά με το αντικείμενο της εκπαίδευσης ή μετεκπαίδευσης (ιδιαίτερες ικανότητες, γνώσεις, εμπειρία κ.λπ.) και γίνεται μνεία αυτών που επιθυμούν. Ο πίνακας αυτός υποβάλλεται με πρότασή της, στην οποία γνωματεύει και η Διεύθυνση Προσωπικού, στον Υπουργό ή τον Αρχηγό, κατά περίπτωση, για την τελική επιλογή. Η επιλογή γίνεται μεταξύ αυτών που συγκεντρώνουν σε μεγαλύτερο βαθμό τα απαιτούμενα προσόντα. Προκειμένου για αποστολή στο εξωτερικό, η διαπίστωση της επαρκούς γνώσης της ξένης γλώσσας μπορεί να γίνει από ειδική επιτροπή, που συγκροτείται με διαταγή του Αρχηγού. Άρθρο 81. Υποχρεώσεις και δικαιώματα εκπαιδευομένων και μετεκπαιδευομένων. 1.Η φοίτηση στα συγκεκριμένα προγράμματα είναι υποχρεωτική και θεωρείται ως διατεταγμένη υπηρεσία, συνεπαγόμενη ολική ή μερική, κατά περίπτωση, απαλλαγή από την άσκηση των κυρίων καθηκόντων. 2.Διακοπή της φοίτησης και ανάκληση του εκπαιδευόμενου ή μετεκπαιδευόμενου, είτε αυτεπάγγελτα από την Υπηρεσία, είτε μετά από αίτηση του ενδιαφερόμενου, απαγορεύεται. Κατ’ εξαίρεση, είναι επιτρεπτή η διακοπή της φοίτησης και ανάκληση, μετά από έγκριση ή απόφαση του οργάνου που διέταξε την εκπαίδευση ή μετεκπαίδευση, μόνο σε έκτακτες περιπτώσεις και κυρίως σε περιπτώσεις ασθένειας ή σοβαρών οικογενειακών λόγων του εκπαιδευόμενου ή μετεκπαιδευόμενου, ανώτερης βίας, έκτακτων υπηρεσιακών αναγκών, αποτυχίας σε οποιοδήποτε στάδιο της εκπαίδευσης ή μετεκπαίδευσης ή για σοβαρό πειθαρχικό παράπτωμα ή υπαίτιας παράβασης των ειδικών υποχρεώσεων από τον εκπαιδευόμενο ή μετεκπαιδευόμενο. Η τελευταία αυτή περίπτωση συνεπάγεται και τον πειθαρχικό έλεγχο του υπαίτιου. 3.Το εκπαιδευόμενο ή μετεκπαιδευόμενο αστυνομικό προσωπικό είναι υποχρεωμένο: α.Να συμμορφώνεται πλήρως προς τις επιβαλλόμενες από την οικεία Σχολή ή Κέντρο ή εκπαιδευτικό πρόγραμμα υποχρεώσεις, καθώς και τις σχετικές διαταγές και οδηγίες. β.Να υποβάλλει στη Διεύθυνση Εκπαίδευσης του Υπουργείου Δημόσιας Τάξης, μετά την αποφοίτησή του, τους τίτλους σπουδών και λεπτομερή έκθεση - μελέτη για το αντικείμενο της εκπαίδευσης ή μετεκπαίδευσης. Όταν η εκπαίδευση διαρκεί τουλάχιστον ένα έτος υποβάλλει κάθε εξάμηνο σχετική έκθεση για την πορεία της εκπαίδευσης και στο τέλος κάθε εκπαιδευτικής περιόδου τα πιστοποιητικά επίδοσης. Προκειμένου για εκπαίδευση ή μετεκπαίδευση στο εξωτερικό, υποβάλλει, μέσα σε εύλογο χρόνο από την επάνοδό του όχι όμως πέραν του διμήνου τα σχετικά με την εκπαίδευση ξενόγλωσσα κείμενα, μαζί με μεταφράσεις τους στην Ελληνική γλώσσα. 4.Το αστυνομικό προσωπικό που εκπαιδεύεται ή μετεκπαιδεύεται στο εξωτερικό τελεί υπό εποπτεία της οικείας Ελληνικής Διπλωματικής ή Προξενικής Αρχής, στην οποία παρουσιάζεται μόλις φθάσει στον τόπο του προορισμού του, αλλά και κατά τη διάρκεια της εκπαίδευσής του, τουλάχιστον μία φορά το μήνα, εφόσον τέτοια Αρχή υφίσταται στην έδρα της εκπαίδευσης. Η αρχή αυτή μεριμνά για την παροχή σ’ αυτό κάθε αναγκαίας συνδρομής, παρακολουθεί τη διαγωγή του και την τακτική φοίτηση, άσκηση και επίδοσή του και τακτικά μεν κάθε τρίμηνο, έκτακτα δε όταν κρίνει ότι είναι αναγκαίο, αναφέρει στο Υπουργείο Δημόσιας Τάξης για την πορεία της εκπαίδευσης και γενικά τη συμπεριφορά των εκπαιδευομένων. 5.Η παράλειψη των ανωτέρω υποχρεώσεων συνεπάγεται τον πειθαρχικό έλεγχο των υπαιτίων. 6.Όσοι αποφοιτούν ευδόκιμα από προγράμματα εκπαίδευσης ή μετεκπαίδευσης τοποθετούνται, κατά προτίμηση, σε ανάλογες προς το βαθμό τους και το αντικείμενο της εκπαίδευσης ή μετεκπαίδευσης θέσεις, για την προσφορότερη αξιοποίηση των γνώσεων που απόκτησαν. Άρθρο 82. Εκπαιδευτική άδεια. 1.Στο αστυνομικό προσωπικό που κατέχει πτυχίο ανώτατου εκπαιδευτικού ιδρύματος, εφόσον έχει πενταετή τουλάχιστον πραγματική υπηρεσία και δεν έχει υπερβεί το 40ό έτος της ηλικίας του, μπορεί να χορηγηθεί εκπαιδευτική άδεια μέχρι τρία χρόνια για την ημεδαπή ή την αλλοδαπή, προς το σκοπό πληρέστερης επαγγελματικής, επιστημονικής ή τεχνικής κατάρτισης ή εξειδίκευσης ή πρακτικής άσκησης αυτού σε αντικείμενα που σχετίζονται με τα καθήκοντά του, καθώς και την αποστολή και τις ανάγκες του Σώματος. Με την παρ. 3 του άρθρ. 1 του Π.Δ. 153/4-10 Απρ. 1990 (ΦΕΚ Α΄57), ορίστηκε ότι: Στους υγειονομικούς Αξιωματικούς μπορεί να χορηγείται εκπαιδευτική άδεια 10 ημέρες κατ’ έτος, χωρίς ημέρες      πορείας,     ανεξάρτητα    από    το      χρόνο  (Αντί για τη σελ. 24,91017) Σελ. 24,91017 (α) Τεύχος ΙΒ-4-2 Σελ. 53 Οργανικές Διατάξεις Ελληνικής Αστυνομίας 4.ΑΑ.α.1   912 υπηρεσίας τους και την ηλικία τους. Κατά τα λοιπά εφαρμόζονται οι διατάξεις του παρόντος άρθρου. 2.Η εκπαιδευτική άδεια χορηγείται από τους αρμόδιους για τη χορήγηση της κανονικής άδειας, ύστερα από έγκριση, για μεν το εσωτερικό του Αρχηγού της Ελληνικής Αστυνομίας, για δε το εξωτερικό του Υπουργού Δημόσιας Τάξης. Στην εγκριτική διαταγή καθορίζονται τα στοιχεία της παρ. 5 του άρθρου 79 του παρόντος. 3.Η έγκριση εκπαιδευτικής άδειας γίνεται ύστερα από πρόταση της Διεύθυνσης Εκπαίδευσης του Υπουργείου Δημόσιας Τάξης, εφόσον ο ενδιαφερόμενος συγκεντρώνει τα προσόντα των παρ. 1 και 2 εδάφ. α΄ του άρθρου 80 του παρόντος και υπάρχει αντίστοιχη υπηρεσιακή ανάγκη. 4.Σε περίπτωση που για την έγκριση εκπαιδευτικής άδειας πρέπει να γίνει επιλογή μεταξύ περισσοτέρων του ενός αιτούντων, εφαρμόζεται η διάταξη της παρ. 3 του άρθρου 80 του παρόντος. 5.Στους λαμβάνοντες εκπαιδευτική άδεια καταβάλλονται μόνο οι αποδοχές του βαθμού τους. 6.Με τις ίδιες προϋποθέσεις μπορεί να χορηγηθεί εκπαιδευτική άδεια στους τυχόντας υποτροφίας του Ι.Κ.Υ. ή άλλου αναγνωρισμένου Ιδρύματος ή Οργανισμού του εσωτερικού ή του εξωτερικού, για χρόνο ίσο με το χρόνο της υποτροφίας, μη δυνάμενο πάντως να υπερβεί τα τρία χρόνια, καθώς επίσης και για τις περιπτώσεις της παρ. 2 του άρθρου 79 του παρόντος. 7.Όσον αφορά τα δικαιώματα και τις υποχρεώσεις των τυχόντων εκπαιδευτικής άδειας εφαρμόζονται ανάλογα οι διατάξεις του άρθρου 81 του παρόντος. ΤΜΗΜΑ Β΄ ΥΠΟΧΡΕΩΤΙΚΗ ΥΠΗΡΕΣΙΑ ΑΣΤΥΝΟΜΙΚΟΥ ΠΡΟΣΩΠΙΚΟΥ Άρθρο 83. Υποχρεωτική υπηρεσία αποφοιτώντων από τις σχολές  της αστυνομικής ακαδημίας. Οι αποφοιτώντες από τις σχολές αστυφυλάκων, αρχιφυλάκων και αξιωματικών της αστυνομικής ακαδημίας υποχρεούνται να υπηρετήσουν στην Ελληνική Αστυνομία για ορισμένο χρονικό διάστημα χωρίς δικαίωμα παραίτησης ως εξής: α.Οι αστυφύλακες, γενικών και ειδικών καθηκόντων, οκτώ χρόνια από την κατάταξή τους, περιλαμβανομένου του χρόνου εκπαίδευσης και του χρόνου δοκιμασίας. β.Οι αρχιφύλακες γενικών καθηκόντων πέντε χρόνια από την αποφοίτησή τους από τη Σχολή Αρχιφυλάκων (Άρθρο 4 Π.Δ. 362/1986 Α΄-145). γ.Οι Υπαστυνόμοι γενικών καθηκόντων δέκα χρόνια από την αποφοίτησή τους από τη Σχολή Αξιωματικών (άρθρο 35 παρ. 1 Ν.1481/84). Άρθρο 84. Υποχρεωτική υπηρεσία αξιωματικών ειδικών καθηκόντων. 1.Οι υγειονομικοί αστυκτηνίατροι και Χημικοί αξιωματικοί, που προσλαμβάνονται στην Ελληνική Αστυνομία, καθώς και οι αστυνομικοί που εντάσσονται στο προσωπικό αυτό, σύμφωνα με τις διατάξεις της παραγράφου 4 του άρθρου 31 του Ν. 1481/1984, υποχρεούνται να υπηρετήσουν στο Σώμα τρία χρόνια από την ημερομηνία ένταξής τους. 2.Όσοι από το προσωπικό των προηγούμενων παραγράφων του παρόντος αποκτούν τίτλο ειδικότητας με μέριμνα της Υπηρεσίας και δαπάνες του Δημοσίου υποχρεούνται να υπηρετήσουν στο Σώμα πέντε χρόνια από την απόκτηση του τίτλου. Άρθρο 85. Υποχρεωτική υπηρεσία εκπαιδευομένων -μετεκπαιδευομένων. 1.Οι μετεκπαιδευόμενοι στις Σχολές της αστυνομικής ακαδημίας υποχρεούνται να υπηρετήσουν στο Σώμα, μετά τη λήξη της μετεκπαίδευσης, επί χρόνο τριπλάσιο του συνολικού χρόνου μετεκπαίδευσης, σε καμία όμως περίπτωση λιγότερο από ένα Σελ. 24,91018 (α) Τεύχος ΙΒ-4-2 Σελ.54 2.Οι εκπαιδευόμενοι ή μετεκπαιδευόμενοι εκτός αστυνομικής ακαδημίας, στο εσωτερικό ή το εξωτερικό, με μέριμνα της Υπηρεσίας και δαπάνες του δημοσίου, υποχρεούνται να υπηρετήσουν στο Σώμα, μετά τη λήξη της εκπαίδευσης ή μετεκπαίδευσης, επί χρόνο τετραπλάσιο του συνολικού χρόνου εκπαίδευσης ή μετεκπαίδευσης, σε καμία όμως περίπτωση λιγότερο από δύο ή περισσότερο από πέντε χρόνια. Όσοι από τους ανωτέρω: α.Αποκτούν πτυχίο ή τίτλο ειδικότητας, με τα οποία δύνανται να ασκήσουν αντίστοιχο επάγγελμα, η υποχρέωση παραμονής τους υπολογιζόμενη κατά τα ανωτέρω, δεν μπορεί να είναι μικρότερη από πέντε χρόνια. β.Εκπαιδεύθηκαν ως προγραμματιστές ή αναλυτές ηλεκτρονικών υπολογιστών, υπέχουν υποχρέωση παραμονής στο Σώμα επί οκτώ χρόνια οι πρώτοι και δέκα οι δεύτεροι (άρθρο 4 Ν. 683/77 Α΄-247). γ.Εκπαιδεύθηκαν ως εκπαιδευτές και ως χειριστές - συνοδοί αστυνομικών σκύλων, υπέχουν υποχρέωση παραμονής στο Σώμα επί οκτώ χρόνια (άρθρο 7 Ν. 683/77). 3.Οι λαμβάνοντες εκπαιδευτική άδεια, για το εσωτερικό ή το εξωτερικό, υποχρεούνται να υπηρετήσουν στο Σώμα, μετά τη λήξη της εκπαιδευτικής άδειας, επί χρόνο τριπλάσιο του χρόνου της συνολικής άδειας, σε καμία όμως περίπτωση λιγότερο από τρία χρόνια. 4.Οι διακόπτοντες την εκπαίδευση, μετεκπαίδευση ή εκπαιδευτική άδεια, με υπαιτιότητά τους, υπέχουν υποχρέωση παραμονής στο Σώμα, υπολογιζόμενη στο διπλάσιο του χρόνου που διήρκεσε η εκπαίδευση, μετεκπαίδευση ή εκπαιδευτική άδεια μέχρι τη διακοπή της. 5.Οι διατάξεις των προηγουμένων παραγράφων του παρόντος, πλην αυτών της παρ. 2 εδάφ. β και γ, δεν έχουν εφαρμογή για εκπαίδευση, μετεκπαίδευση ή εκπαιδευτική άδεια, που η διάρκειά τους δεν υπερβαίνει τους δύο μήνες. 6.Η υποχρεωτική υπηρεσία υπολογίζεται αυτοτελώς για κάθε εκπαίδευση, μετεκπαίδευση ή εκπαιδευτική άδεια, δεν μπορεί όμως στο σύνολό της να υπερβεί τα είκοσι χρόνια. Άρθρο 86. Έξοδος από την υπηρεσία πριν λήξει ο χρόνος υποχρεωτικής υπηρεσίας. 1.Το προσωπικό της Ελληνικής Αστυνομίας δικαιούται να ζητήσει την έξοδό του από την υπηρεσία και πριν λήξει ο χρόνος υποχρεωτικής υπηρεσίας, αν η παραμονή του στην υπηρεσία αποβαίνει ιδιαίτερα επαχθής για την επαγγελματική του σταδιοδρομία σε άλλους τομείς ή παρακωλύει την ελεύθερη ανάπτυξη της προσωπικότητάς του, εφόσον έχει διανύσει τα 2/3 του χρόνου υποχρεωτικής υπηρεσίας. Για τη συνδρομή ή όχι των λόγων αυτών αποφαίνεται οριστικά το κατά περίπτωση αρμόδιο Συμβούλιο των άρθρων 45 και 47 του Ν. 1481/84 (άρθρο 35 παρ. 3 Ν. 1481/84). 2.Παραίτηση αστυνομικού προσωπικού που δεν έχει εκπληρώσει τις επιβαλλόμενες από τα άρθρα 83-85 του παρόντος υποχρεώσεις παραμονής στο Σώμα δεν γίνεται αποδεκτή. Όποιος από το προσωπικό αυτό εξέλθει της Υπηρεσίας, λόγω αποπομπής με υπαιτιότητά του ύστερα από πειθαρχικό παράπτωμα που διέπραξε με σκοπό απαλλαγής του από τις ανωτέρω υποχρεώσεις του, υποχρεούται στην καταβολή υπέρ του Δημοσίου αποζημίωσης ίσης προς το γινόμενο του βασικού μισθού του κατεχόμενου βαθμού επί τον αριθμό των υπολειπόμενων μηνών υποχρέωσης παραμονής στο Σώμα. Η είσπραξη της αποζημίωσης ενεργείται κατά τις διατάξεις του Κώδικα εισπράξεως Δημοσίων Εσόδων. Για την υπαιτιότητα του αποπεμφθέντα αποφαίνεται το εκδικάζον την κυρία υπόθεση Ανακριτικό Συμβούλιο, προς το οποίο τίθεται ειδικό ερώτημα από τον συγκαλούντα αυτό. Αν η υποχρέωση παραμονής επιβάλλεται, λόγω εκπαίδευσης ή μετεκπαίδευσης στο εξωτερικό, πέραν της προηγούμενης αποζημίωσης, ο αποπεμφθείς υποχρεούται να καταβάλλει έντοκα το ποσό των οποιωνδήποτε δαπανών, αποζημιώσεων και λοιπών εξόδων, που καταβλήθηκαν από το Δημόσιο για την εκπαίδευση ή μετεκπαίδευσή του από την ημέρα αναχώρησης μέχρι την ημέρα επανόδου του (άρθρο 10 Ν. 683/1977).  4.ΑΑ.α.1 Οργανικές Διατάξεις Ελληνικής Αστυνομίας   913 ΜΕΡΟΣ ΤΡΙΤΟ ΓΕΝΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ - ΚΑΤΑΡΓΗΣΗ ΔΙΑΤΑΞΕΩΝ «Τοποθέτηση Αστυφυλάκων, Αρχιφυλάκων και Υπαστυνόμων Β΄ Άρθρ.87.-Οι εξερχόμενοι των οικείων Σχολών Αστυφύλακες, Αρχιφύλακες και Υπαστυνόμοι Β΄ τοποθετούνται υποχρεωτικά, οι μεν Αστυφύλακες για δύο τουλάχιστον έτη σε Υπηρεσίες των Γενικών Αστυνομικών Διευθύνσεων Αττικής και Θεσσαλονίκης και των Αστυνομικών Διευθύνσεων Φλώρινας, Καστοριάς, Ορεστιάδας, Κυκλάδων, Δωδεκανήσου, Σάμου, Χίου οι δε Αρχιφύλακες και Υπαστυνόμοι Β΄ για ένα τουλάχιστον έτος σε Αστυνομικούς Σταθμούς ή Αστυνομικά Τμήματα ή Υπηρεσίες Τροχαίας ή Υπηρεσίες των Διευθύνσεων Αστυνομικών Επιχειρήσεων. Αρχιφύλακες και Υπαστυνόμοι Β΄ σε ποσοστό 5% των εξερχομένων από την οικεία Σχολή, που προηγούνται στη σειρά επιτυχίας, τοποθετούνται σε μια από τις ανωτέρω Υπηρεσίες της προτιμήσεώς τους». Το άρθρ. 87, όπως είχε αντικατασταθεί από το άρθρ. 1 του Π.Δ. 405/17-20 Δεκ. 1994 (ΦΕΚ Α΄ 225), αντικαταστάθηκε και πάλι ως άνω από το άρθρ. 1 του Π.Δ. 15/21-25 Ιανουαρ. 1995, (ΦΕΚ Α΄ 7). Βλέπε και άρθρ. 2 του Π.Δ. 408/1-6 Νοεμ. 1995 (ΦΕΚ Α΄ 228), ανωτ. σελ. 16,60751, με το οποίο καθορίστηκαν οι τοποθετήσεις των εξερχομένων της οικείας Σχολής Αρχιφυλάκων και Αστυφυλάκων. Άρθρο 88. Ρύθμιση λεπτομερειών. Λεπτομέρειες και θέματα δευτερεύουσας φύσης, που προκύπτουν κατά την εφαρμογή του παρόντος διατάγματος, ρυθμίζονται με διαταγή του Αρχηγού της Ελληνικής Αστυνομίας. Άρθρο 89. Καταργούμενες διατάξεις. Με την έναρξη ισχύος του παρόντος διατάγματος καταργούνται οι διατάξεις: 1.Του Π.Δ. 137/1974 (Α΄-51) «περί κυρώσεως του κανονισμού Στρατολογίας οπλιτών Χωροφυλακής», ως τροποποιήθηκε μεταγενέστερα. 2.Του Π.Δ. 960/79 (Α΄-270) «περί κυρώσεως Κανονισμού της Αστυνομικής Σχολής Αστυφυλάκων», ως τροποποιήθηκε μεταγενέστερα. 3.Του Π.Δ. 450/1974 (Α΄-176) «περί κυρώσεως του Κανονισμού Σχολής Οπλιτών Χωροφυλακής», ως τροποποιήθηκε μεταγενέστερα. 4.Του Π.Δ. 959/1979 (Α΄-269) «περί κυρώσεως του Κανονισμού της Αστυνομικής Σχολής Αρχιφυλάκων», ως τροποποιήθηκε μεταγενέστερα. 5.Του Π.Δ. 657/78 (Α΄-146) «περί κυρώσεως του Κανονισμού Σχολής Αξιωματικών Χωροφυλακής» ως τροποποιήθηκε μεταγενέστερα. 6.Του Π.Δ. 958/1979 (Α΄-268) «περί κυρώσεως του Κανονισμού της Σχολής Αξιωματικών Αστυνομίας Πόλεων», ως τροποποιήθηκε μεταγενέστερα. 7.Των άρθρων 7-33 του Π.Δ. 110/31.1.1974 (Α΄-37/11.2.1974) «περί κυρώσεως του Κανονισμού Μουσικής Χωροφυλακής». 8.Του Π.Δ. 390/19.7.1985 (Α΄-136/25.7.85) «Ρύθμιση θεμάτων προέλευσης - εκπαίδευσης προσωπικού του Υπουργείου Δημόσιας Τάξης». 9.Των άρθρων 7-12 του Π.Δ. 362/23.9.1986 (Α΄-145/30.9.86) «Ίδρυση και λειτουργία της Σχολής Αρχιφυλάκων της Ελληνικής Αστυνομίας και τροποποίηση του Π.Δ. 585/1985 και 390/1985». 10.Κάθε άλλη διάταξη που αντίκειται στις διατάξεις του παρόντος διατάγματος. Άρθρο 90. Έναρξη ισχύος. Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.